എഴുത്തുകൂട്ടം-കാപ്പാട്: വ്രതം: ചോദ്യോത്തരങ്ങള്\nസത്യവിശ്വാസികളെ, നിങ്ങള്‍ക്കു മുമ്പുള്ളവരോടു കല്‍പ്പിച്ചത് പോലെ\nനിങ്ങളോടുമിതാ നോമ്പ് അനുശാസിക്കുന്നു. നിങ്ങള് ആത്മശുദ്ധി കൈവരിക്കാന് വേണ്ടി (വി.ഖു.)\nഅനല്‍പ്പമായ ആഹ്ലാദത്തോടെയും അതിലേറെ ദൗത്യനിര്‍വ്വഹണത്തിന്റെ ചാരിതാര്‍ത്ഥ്യത്തോടെയുമാണ് ഞങ്ങള് ഈ കൊച്ചു കൃതി സഹൃദയ സമക്ഷം സമര്‍പ്പിക്കുന്നത്.\nആധികാരിക കര്‍മ്മശാസ്ത്ര ഗ്രന്ഥങ്ങളുടെ പിന്‍ബലത്തില് നിന്ന് കൊണ്ട് തന്നെ വൃതാനുബന്ധ മസ്അലകള് അനായാസം ആര്‍ക്കും മനസിലാവുന്ന, വളരെ ലളിതവും സരളവുമായ ഭാഷാ ശൈലിയിലാണിത് കുറിച്ചിട്ടുള്‌ളത്.ഓരോ നോമ്പുകാരനും ശ്രദ്ധിക്കേണ്ട കാര്യങ്ങള് ചോദ്യോത്തര രീതിയില് ഗ്രഹിക്കും വിധം സമഗ്രവും വിശദവുമായി ഇതില് പ്രതിപാദിക്കുന്നു.കേരളത്തിലെ പ്രമുഖ മത ഭൗതിക സമന്വയ വിദ്യാലമായ കെ.കെ.എം ഇസ്‌ലാമിക് അക്കാദമിയിലെ കര്‍മ്മശാസ്ത്ര വിഭാഗം വിദ്യാര്‍ത്ഥികളുടെ കൂട്ടായ ശ്രമത്തിന്റെ മധുരഫലമായാണ് നിങ്ങളുടെ കൈകളിലെത്തിയിരുക്കുന്ന ഈ കൊച്ചു കൃതി.\nഇത് പ്രസിദ്ധീകൃതമാവുമ്പോള് നന്ദിയോടെ ഓര്‍ക്കേണ്ട പലരുമുണ്ട്.എല്ലാ വിധ പ്രചോദനവും പിന്തുണയും നല്‍കിയ ഗുരുവര്യര് ഇതിനോട് സഹകരിച്ചവര് എല്ലാവര്‍ക്കും ഹൃദയംഗമായ നന്ദി രേഖപ്പെടുത്തട്ടെ...\nവാക്കുകള് ചുരുക്കുന്നു....... ഇനി വായനക്കാരായ നിങ്ങള്‍ക്ക് ഞങ്ങളിത് സമര്‍പ്പിക്കുന്നു. നാഥാ ഇതൊരു സല്‍കര്‍മ്മമായി സ്വീകരിക്കണമേ..... ഇതിലെന്തങ്കിലും കൈപ്പിഴ സംഭവിച്ചിട്ടുണ്ടെങ്കില് പൊറുക്കണമേ......\nവ്രത വിശുദ്ധിയുടെ പുണ്യനാളുകള്\nപുണ്യ റമളാനിന്റെ പൊന്നമ്പിളി മേഘക്കീറുകളിലൂടെ വീണ്ടും നമ്മെ നോക്കി പൂമന്ദഹാസം തൂകുന്നു. അതെ പുണ്യങ്ങളുടെ പൂക്കാലം, അനുഗ്രഹീത മാസം, നന്മകളുടെ വസന്തകാലം, പുണ്യ റമളാന് നന്മിലേക്ക് ആഗതമായിരിക്കുന്നു. എങ്ങും അനുഗ്രഹത്തിന്റെ മന്ദമാരുതന് അടിച്ചു വീശുന്നു. ഏഴു വാനങ്ങളും മലര്‍ക്കെ തുറക്കപ്പെട്ട് അനുഗ്രഹത്തിന്റെ തെളിനീര് തുള്ളികള് പേമാരി കണക്കെ പെയ്തിറങ്ങുമ്പോള് ഫലഭൂഷ്ടമായ കായ്ക്കനിക്കള് പാകം ചെയ്യാനുതകുന്ന ഹൃദയവുമായി ഭൂമിലോകം ഒരുങ്ങി നില്‍ക്കുന്നു. അങ്ങനെ ദൈവ സാമീപ്യത്തിന്റെ കൊഴുത്തുകാലമായ റമളാന് നമ്മില് വിരിയിക്കുന്ന വസന്തകാലം അനിര്‍വ്വചനീയമാണ്.\nനീണ്ട ഒരു വര്‍ഷക്കാലത്തെ കാത്തിരിപ്പിന് ശേഷം ഇനിയും ഒരു വസന്തം പുല്‍കണമെന്ന് ഉല്‍കടമായ ആഗ്രഹങ്ങളുമായി 'റജബിലും ശഅ്ബാനിലും ഞങ്ങള്‍ക്ക് നീ ബര്‍ക്കത്ത് ചൊരിയണമേ... റമളാനിലേക്ക് നീ ഞങ്ങളെ എത്തിക്കേണമേ...' എന്ന് റജബിലും ശഅബാനിലും അഞ്ച് നേരവും അകമുരുകി നാഥനോട് പ്രാര്‍ത്ഥിച്ചു കൊണ്ട് സ്ഫടിക ഹൃദയവുമായിട്ടാണ് ഓരോ വിശ്വാസിയും റമളാനിലേക്ക് കാലെടുത്തുവെക്കുന്നത്. റമളാനിലെ അമൂല്യമായ ഓരോ നിമിഷങ്ങളും ഇബ്‌ലിസിന്റെ കെണിവലകളില് നിന്നും ഇസ്വ്‌ലാഹിന്റെ ചങ്ങാത്തത്തിലേക്ക് ചവിട്ടു പടികളായി അവന് അനുഭവിച്ചറിയുന്നു.\nമനുഷ്യനും ദൈവവും തമ്മിലുള്ള അകലം കുറക്കുകയും ദൈവത്തെ തന്നില് നിന്ന് തന്നെക്കാള് അടുത്തവനായി മനസ്സിലാക്കാന് പ്രേരിപ്പിക്കുന്നതുമാണ് ഇസ്‌ലാമികാധ്യാപനങ്ങള്. വിശുദ്ധമായ വ്രതത്തിലൂടെ ഈ ഒരു വിശ്വാസം അവനില് ഒന്നു കൂടെ സ്ഥിരപ്രതിഷ്ഠ നേടുന്നു. വിശ്വാസികള്‍ക്ക് വ്രതം നിര്‍ബന്ധമാക്കപ്പെട്ട ഖുര്‍ആനിക സൂക്തങ്ങള്‍ക്ക് തൊട്ട് പിറകെ ദൈവ സാമീപ്യത്തെ അറിയാതെ തന്റെ അടിയാറുകള്‍ക്ക് അവന് സമീപസ്തനും, സധാ അടിമയുടെ വിളിക്ക് ഉത്തരം നല്‍കാന് സന്നദ്ധനുമാണെന്ന് അറിയിക്കാന് പ്രവാചകന്(സ)യോട് അല്ലാഹു കല്‍പിക്കുന്നു.\n'നോമ്പ് എനിക്കുള്ളതാണ് ഞാനാണതിന്ന് പ്രതിഫ ലം നല്‍കുന്നത്' എന്നാണ് നോമ്പുകാരന്റെ മഹത്വത്തൈക്കുറിച്ച് അല്ലാഹു നമ്മെ അറിയിച്ചത്.\nമനുഷ്യന് മണ്ണിനാല് പടക്കപ്പെട്ടതിനാല് മണ്ണിനുള്ള വിവിധങ്ങളായ സ്വഭാവങ്ങള് അവനില് കാണാന് സാധിക്കും. നന്മകള് മാത്രം കായ്ക്കുന്ന ഫലഭൂഷ്ഠവും എന്നാല് തരിശുസ്വഭാവമുള്ളതുമായ സ്വഭാവങ്ങള് അവരിലുണ്ട്. നീണ്ട ഒരു മാസത്തെ ആത്മീയതയുടെ പുണ്യനദിയൊഴുക്കി നന്മയുടെ ഉര്‍വ്വരതയും പുഷൂലതയുള്ള മേനിയും മനസ്സും പാകപ്പെടുത്തുകയാണ് മുപ്പത് നാളിലെ നോമ്പിലൂടെ വിശ്വാസികള് ചെയ്യുന്നത്.\nസര്‍വ്വ തിന്മകളെ തൊട്ടുമുള്ള പരിചയാണ് വ്രതം. അമിതാഹാരം മൂലം മനുഷ്യനില് ഉടലെടുക്കുന്ന അലസതകളും വൈകാരിക അഭിനിവേശങ്ങളും ദേഹേച്ഛയും പരിശുദ്ധ നോമ്പിലൂടെ തടഞ്ഞ് നിര്‍ത്താനാകും. സ്വര്‍ഗത്തിന്റെ കവാടങ്ങള് മലര്‍ക്കെ തുറക്കപ്പെടുകയും പരകോടി ജനങ്ങള്‍ക്ക് നരക മോചനം നല്‍കപ്പെടുകയും ചെയ്യുന്ന പുണ്യ രാപകലുമായാണ് റമളാന് നമ്മിലേക്ക് വന്നണയുന്നത്. എന്നാല് ശാരീരിക ഇച്ഛകളെ തൊട്ട് വെടിഞ്ഞ് നില്‍ക്കാതെ റമളാനിനെ ഗൗനിക്കാതിരിന്നാലുള്ള കഠിന ശിക്ഷയും അവര്‍ക്ക് ശാപമുണ്ടാവട്ടെ എന്ന ജിബ്‌രീല് (അ)ന്റെ പ്രാര്‍ത്ഥനക്ക് മഹാനായ പ്രവാചകന് (സ) അവിടുത്തെ പരിശുദ്ധമായ മസ്ജിദിന്റെ മിമ്പറില് വെച്ച് സ്വഹാബാക്കളെ സാക്ഷി നിര്‍ത്തി ആമീന് പറഞ്ഞതും എന്നും നമുക്ക് ഓര്‍മ്മവേണം.\nറമളാനിന്റെ പുണ്യ ദിനങ്ങള് ദീപ്തമാക്കാന് ഏതൊരു വിശ്വാസിഹൃദയവും വെമ്പല് കൊള്ളുന്നതാണ്. റമളാനിന്റെ പവിത്രതകളും പൊതുവേ പണ്ഡിതന്മാര്‍ക്കും പൊതുജനങ്ങള്‍ക്കും സംശയമുണ്ടാകുന്ന വിഷയങ്ങളും മുന്‍നിറുത്തി കെ.കെ.എം ഇസ്ലാമിക്ക് അക്കാദമിയിലെ ഫിഖ്ഹ് വിഭാഗം വിദ്യാര്‍ത്ഥികള് നടത്തിയ എളിയ പരിശ്രമ ഫലമായാണ് ഈ കൃതി രൂപപ്പെടുന്നത്. ഇതിന് തൗഫീഖ് നല്‍കിയ അല്ലാഹുവിന് സര്‍വ്വ സ്തുതി. ഒരുപാട് പേരുമായി കടപ്പാടുണ്ട്, അവ പറഞ്ഞറിയിക്കാന് മുതിരുന്നില്ല. സര്‍വ്വ ശക്തന് നമ്മുടെ റമളാന് സ്വീകരിക്കപ്പെടാന് ഒരു കാരണമാക്കി ഇത് മാറ്റുമാറാവട്ടെ. ഇരുലോക വിജയത്തിനുള്ള നിദാനമായി ഈ സംരംഭത്തെ വിജയിപ്പിക്കുമാറാവട്ടെ.\n1. നീതിമാനായ സാക്ഷിയുടെ മൊഴി അനുസരിച്ച് ഖാസി വിധി പ്രഖ്യാപിച്ച ശേഷം സാക്ഷി പിന്‍വലിഞ്ഞാല് പ്രസ്തുത വിധി ദുര്‍ബലപ്പെടുമോ?\nഇല്ല ഇമാം റംലി (റ) പറയുന്നു. മാസം കണ്ടതായി സാക്ഷി നിന്ന അടിസ്ഥാനത്തില് ജനങ്ങള് നോമ്പ് ആരംഭിച്ചു അതിനു ശേഷം സാക്ഷി മടങ്ങിയാലും നോമ്പ് നിര്‍ബന്ധമാണ്.ഇതാണ് പ്രബല വീക്ഷണം ഇതനുസരിച്ച് എണ്ണം മുപ്പത് പൂര്‍ത്തിയായാല് മാസം കണ്ടില്ലെങ്കിലും പെരുന്നാള് ആഘോഷിക്കേണ്ടതാണ്.(നിഹായ:3/155)\n2. ദൂരദര്‍ശിനി പോലെയുള്ള ഉപകരണങ്ങള് കൊണ്ട് മാസപ്പിറവി ദര്‍ശിച്ചാല് അത് അവലംബിച്ച് മാസമുറപ്പിക്കാന് പറ്റുമോ?\nഇല്ല. സാക്ഷിമൊഴി സ്വീകരിക്കണമെങ്കില് ശഅ്ബാന് ഇരുപത്തിയൊമ്പതിന്ന് സൂര്യന് അസ്തമിച്ച ശേഷം നഗ്ന നേത്രങ്ങള് കൊണ്ട് ചന്ദ്രനെ ദര്‍ശിച്ചിരിക്കണം. കണ്ണാടി, വെള്ളം, വിദൂരത്തുള്ളതിനെ അടുത്തായി കാണിക്കുന്ന ദൂരദര്‍ശിനി പോലെയുള്ള ഉപകരണങ്ങള് കൊണ്ടുള്ള കാഴ്ച്ചക്ക് യാതൊരു പരിഗണനയുമില്ല.(തുഹ്ഫ 3/372 ശര്‍വാനി സഹിതം)\n3. നേരത്തെ ചന്ദ്ര ദര്‍ശനമുണ്ടായ നാട്ടില് നിന്ന് വൈകി മാസം കണ്ട നാട്ടിലേക്ക് റമളാനില് ഒരാള് യാത്ര പോവുകയും അന്നാട്ടുകാര്‍ക്ക് മുപ്പത് നോമ്പ് ലഭിക്കുകയും ചെയ്താല് ഇയാള് എന്ത് ചെയ്യണം? ഇയാള്‍ക്കിത് മുപ്പത്തിയൊന്നാം നോമ്പാകില്ലേ?\nഇയാള് ആ നാട്ടുകാരോട് യോജിച്ച് നോമ്പെടുക്കണം, ഇയാള് മുപ്പത് പൂര്‍ത്തിയാക്കിയെങ്കിലും ശരി(തുഹ്ഫ). നേരെ തിരിച്ച് വൈകി മാസം കണ്ട നാട്ടില് നിന്ന് നേരത്തെ കാണാനിടയായ നാട്ടിലേക്ക് പോയാലും അവരോട് യോജിക്കുകയാണ് വേണ്ടത്.അവര്‍ക്ക് ഇരുപത്തൊമ്പതേ കിട്ടിയുള്ളൂവെങ്കിലും ഇവന് അവരൊന്നിച്ച് പെരുന്നാള് കഴിക്കുകയും പിന്നീട് ഒരു നോമ്പ് ഖളാഅ് വീട്ടുകയും വേണം.\n4. റമളാന് മാസത്തിന്റെ ആദ്യത്തില് 'റമളാന് മാസം മുഴുവന് ഞാന് നോമ്പടുക്കുന്നു' എന്ന് നിയ്യത്ത് ചെയ്താല് സ്വഹീഹാകുമോ?\nആ ദിവസത്തെ നോമ്പിന് അത് മതി. മറ്റു ദിവസങ്ങള്‍ക്ക് അത് മതിയാകില്ല.ഓരോ ദിവസത്തിനും പ്രത്യേകം നിയ്യത്ത് വെക്കണമെന്നാണ് ശാഫിഈ മദ്ഹബ്.മാലികി ഇമാമിന്റെ അടുക്കല് ആദ്യ ദിവസത്തെ നിയ്യത്ത് തന്നെ മതിയാവുന്നതാണ്.\n5. സുന്നത്ത് നോമ്പിന്റെ നിയ്യത്ത് ഉച്ചയ്ക്കു മുമ്പ് വെച്ചാല് മതിയല്ലോ. അങ്ങനെ വരുമ്പോള് ഉച്ച വരെ ഭക്ഷണം കഴിക്കല് അനുവദനീയമാണോ?\nസുന്നത്ത് നോമ്പിന്റെ നിയ്യത്ത് ഉച്ചയ്ക്കു മുമ്പ് വെച്ചാല് മതിയെങ്കിലും സുബ്ഹി മുതല് തന്നെ നോമ്പിന്റെ എല്ലാ നിബന്ധനകളും പാലിക്കേണ്ടതാണ്. എന്നാല് മാത്രമേ നേമ്പിന്റെ യഥാര്‍ത്ഥ ലക്ഷ്യം കൈവരിക്കാന് സാധിക്കുകയുള്ളൂ എന്നതു തന്നെ കാരണം (തുഹ്ഫ 3/389)\n6. വാങ്ക് കേട്ടാല് വായിലുള്ളത് വിഴുങ്ങാമോ?\nവിഴുങ്ങാവതല്ല, എന്ന് മാത്രമല്ല നോമ്പ് മുറിക്കുന്ന എന്തെങ്കിലും ചെയ്തു കൊണ്ടിരിക്കുന്നവന് ഉടനെ അതില് നിന്ന് പിന്മാറണം. വീണ്ടും തുടര്‍ന്നാല് നോമ്പ് ബാത്വിലാകും. സുബ്ഹിന്റെ സമയമാകുന്നതിന്റെ മുമ്പ് തന്നെ ഇത്തരം പ്രവൃത്തികളില് നിന്ന് വിരമിക്കലാണ് സൂക്ഷ്മത.\n7. മുജാഹിദ് പള്ളികളില് സുബ്ഹി വാങ്ക് എട്ട് മിനിറ്റോളം വൈകിയാണ് കൊടുക്കുന്നത്. ഇവരുടെ വാങ്ക് വരെ അത്താഴം കഴിക്കാമോ?\nഇല്ല.നോമ്പ് തുറക്കുന്ന വേളയിലും അത്താഴ സമയത്തും മുജാഹിദ് പള്ളികളിലെ വാങ്ക് ആസ്പദമാക്കാവതല്ല.നിസ്‌കാര സമയനിര്‍ണ്ണയത്തില് അവര്‍ക്കെത്തിച്ച ഭീമാബദ്ധമാണ് അവരെ ഈ വ്യത്യാസത്തിലെത്തിച്ചത്.ഇക്കാര്യത്തില് വിശ്വാസികള് ജാഗ്രത കാണിക്കണം.\n8. സിറിഞ്ച്, ഗ്ലൂക്കോസ് തുടങ്ങിയവ മൂലം നോമ്പ് മുറിയുമോ?\nനോമ്പ് മുറിയുന്നതല്ല, ഇവ ഞരമ്പിലേക്കാണെങ്കിലും ശരി.\n9. ആവി പിടിച്ചാല് നോമ്പ് മുറിയുമോ?\nമുറിയും. ജലകണങ്ങള് അകത്തേക്ക് പ്രവേശിക്കുന്നു എന്നതാണ് ഇതിനു കാരണം.\n10. പുകവലി കാരണം നോമ്പ് മുറിയുമോ?\nമുറിയും. പുകയെ ഒരു തടിയുള്ള വസ്തുവായിട്ടാണ് നാം കാണുന്നത്.\n11. നോമ്പുകാരന്റെ ശരീരത്തില് നിന്ന് രക്തമെടുത്താല് നോമ്പ് മുറിയുമോ?\nഇല്ല.കാരണം കൊമ്പ് വെക്കുന്നിടത്ത് നോമ്പ് മുറിയില്ല എന്ന് പണ്ഡിതര് വിശദീകരിച്ചിട്ടുണ്ട്.\n12. ഭക്ഷണം രുചിച്ചു നോക്കിയാല് നോമ്പ് മുറിയുമോ?\nഇല്ല.(ഫത്ഹുല് മുഈന്)വയറ്റിലേക്ക് ഒന്നും ഇറക്കരുതെന്ന് മാത്രം.\n13. ഉമിനീര് ഇറക്കല് കൊണ്ട് നോമ്പ് മുറിയുമോ?\nനോമ്പ് മുറിയുകയില്ല, ഇപ്പറഞ്ഞത് ഉമനീരിന്റെ ഉറവിടമായ വായയില് നിന്ന് നേരെ ഉള്ളിലേക്ക് ഇറങ്ങിയാലാണ്. അതിനാല് മറ്റൊരാളുടെ ഉമിനീര് വിഴുങ്ങിയാലും, സ്വന്തം ഉമിനീര് വായയില് നിന്നും പുറത്തു പോയി ശേഷം വിഴുങ്ങിയാലും നോമ്പ് മുറിയുന്നതാണ്(തുഹ്ഫ 3/405)\n14. ടൂത്ത് പേസ്റ്റ് ഉപയോഗിച്ച് ബ്രഷ് ചെയ്താല് നോമ്പ് മുറിയുമോ?\nഇങ്ങനെ ബ്രഷ് ചെയ്യുന്നത് കൊണ്ട് മാത്രം നോമ്പ് മുറിയുകയില്ല .പക്ഷെ പേസ്റ്റ് കലര്‍ന്ന ഉമിനീര് ഉള്ളിലേക്ക് ഇറങ്ങിയാല് നോമ്പ് മുറിയുന്നതാണ്. പേസ്റ്റ് ഉപയോഗിച്ച് ബ്രഷ്‌ചെയ്തതിന് ശേഷം വായ ശരിക്കും വൃത്തിയാക്കിയിട്ടില്ലെങ്കില് പേസ്റ്റിന്റെ കലര്‍പ്പുള്ള ഉമിനീര് ഉള്ളിലേക്കിറങ്ങാന് സാധ്യതയുണ്ട്. അതിനാല് പ്രത്യേകം സൂക്ഷിക്കേണ്ടതാണ്.(ഫത്ഹുല് മുഈന് 193,തുഹ്ഫ 3/405)\n15. നോമ്പുകാരന് ഉച്ചക്ക് ശേഷം ബ്രഷ് ചെയ്യാമോ?\n16. മൂലക്കുരു പുറത്തു വന്നാല് നോമ്പ് മുറിയുമോ?\nഇല്ല. മൂലക്കുരു സ്വയം മടങ്ങിയാലും തള്ളി അകത്താക്കിയാലും നോമ്പ് മുറിയില്ല. കാരണം അദ്ദേഹത്തിന്റെ പ്രയാസങ്ങള് ഇളവിനെ തേടുന്ന തരത്തിലുള്ളതാണ്.\n17. സുന്നത്ത് കുളിക്കിടെ വെള്ളം ഉള്ളില് കടന്നാല് നോമ്പ് മുറിയുമോ?\nനോമ്പുകാരന് മുങ്ങിക്കുളിക്കല് കറാഹത്താണ്. ഉള്ളിലേക്ക് വെള്ളം കടക്കുമെന്ന് അറിയുന്നതോടു കൂടെ മുങ്ങല് ഹറാമാകുന്നു, മുങ്ങിക്കുളിച്ച് ഉള്ളിലേക്ക് വെള്ളം കടന്നാല് നോമ്പ് മുറിയുന്നതാണ്. ഫര്‍ളോ സുന്നത്തോ ആയ കുളി മുങ്ങാതെ കുളിക്കുകയും മന:പൂര്‍വ്വമല്ലാതെ ഉള്ളിലേക്ക് വെള്ളം കടക്കുകയും ചെയ്താല് നോമ്പ് മുറിയുന്നതല്ല. എന്നാല് തണുപ്പിന് വേണ്ടിയോ, വൃത്തിക്ക് വേണ്ടിയോ കുളിച്ച് വെള്ളം ഉള്ളില് പ്രവേശിച്ചാല് നോമ്പ് മുറിയുന്നതാണ്. (തുഹ്ഫ ശര്‍വാനി 3/406,407)\n18. പല്ലില് കെട്ടിക്കിടക്കുന്ന ഭക്ഷണാവശിഷ്ടങ്ങള് ഉമിനീരുമായി ലയിച്ച് ചേര്‍ന്നാല് അവ വിഴുങ്ങല് കാരണം നോമ്പ് ബാത്വിലാകുമോ?\nഒരാള് തന്റെ പ്രവര്‍ത്തനം കൊണ്ടല്ലാതെ സ്വയം പല്ലിനിടയില് കുടുങ്ങിയ ഭക്ഷണ പദാര്‍ത്ഥങ്ങള് ഉമിനീരുമായി ലയിച്ച് ചേര്‍ന്ന നിലയില് വിഴുങ്ങിയാല്, ഭക്ഷണത്തെയും ഉമിനീരിനേയും വേര്‍ത്തിരിച്ചെടുക്കാന് സാധ്യമാണെങ്കില് അവന്റെ നോമ്പ് മുറിയും. മറിച്ച് വേര്‍തിരിച്ചെടുക്കാന് സാധിക്കാത്ത അവസ്ഥയില് വിഴുങ്ങിയാല് നോമ്പ് മുറിയുന്നതല്ല. (തുഹ്ഫ 3/407,408)\n19. 'മദ്‌യ്' പുറപ്പെട്ടാല് നോമ്പ് മുറിയുമോ?\nവികാരാരംഭത്തില് പുറപ്പെടുന്ന മദജലമാണ് മദ്‌യ്. അതു പുറപ്പെട്ടാല് ശാഫീ മദ്ഹബ് പ്രകാരം നോമ്പ് മുറിയുകയില്ല. മദ്‌യ് പുറപ്പെട്ടാല് മുറിയുമെന്നാണ് ഇമാം മാലിക്കും(റ)ഇമാം അഹ്മദും(റ) പറയുന്നത് (ശര്‍വാനി3/409)\n20. മറയോടുകൂടി സ്വയം ഭോഗം ചെയ്താല് നോമ്പ് മുറിയുമോ?\nമറയുണ്ടെങ്കിലും ഇല്ലെങ്കിലും സ്വയം ഭോഗം കൊണ്ട് മനിയ്യ് പുറപ്പെട്ടാല് നോമ്പ് മുറിയും. അതുപോലെത്തന്നെ മറ കൂടാതെയുള്ള സ്പര്‍ശനം മൂലമോ ചുംബനം മുലമോ മനിയ്യ് പുറപ്പെട്ടാലും നോമ്പ് മുറിയും. അതേ സമയം മനിയ്യ് പുറപ്പെടീക്കുക എന്ന ലക്ഷ്യമില്ലാതെ മറയോടുകൂടി ഭാര്യയെ അണച്ചു കൂട്ടിപിടിച്ചു. അതു മൂലം മനിയ്യ് പുറപ്പെട്ടു എങ്കില് നോമ്പ് മുറിയുകയില്ല. അഴകുള്ള ആണ്‍കുട്ടിയെ സ്പര്‍ശിച്ചതിനാല് സ്ഖലനമുണ്ടായാലും നോമ്പ് മുറിയില്ലെങ്കിലും ഖളാഅ് വീട്ടല് സുന്നത്താണ്(തുഹ്ഫ,ശര്‍വാനി 3/410)\n21. ചര്‍ദ്ദിച്ചാല് നോമ്പ് മുറിയുമോ?\nസ്വയം ചര്‍ദ്ദിക്കല് കൊണ്ട് നോമ്പ് മുറിയുന്നില്ല. ഉണ്ടാക്കി ചര്‍ദ്ദിക്കല് കൊണ്ടാണ് നോമ്പ് മുറിയുന്നത്. അതു തന്നെ മന:പൂര്‍വ്വവും സ്വയം ഇഷ്ടപ്രകാരവും ബാത്വിലാകുമെന്ന് അറിയുന്നവനുമായാല് മാത്രമാണ്. ഉണ്ടാക്കി ചര്‍ദ്ദിക്കല് പോലെത്തന്നെയാണ് തലെ ദിവസം വിഴുങ്ങിയ നൂല് പുറത്തേക്കെടുക്കല്. ഇതും നോമ്പിനെ ബാത്വിലാക്കുന്നു.\n22. കഫം വിഴുങ്ങിയാല് നോമ്പ് മുറിയുമോ?\nകഫം തുപ്പിക്കളയാന് സാധിക്കലോട് കൂടെ വിഴുങ്ങിയാല് നോമ്പ് മുറിയുമെന്നത് അവിതര്‍ക്കിതമാണ്. എന്നാല് കുരയ്ക്കുന്ന സമയത്തോ മറ്റോ കഫം നേരെ ഉള്ളിലേക്ക് ചെന്നാല് നോമ്പ് മുറിയുകയില്ല.\n23. തലയിലും ശരീരത്തിലും എണ്ണ പുരട്ടുക, സുറുമയിടുക തുടങ്ങിയവ കൊണ്ട് നോമ്പ് മുറിയുമോ?\nതലയിലും ശരീരത്തിലും എണ്ണ തേക്കുന്നതിനാല് രോമക്കുത്തിനിടയിലൂടെ അവ ഉള്ളിലേക്ക് പ്രവേശിക്കുന്നത് കൊണ്ട് നോമ്പ് മുറിയുകയില്ല. അതുകൊണ്ടുള്ള ഫലം ശരീരത്തിന്റെ ഉള്ളിലേക്ക് എത്തിയാലും ശരി, കണ്ണില് സുറുമയിടുന്നതും ഇത് പോലെത്തന്നെയാണ്. സുറുമയുടെ ഫലം തൊണ്ടയില് എത്തുന്നുണ്ടെങ്കിലും ശരി നോമ്പ് മുറിയില്ല. ഇവയൊന്നും തുറക്കപ്പെട്ട ദ്വാരങ്ങളല്ലെന്നതാണ് ഇതിന് കാരണം. ഇവ ദൃഷ്ടിക്ക് വിധേയമല്ലാത്ത വിധം നേരിയ ദ്വാരങ്ങളാണ്.\n24. ഗര്‍ഭിണിയായ ഒരു സ്ത്രീ നോമ്പുപേക്ഷിച്ചാല് ഖളാഅ് വീട്ടുന്നതോടൊപ്പം മുദ്ദ് കൊടുേക്കണ്ടതുണ്ടോ?\nഇബ്‌നു ഹജര് (റ) പറയുന്നു: ഗര്‍ഭിണിയും മുല കൊടുക്കുന്നവളും നോമ്പനുഷ്ഠിക്കുന്നത് മൂലം ഗര്‍ഭസ്ഥ ശിശുവിന് അപകടം സംഭവിക്കുമെന്നോ, കുട്ടിക്കു കുടിക്കാനാവശ്യമായ പാല് കുറയുമെന്നോ ഭയപ്പെട്ടാണ് നോമ്പ് ഉപേക്ഷിച്ചതെങ്കില് ഭക്ഷ്യ ധാന്യങ്ങളില് നിന്നുള്ള ഒരു മുദ്ദ്(765മില്ലി)ദാനം ചെയ്യുന്നതോടൊപ്പം ഖളാഅ് വീട്ടല് കൂടി നിര്‍ബന്ധമാകും. ഇനി സ്വന്തം ശരീരത്തിനോ, ശരീരത്തിനും കുട്ടിക്കും കൂടിയോ ബുദ്ധിമുട്ട് വരുമെന്ന് ഭയന്നാണ് നോമ്പ് ഉപേക്ഷിച്ചതെങ്കില് ഖളാഅ് വീട്ടല് മാത്രമെ നിര്‍ബന്ധമുള്ളൂ. മുദ്ദ് കൊടുക്കേണ്ടതില്ല. (തുഹ്ഫ 3/441,442)\n25. 'ഇസ്തിഹാള' ത്തുള്ള പെണ്ണിന്റെ നോമ്പ് എങ്ങനെയാണ്?\nആര്‍ത്ത'വമുള്ള ദിവസങ്ങള് അിറിയുന്ന പെണ്ണാണെങ്കില് ആ ദിവസങ്ങളല്ലാത്ത ദിവസങ്ങളില് നോമ്പനുഷ്ഠിക്കുകയും ആ ദിനങ്ങളിലെ നോമ്പ് ഖളാഅ് വീട്ടുകയും ചെയ്യുക. ഇനി ആര്‍ത്തവ ദിവസങ്ങള് തിരിച്ചറിയാത്ത പെണ്ണാണെങ്കില് അവള് റമളാന് പൂര്‍ണ്ണമായും നോമ്പനുഷ്ഠിക്കുകയും ശേഷം ഒരു മാസം തുടര്‍ച്ചയായി തന്നെ നോമ്പനുഷ്ഠിക്കുകയും വേണം. ഇതിന് ഇടവിട്ട മുപ്പതു ദിവസങ്ങള് മതിയാവുകയില്ല. ഈ രണ്ടു മാസത്തെ നോമ്പില് നിന്നും അവള്‍ക്ക് 27 അല്ലെങ്കില് 28 ദിവസം ലഭിക്കും.കാരണം, പതിവായ ആര്‍ത്തവം അധികപരിധിയായ 15 ദിവസം തന്നെയാകാനും അതു തുടങ്ങുന്നതും അവസാനിക്കുന്നതും പകലിലാവാനും സാധ്യതയുണ്ട്. അപ്പോള് ഒരു മാസത്തിലെ 16 ദിവസവും അസാധുവായേക്കാം. എങ്കില് ബാക്കിയുള്ള നോമ്പുകള് മൂന്നാം മാസത്തിലെ 18 ദിവസങ്ങളിലെ ആദ്യത്തെയും അവസാനത്തെയും മൂന്നു വീതം ദിവസങ്ങള് നോമ്പനുഷ്ഠിക്കുക . ഇതുവഴി ബാക്കിയുള്ള രണ്ട് നോമ്പും വീണ്ടെടുക്കാന് സാധിക്കുന്നതാണ്. (മഹല്ലി 1/107)\n26. ആര്‍ത്തവകാരിക്ക് ശുദ്ധിപ്രാപിക്കുന്നതിന് മുമ്പ് നിയ്യത്തു ചെയ്യാമോ?\nഒരു സ്ത്രീയുടെ പതിവുള്ള ആര്‍ത്തവ നാളുകള് പിന്നിട്ടു കഴിഞ്ഞാല് രാത്രി രക്തം നിലക്കും മുമ്പ് പിറ്റേ ദിവസത്തെ നോമ്പിനു നിയ്യത്തു ചെയ്താല് സുബഹിക്കു മുമ്പ് രക്തം മുറിഞ്ഞു കണ്ടാല് ആ നിയ്യത്ത് പ്രകാരം നോമ്പനുഷ്ടിക്കാം.(തുഹ്ഫ 3/397)\n27. തറാവീഹ് നിസ്‌കാരം ഒറ്റയ്ക്കു നിസ്‌കരിക്കാമോ? തറാവീഹ് സ്ത്രീകള്‍ക്കു സുന്നത്തുണ്ടോ?\nതറാവീഹ് നിസ്‌കാരം ഒറ്റയ്ക്കും ജമാഅത്തായിട്ടും നിസ്‌കരിക്കാം. സ്ത്രീ പുരുഷ ഭേദമന്യേ ഏവര്‍ക്കും നിസ്‌കരിക്കല് സുന്നത്തുണ്ട്. തറാവീഹ് നിസ്‌കാരം ഞാന് നിസ്‌കരിക്കുന്നു എന്നാണ് ചുരുങ്ങിയ നിയ്യത്ത്. സമയം നിശ്ചയിക്കപ്പെട്ട ഇത്തരം സുന്നത്തു നിസ്‌കാരത്തിന്റെ നിയ്യത്തില് ഞാന് നിസ്‌കരിക്കുന്നു എന്നും ഇന്ന നിസ്‌കാരമെന്നും കരുതലേ നിര്‍ബന്ധമുള്ളൂ.\n28. സ്ത്രീകള് സംഘടിച്ച് വീടുകളോ മറ്റോ കേന്ദ്രീകരിച്ച് ഒരു പുരുഷന്റെ നേതൃത്വത്തില് തറാവീഹ് നിസ്‌കരിക്കുന്ന രീതി കണ്ടുവരുന്നു.ഇത് മുമ്പ് പതിവുണ്ടായിരുന്നോ? ഇതിന്റെ വിധി എന്താണ്?\nഉണ്ട്. ഉമര്(റ) ഉബയ്യുബ്‌നു കഅ്ബിനെ പുരുഷന്മാര്‍ക്ക് തറാവീഹിന് ഇമാമായി നിശ്ചയിച്ചപ്പോള് തന്നെ സ്ത്രീകള്‍ക്ക് ഇമാമായി സുലൈമാനുബ്‌നു അബീ നസമയെയും നിശ്ചയിച്ചിരുന്നു. (ശര്‍വാനി,ഖല്‍യൂബി)\n'സ്ത്രീകള്‍ക്ക് പുരുഷന് ഇമാം നില്‍ക്കുകയാണ് സ്ത്രീ ഇമാം നില്‍ക്കുന്നതിനെക്കാള് ഉത്തമം (മഹല്ലി)\n29. തറാവീഹ് നിസ്‌കാരം രണ്ട് റക്അത്ത് വീതമായി തന്നെ നിസ്‌ക്കരിക്കണമോ?\nതറാവീഹ് നിസ്‌കാരം ഈരണ്ട് റക്അത്തായി മാത്രമേ നിസ്‌ക്കരിക്കാവൂ. നാലോ അതില് കൂടുതലോ ഒന്നിച്ച് നിസ്‌ക്കരിക്കാവുന്നതല്ല. എല്ലാ രണ്ട് റക്അത്തിലും സലാം വീട്ടിയ നിലയില് മാത്രമേ തറാവീഹ് നിസ്‌കാരം നിവേദനം ചെയ്യപ്പെട്ടിട്ടുള്ളൂ. ജമാഅത്ത് സുന്നത്തുള്ള നിസ്‌കാരമാണല്ലോ തറാവീഹ്, അതിനാല് അത് ഫര്‍ള് നിസ്‌കാരം പോലെയാണ്. ഹദീസില് വന്ന രൂപത്തിലല്ലാതെ നിര്‍വഹിക്കാവതല്ല. (തുഹ്ഫ 2/241)\n30. ഒരു സ്ഥലത്തു നിസ്‌കരിച്ച ശേഷം മറ്റൊരു നിസ്‌കാരത്തിനു വേണ്ടി സ്ഥലം മാറല് സുന്നത്തുണ്ടല്ലോ. ഇത് തറാവീഹില് സുന്നത്താണോ?\nഅതെ. എന്നാല് ഇങ്ങനെ സ്ഥലം മാറല് കൊണ്ട് ഒന്നാം സ്വഫിന്റെ പുണ്യം നഷ്ടപ്പെടുക,നിസ്‌കാരം അലങ്കോലമാവുക തുടങ്ങിയ പ്രശ്‌നങ്ങള് ഉണ്ടാവുമെങ്കില് സുന്നത്തില്ല.\n31. റമളാനിലെ വിത്‌റില് ഖുനൂത്ത് മറന്നാല് സഹ്‌വിന്റെ സുജൂദ് ചെയ്യല് സുന്നത്തുണ്ടോ?\nസുന്നത്തുണ്ട്. സുന്നത്തുണ്ടെന്ന് ഇമാം റുഅ്‌യാനി (റ)പ്രസ്ഥാവിച്ചിട്ടുണ്ട്. ഇത് ഇമാം ഇബ്‌നു ഹജര് (റ), ഇമാം സര്‍ക്കശി (റ), ഇമാം അര്‍ദബീലി (റ) തുടങ്ങിയവര് എടുത്തുദ്ധരിച്ചിട്ടുമുണ്ട്. (ബിഗ്‌യ, അന്‍വാര് 1/62)\n32. തറാവീഹ് വിത്ര് നിസ്‌കാരത്തിന്റെ ശേഷം നിസ്‌കരിക്കാമോ?\nനിസ്‌കരിക്കുന്നത് കൊണ്ട് വിരോധമൊന്നുമില്ല. എങ്കിലും വിത്ര് രാത്രിയുടെ അവസാനമാക്കലാണ് ഉത്തമം.(മഹല്ലി 1/127)\n33. സംയോഗം കൊണ്ട് നോമ്പ് ഫസാദാക്കിയാല് എന്താണ് പ്രയശ്ചിത്വം ?\nറമളാന് നോമ്പ് സംയോഗം മൂലം നഷ്ടപ്പെടുത്തിയാല് പ്രസ്തുത നോമ്പ് വേഗത്തില് ഖളാഅ് വീട്ടല് നിര്‍ബന്ധമാണ്. സംയോഗം നിഷിദ്ധമാണെന്ന് അറിയുന്നവനും മനപ്പൂര്‍വ്വം, മറ്റൊരുവന്റെ നിര്‍ബന്ധത്തിന് വഴങ്ങാതെ സംയോഗം മൂലം നഷ്ടപ്പെടുത്തിയവന് എത്രയും വേഗം ഖളാഅ് വീട്ടിയാല് മാത്രം പോര മറിച്ച് പ്രായശ്ചിത്വം നിര്‍ബന്ധമാണ്. മുഅ്മിനായ അടിമയെ മോചിപ്പിക്കുക അതിന്നു സാധ്യമല്ലെങ്കില് രണ്ടു മാസം നോമ്പ് അനുഷ്ഠിക്കുക, അതിനും സാധ്യമല്ലെങ്കില് അറുപതു ഫഖീറിനോ മിസ്‌കീനിനോ നാട്ടിലെ മുഖ്യ ആഹാരത്തില് നിന്ന് ഓരോ മുദ്ദ് വീതം വിതരണം ചെയ്യുക. പ്രസ്തുത ഫഖീര്, മിസ്‌കീന് താന് ചെലവു നല്‍കല് നിര്‍ബന്ധമായവര് അല്ലാതിരിക്കണം അടിമയെ മോചിപ്പിക്കുകയാണെങ്കിലും, രണ്ടു മാസം നോമ്പ് അനുഷ്ടിക്കുകയാണെങ്കിലും കഫ്ഫാറത്തിന്റെ നിയ്യത്ത് ആവശ്യമാണ്\n34. സംയോഗം മൂലം ബാത്വിലായ സുന്നത്ത് നോമ്പിന് പ്രായശ്ചിത്വം നിര്‍ബന്ധമുണ്ടോ?\nഇല്ല. റമളാന് മാസത്തില് നിന്നുള്ള ഏതെങ്കിലും ഒരു നോമ്പ് സംയോഗം മൂലം ഫസാദാക്കിയാല് മാത്രമേ കഫ്ഫാറത്ത് നിര്‍ബന്ധമാവുകയുള്ളൂ. നേര്‍ച്ച ചെയ്ത നോമ്പായാലും ഖളാആയ നോമ്പായാലും സംയോഗം കാരണത്താല് കഫ്ഫാറത്ത് നിര്‍ബന്ധമാവുകയില്ല.(തുഹ്ഫ 3/447)\n35. ഒന്നിലധികം നോമ്പ് സംയോഗം മൂലം ഒരാള് നഷ്ടപ്പെടുത്തിയാല് കഫ്ഫാറത്തിന്റെ എണ്ണം കൂടുമോ?\nഅതെ, മേല് പറഞ്ഞ വിധം ഒരാള് പത്ത് നോമ്പ് നഷ്ടപ്പെടുത്തിയാല് അയാള്‍ക്ക് പത്ത് കഫ്ഫാറത്തു നിര്‍ബന്ധമാവും.(ഇആനത്ത് 2/234)\n36. ഏതെങ്കിലും കഫ്ഫാറത്ത് ബാധ്യതപ്പെട്ട ഒരാളെ തൊട്ട് അതു മറ്റൊരാള് നല്‍കിയാല് മതിയാകുമോ?\nകഫ്ഫാറത്തു ബാധ്യതപ്പെട്ടയാളുടെ സമ്മതപ്രകാരം അയാളുടെ കഫ്ഫാറത്ത് മറ്റൊരാള്‍ക്ക് നിര്‍വഹിക്കാവുന്നതാണ്. ഇങ്ങനെ സൗജന്യമായി മറ്റൊരാളുടെ കഫ്ഫാറത്ത് വീട്ടുന്നയാള്‍ക്ക് ബാധ്യതപ്പെട്ടയാളുടെ ആശ്രിതര്‍ക്കും അത് നല്‍കാവുന്നതാണ്.(തുഹ്ഫ,ശര്‍വാനി 3/453)\n37. സംയോഗം കൊണ്ട് നോമ്പ് ഫസാദായാല് സ്ത്രീക്കും പ്രായശ്ചിത്ത്വം നിര്‍ബന്ധമുണ്ടോ ?\nറമളാന് നോമ്പ് സംയോഗം ചെയ്യല് കൊണ്ട് ഫസാദായാലുള്ള പ്രായാശ്ചിത്ത്വം പുരുഷനു മാത്രമേ നിര്‍ബന്ധമുള്ളൂ. പുരുഷനോട് മാത്രമേ നബി(സ) പ്രായശ്ചിത്ത്വം ചെയ്യാന് കല്‍പിച്ചിട്ടുള്ളൂ (തുഹ്ഫ 3/450)\n38. ഫിത്വര് സകാത്ത് പണമായി കൊടുത്താല് മതിയോ ?\nനാട്ടിലെ മുഖ്യാഹാരമായി പരിഗണിക്കപ്പെടുന്ന ധാന്യമാണ് ഫിത്വറ് സകാത്തായി നല്‍കേണ്ടത്. നമ്മുടെ നാട്ടിലെ പുഴുകുത്തില്ലാത്ത ഏതു അരിയുമാകാം. ന്യൂനതയുള്ള ഇനം പറ്റില്ല.\n39. ഫിത്വര് സകാത്ത് ഒരാളുടെ മേല് എത്രയാണ് നിര്‍ബന്ധമാവുക?\nധാന്യത്തിനു പകരം അതിന്റെ വിലയോ പൊടിച്ച പൊടിയോ വേവിച്ചതോ പറ്റില്ല.ഒരാളുടെ വിഹിതമായി ഒരു സ്വാഅ് ആണല്ലോ നല്‍കേണ്ടത് (3 ലിറ്റര് 60 മില്ലി ലിറ്റര്) ആണിത്. കൃത്യമായി ഇതിന് തൂക്കം പറയാനാവില്ല. ഇമിയുടെ ഭാരത്തിനനുസരിച്ച് മാറ്റം വരും.\n40. 'ഫിത്വര് സകാത്ത്' മാസം കണ്ട നാട്ടില് തന്നെ കൊടുക്കേണ്ടതുണ്ടോ?\nറമളാനിന്റെ അവസാന ദിവസത്തെ സൂര്യാസ്തമയ സമയത്ത് ഏത് നാട്ടിലാണോ അവിടെയാണ് ഫിത്വറ് സകാത്ത് നല്‍കേണ്ടത.് തല്‍സമയം യാത്രയിലാണെങ്കില് അന്നേരം എവിടെ എത്തിയോ അവിടെയാണ് നല്‍കേണ്ടത്. ഇത്തരം സന്ദര്‍ഭങ്ങളില് ഒരു സ്ഥലത്ത് അവകാശപ്പെട്ട സകാത്ത് മറ്റൊരു സ്ഥലത്തേക്ക് നീക്കം ചെയ്യാമെന്ന അഭിപ്രായം പ്രബലമല്ലെങ്കിലും സ്വീകരിക്കാവുന്നതാണ്.\n41. ഫിത്വര് സകാത്ത് പെരുന്നാളിനെക്കാള് മുന്തിക്കാമോ?\nപെരുന്നാള് നിസ്‌കാരത്തിനു മുമ്പുതന്നെ വിതരണം ചെയ്യുകയാണ് നല്ലത് പിന്തിക്കല് കറാഹത്താണ്, പക്ഷേ ബന്ധുക്കള്, അയല്‍വാസികള് പോലുള്ളവരെ പ്രതീക്ഷിച്ച് പിന്തിക്കല് സുന്നത്താണ.് എന്നാല് സൂര്യാസ്തമയം വിട്ട് പിന്തിക്കല് കാരണമില്ലെങ്കില് ഹറാമാണ്.\n42. മുന് പ്രവാചകന്മാര്‍ക്ക് റമളാന് നോമ്പ് നിര്‍ബന്ധമുണ്ടായിരുന്നോ?\nറമളാന് നോമ്പ് മറ്റു സമുദായങ്ങള്‍ക്ക് ഇല്ലായിരുന്നെന്നും ഈ സമുദായത്തിന്റെ മാത്രം പ്രത്യേകതയാണെന്നുമാണ് പ്രബലം.വിശുദ്ധ ഖുര്‍ആനില് 'മുന്‍ഗാമികള്‍ക്ക് നിര്‍ബന്ധമായ പോലെ' എന്ന് പറഞ്ഞത് കൊണ്ട് നോമ്പ് നിര്‍ബന്ധമായി എന്നേ ഉദ്ദേശ്യമുള്ളൂ.റമളാന് നോമ്പ് എന്നര്‍ത്ഥമില്ലെന്നും പണ്ഡിതര് വിശദീകരിക്കുന്നു.\n43. നബി (സ) എത്ര വര്‍ഷം റമളാന് നോമ്പനുഷ്ഠിച്ചിട്ടുണ്ട്?\nഒമ്പതു വര്‍ഷം. ഇതില് ഒരു വര്‍ഷം മാത്രമെ മുപ്പതു നോമ്പ് പൂര്‍ത്തിയായി ലഭിച്ചിട്ടുള്ളൂ.ബാക്കി എട്ടു വര്‍ഷവും ഇരുപത്തി ഒമ്പതിനു ശവ്വാല് മാസപ്പിറവി കണ്ടതിനാല് മുപ്പതു നോമ്പ് ലഭിച്ചിട്ടില്ല.(ബാജൂരി 1/297)\n44. റമളാന് മാസത്തില് ചില പള്ളികളിലും വീടുകളിലും ജനങ്ങള് സംഘടിതമായി തസ്ബീഹ് നിസ്‌കാരം സംഘടിപ്പിക്കാറുണ്ട്.പ്രസ്തുത നിസ്‌കാരത്തില് ജമാഅത്ത് സുന്നത്തുണ്ടോ?\nതസ്ബീഹ് നിസ്‌കാരം ഏതു മാസത്തിലായാലും ജമാഅത്ത് സുന്നത്തില്ലെങ്കിലും അനുവദനീയമാണ്.ജനങ്ങള്‍ക്കു പഠിപ്പിച്ചു കൊടുക്കുക,അവര്‍ക്ക് പ്രേരണ നല്‍കുക തുടങ്ങിയ നല്ല ഉദ്ദേശ്യങ്ങളാണ് ജമാഅത്തായി നിസ്‌കരിക്കുന്നതിന്റെ പിന്നിലെങ്കില് പുണ്യവും പ്രതിഫലാര്‍ഹവുമാണ്.പക്ഷേ,ജമാഅത്തായി നിര്‍വഹിക്കുന്നതു കൊണ്ട് ജനങ്ങളെ വിഷമിപ്പിക്കുക പോലുള്ള പ്രവണതകള് ഒഴിവാക്കേണ്ടതാണ്.(ബിഗ്‌യ 67)\n45. 'ലൈലത്തുല് ഖദ്ര്' എന്നാണ്?\nഈ ദിനം നിര്‍ണ്ണയമല്ല.റമളാനിലെ അവസാന പത്തിലെ ഒറ്റരാവുകളിലാവാനാണു സാധ്യത. ഇരുപത്തി ഒന്നാം രാവോ ഇരുപത്തിമൂന്നാം രാവോ ആവാന് സാധ്യതയുണ്ടെന്നാണു ഇമാം ശാഫിഈ (റ) യുടെ അഭിപ്രായം. ഇരുപത്തി ഏഴാം രാവാണെന്നാണ് മറ്റു പലരും അഭിപ്രായപ്പെട്ടിട്ടുള്ളത്. ആയിരം മാസങ്ങളെക്കാള് പുണ്യമുള്ള രാവാണ് ലൈലത്തുല് ഖദ്ര്. ആയിരം മാസമെന്നത് എണ്‍പത്തി മൂന്നു വര്‍ഷവും നാലു മാസവുമാണ്. ഇത്രയും വര്‍ഷം നിരന്തരമായി ഇബാദത്തു ചെയ്തതിന്റെ പ്രതിഫലത്തെക്കാള് ലൈലത്തുല് ഖദ്‌റിന്റെ ഒറ്റ രാവില് ഇബാദത്തു ചെയ്താല് ലഭിക്കും. ഇത്രയും മഹത്വമുള്ള ലൈലത്തുല് ഖദ്ര് നമ്മുടെ സമുദായത്തിന്റെ മാത്രം പ്രത്യേകതയാണ്. മഹത്വമുള്ള രാവ്, കണക്കാക്കുന്ന രാവ് എന്നിങ്ങനെ പല വ്യാഖ്യാനങ്ങളും ഖദ്ര് എന്നതിനു പണ്ഡിതര് നല്‍കിയിട്ടുണ്ട്. അല്ലാഹു തീരുമാനിച്ചുവെച്ച നിശ്ചയങ്ങള് മലക്കുകള്‍ക്ക് വിതരണം ചെയ്യപ്പെടുന്ന രാത്രി എന്നു വിശുദ്ധ ഖുര്‍ആന് പ്രഖ്യാപിച്ച രാത്രി റമളാനിലെ ലൈലത്തുല് ഖദ്‌റാണെന്നാണ് പ്രബലാഭിപ്രായം. (തുഹ്ഫ 3/463)\n46. ചിലര് 96 നോമ്പ് അനുഷ്ടിക്കുന്നു ഇതിന്നുള്ള അടിസ്ഥാനം എന്താണ്?\nറജബ,് ശഅ്ബാന്, റമളാന് മാസങ്ങളില് മുഴുവനും ശവ്വാലിലെ ആറു നോമ്പും കൂടിയതാണ് 96 നോമ്പ്. ഇതിന്ന് അടിസ്ഥാനമുണ്ട.് റജബ് മാസത്തിലും ശഅ്ബാന് മാസത്തിലും പൂര്‍ണ്ണമായി നോമ്പ് അനുഷ്ഠിക്കല് സുന്നത്താണ് (ഫതാവല് കുബ്‌റാ 2/66, 76) റമളാന് മാസം നിര്‍ബന്ധവും തുടര്‍ന്നുള്ള ശവ്വാല്6ദിവസം പ്രചാരപ്പെട്ട സുന്നത്തുമാണല്ലോ\n47. നോമ്പെടുക്കല് സ്വന്തം ശരീരത്തിന് ബുദ്ധിമുട്ടാവുമെന്ന് എങ്ങനെയാണ് മനസ്സിലാവുക?\nനീതിമാനായ ഒരു മുസ്ലിം ഡോക്ടര് പറയല് കൊണ്ട്\nSaleem tharayittal said...


18 August, 2018 08:59:27 PM\nപതിനാറ് സംസ്ഥാനങ്ങളില് നിന്ന് 165 കോടിയുടെ വാഗ്ദാനം\nമുംബൈ: പ്രളയത്തില് മുങ്ങിയ കേരളത്തിന് രാജ്യത്തിന്റെ വിവിധ സംസ്ഥാനങ്ങളില് നിന്നും കൂടുതല് സഹായങ്ങള് എത്തുന്നു. അടിയന്തര ധനസഹായമായി പ്രധാനമന്ത്രി നരേന്ദ്രമോദി 500 കോടി രൂപ പ്രഖ്യാപിച്ചതിന് പിന്നാലെയാണ് സംസ്ഥാന സര്‍ക്കാരുകളും സഹായം പ്രഖ്യാപിച്ചത്. മഹാരാഷ്ട്ര മുഖ്യമന്ത്രി ദേവേന്ദ്ര ഫഡ്നാവീസ് കേരളത്തിലെ ദുരിതാശ്വാസ പ്രവര്‍ത്തനങ്ങള്‍ക്ക് അടിയന്തിരമായി 20 കോടി രൂപ അനുവദിച്ചു. നേരത്തെ, അഞ്ച് കോടി നല്‍കാന് തീരുമാനിച്ചിരുന്നെങ്കിലും കൂടുതല് തുക നല്‍കാന് ഇന്ന് ചേര്‍ന്ന ഉന്നതതല യോഗം തീരുമാനിക്കുകയായിരുന്നു.\nകേരളത്തിലെ ദുരിതാശ്വാസ പ്രവര്‍ത്തനങ്ങള്‍ക്കായി 15 കോടി നല്‍കുമെന്ന് ഉത്തര്‍പ്രദേശ് മുഖ്യമന്ത്രി യോഗി ആദിത്യനാഥ് അറിയിച്ചു. കേരളത്തിന് പത്ത് കോടി നല്‍കുമെന്ന് മദ്ധ്യപ്രദേശ് മുഖ്യമന്ത്രി ശിവരാജ് സിംഗ് ചൗഹാനും നേരത്തെ അറിയിച്ചിരുന്നു. അതേസമയം, പ്രളയക്കെടുതി അനുഭവിക്കുന്ന കേരളത്തിനായി കോണ്‍ഗ്രസ് പാര്‍ട്ടിയുടെ എം.പിമാരും എം.എല്.എമാരും ഒരു മാസത്തെ ശമ്ബളം നല്‍കും, കോണ്‍ഗ്രസ് നേതാവ് രണ്‍ദീപ് സുര്‍ജെവാല ഇക്കാര്യം അറിയിച്ചത്. ധനസസഹായത്തിന് പുറമെ രക്ഷാപ്രവര്‍ത്തനത്തില് സഹായിക്കാന് അഗ്നിശമന സേനാംഗങ്ങള് ഉള്‍പ്പെടെ നല്‍കുമെന്ന് ഒഡിഷ മുഖ്യമന്ത്രി നവിന് പട്നായിക് അറിയിച്ചിട്ടുണ്ട്.\nഅതിനിടെ പേടി.എം കേരളത്തിനായി ആരംഭിച്ച ദുരിതാശ്വാസ ഫണ്ടിലേക്ക് രാജ്യത്തിന്റെ വിവിധ ഭാഗങ്ങളില് നിന്നും രണ്ട് ദിവസത്തിനിടെ പത്ത് കോടിയാണ് ലഭിച്ചത്. കൂടാതെ രാജ്യത്തിന്റെ സാംസ്കാരിക- സാമൂഹിക രംഗങ്ങളില് നിന്നും കൂടുതല് സഹായം എത്തുന്നുണ്ട്. വിവിധ സംസ്ഥാനങ്ങള് പ്രഖ്യാപിച്ച സഹായധനം ചുവടെ.\nതെലങ്കാന - 25 കോടി രൂപ, മഹാരാഷ്ട്ര - 20 കോടി, ഉത്തര്‍പ്രദേശ് - 15 കോടി, ദില്ലി - 10 കോടി, മദ്ധ്യപ്രദേശ് - 10 കോടി രൂപ, പഞ്ചാബ് - 10 കോടി, ബിഹാര് - 10 കോടി, ഹരിയാന - 10 കോടി, ഛത്തീസ്ഗഡ് - 10 കോടി, ഗുജറാത്ത് - 10 കോടി, കര്‍ണാടക - 10 കോടി, തമിഴ്നാട് - അഞ്ചു കോടി, ജാര്‍ഖണ്ഡ് - അ‍ഞ്ച് കോടി, ഒഡിഷ - അഞ്ച് കോടി, ഹിമാചല് പ്രദേശ് - അഞ്ച് കോടി, ഉത്തരാഖണ്ഡ് - അഞ്ചു കോടി.


ഹോങ് കോങ്: ഹോങ് കോങ്ങിനുമേൽ നിയന്ത്രണം ഉറപ്പാക്കാൻ വിവാദസുരക്ഷാനിയമം ചൈന പാസാക്കിയതിനുപിന്നാലെ നഗരത്തിൽ വലിയ പ്രതിഷേധം. കോസ്‌വേ ബേയിൽ ഹോങ് കോങ്ങിന്റെ സ്വാതന്ത്ര്യമാവശ്യപ്പെടുന്ന പതാകയുമായി നൂറുകണക്കിനുപേർ തടിച്ചുകൂടി. പിന്നാലെ പുതിയനിയമം അനുസരിച്ചുള്ള ആദ്യ അറസ്റ്റും രേഖപ്പെടുത്തി.\nചൊവ്വാഴ്ച രാത്രി പ്രതിഷേധിച്ചവർക്കൊപ്പമുണ്ടായിരുന്ന ആളാണ് പിടിയിലായത്. ബുധനാഴ്ച അറസ്റ്റ് രേഖപ്പെടുത്തി. ഹോങ് കോങ്ങിന്റെ സ്വാതന്ത്ര്യം, ടിബറ്റ്, ഷിൻജിയാങ്, തായ്‌വാൻ എന്നീ മേഖലകളുടെ സ്വാതന്ത്ര്യം എന്നീ ആശയങ്ങളുമായി ബന്ധപ്പെട്ട പതാകകളോ ബാനറുകളോ ഉയർത്തുന്നത് പുതിയ സുരക്ഷാനിയമത്തിനുകീഴിൽ ഗുരുതര നിയമലംഘനമാണെന്ന് പോലീസ് നേരത്തേ പ്രഖ്യാപിച്ചിരുന്നു.\nഭീകരവാദവും വിഘടനപ്രവർത്തനങ്ങളും വിദേശ ഇടപെടലും തടയാനെന്ന് ചൈന അവകാശപ്പെടുന്ന പുതിയ നിയമത്തിനെതിരേ ജനാധിപത്യവാദികൾ കടുത്ത പ്രതിഷേധമാണ് ഉയർത്തുന്നത്. വിവിധ ലോകരാഷ്ട്രങ്ങൾ ചൈനക്കെതിരേ രംഗത്തുവന്നിട്ടുണ്ട്. ചൈന ഹോങ്‌കോങ്ങിനെ വിഴുങ്ങുന്നത് കൈയുംകെട്ടി നോക്കിയിരിക്കില്ലെന്നാണ് യു.എസ്. വിദേശകാര്യ സെക്രട്ടറി മൈക്ക് പോംപിയോ പ്രതികരിച്ചത്.


നാല് ജില്ലകളിൽ കനത്തമഴയ്ക്ക് സാധ്യത; വരുംദിനങ്ങളിൽ മഴ കുറയും | tamil nadu\nശ്രീലങ്കയ്ക്കും തെക്കൻ തമിഴ്‌നാടിനും ഇടയിൽ രൂപംകൊണ്ട രൂപം ന്യൂനമർദം അതേനിലയിൽ തുടരുകയാണ്. ചെന്നൈയിൽ ആകാശം മേഘാവൃതമായിരിക്കുമെന്നും കാലാവസ്ഥ നിരീക്ഷണകേന്ദ്രം അറിയിച്ചു.\nചെങ്കല്‍പ്പെട്ട് ജില്ലയില് കനത്തമഴയെ തുടര്‍ന്ന് നിറയുന്ന മധുരാന്തകം തടാകം റവന്യൂ സെക്രട്ടറി ജെ. രാധാകൃഷ്ണന് പരിശോധിക്കുന്നു.\nചെന്നൈ: തമിഴ്‌നാടിന്റെ വടക്കൻ ജില്ലകളിൽ മഴ കുറഞ്ഞെങ്കിലും തെക്ക് കടലോര ജില്ലകളിൽ മഴ തുടരുകയാണ്. രാമനാഥപുരം, തൂത്തുക്കുടി, തിരുനെൽവേലി, കന്യാകുമാരി ജില്ലകളിൽ മഴ തുടരുമെന്ന് കലാവസ്ഥ നിരീക്ഷണകേന്ദ്രം അറിയിച്ചു. വരും ദിവസങ്ങളിൽ മഴ പടിപടിയായി കുറയും. ചൊവ്വാഴ്ച സംസ്ഥാനത്ത് ഏറ്റവുംകൂടുതൽ മഴ പെയ്തത് തിരുനെൽവേലിയിലായിരുന്നു. അഞ്ച് സെന്റീമീറ്റർ.\nവീരാനം, മധുരാന്തകം തടാകം നിറഞ്ഞു\nചെന്നൈയ്ക്ക് സമീപം ചെങ്കൽപ്പെട്ടിലെ മധുരാന്തകം തടാകം പൂർണസംഭരണ ശേഷിയിലെത്തുന്നു. 23.3 അടി ഉയരമുള്ള തടാകത്തിൽ 22.4 വെള്ളമുണ്ട്. തടാകത്തിലേക്ക് 600 ഘനയടി വെള്ളം ഒഴുകിയെത്തുന്നുണ്ട്. തടാകം പൂർണസംഭരണ ശേഷിയിലേക്ക് നീങ്ങുന്നതിനാൽ പൊതുജനങ്ങളെ തടാക പരിസരത്തേക്ക് കടത്തിവിടുന്നില്ല. തടാകത്തിന്റെ സമീപ പ്രദേശങ്ങളിലുള്ളവർ ജാഗ്രത പാലിക്കാൻ ഉത്തരവ് നൽകിയിട്ടുണ്ട്.\nവീരാനം തടാകം തുറന്നുവിട്ടു\nചെന്നൈയുടെ ജലസ്ത്രോതസ്സുകളിലൊന്നായ കടലൂർ ജില്ലയിലെ വീരാനം തടാകം തുറന്നുവിട്ടു. 48 അടി ഉയരമുള്ള തടാകം പൂർണസംഭരണ ശേഷിയിലെത്തിയതിനാൽ 2900 ഘനയടി വെള്ളമാണ് തുറന്നുവിടുന്നത്. വീരാനം തടാകത്തിന്റെ വൃഷ്ടി പ്രദേശങ്ങളിൽ കഴിഞ്ഞദിവസങ്ങളിൽ കനത്ത മഴപെയ്തിരുന്നു. കൂടാതെ മേട്ടൂർ അണക്കെട്ടിൽനിന്ന് തുറന്നുവിടുന്ന അധികജലവും കൊള്ളിടം നദിവഴി വീരാനം തടാകത്തിലേക്കാണ് എത്തുന്നത്. വീരാനം തടാകത്തിൽ നിന്ന് പൈപ്പ് വഴി ചെന്നൈയിലേക്ക് ദിവസവും 180 ഘനയടി വെള്ളം എത്തിക്കുന്നുണ്ട്.\nവീരാനം തടാകത്തിൽനിന്നുള്ള വെള്ളത്തെ ആശ്രയിച്ച് കടലൂർ ജില്ലയിലെ 44,856 ഏക്കർ സ്ഥലത്ത് കൃഷി ചെയ്യുന്നുമുണ്ട്.\nകാഞ്ചീപുരം, ചെങ്കൽപ്പെട്ട്, തിരുവള്ളൂർ ജില്ലകളിലെ തടാകങ്ങളിലെയും ജലനിരപ്പ് ഉയർന്നു. ചെന്നൈയുടെ പ്രധാന ജലസ്രോതസ്സുകളായ പൂണ്ടി, റെഡ്ഹിൽസ്, പുഴൽ, ചെമ്പരമ്പാക്കം, ചോഴവാരം എന്നീ ജലസംഭരണികളിലായി 4734 ദശലക്ഷം ഘനയടി വെള്ളമുണ്ട്. നാല് തടാകങ്ങളുടെയും സംഭരണശേഷി 11,252 ദശലക്ഷം ഘനയടി വെള്ളമാണ്.\nകാഞ്ചീപുരം, ചെങ്കൽപ്പെട്ട് ജില്ലകളിലുമായി ചെറുതും വലുതുമായി 924 തടാകങ്ങളുണ്ട്. ഇതിൽ 555 എണ്ണത്തിൽ പൂർണസംഭരണശേഷിയിലെത്തി. ബാക്കിയുള്ള 133 തടാകങ്ങളിൽ 75 ശതമാനവും 120 തടാകത്തിൽ 50 ശതമാനവും വെള്ളമുണ്ട്. 101 തടാകങ്ങളിൽ 50 ശതമാനത്തിൽ താഴെ വെള്ളമാണുള്ളത്. തിരുവള്ളൂർ ജില്ലയിലെ 576 തടാകങ്ങളിൽ 153 തടാകങ്ങൾ നിറഞ്ഞു. ബാക്കിയുള്ളവയിൽ ജലനിരപ്പ് ഉയർന്ന് വരികയാണ്.\nപുതുച്ചേരിയിൽ റിപ്പബ്ലിക് ദിനാഘോഷം: മന്ത്രിമാർ നേരത്തേ മടങ്ങിയതിൽ അതൃപ്തിയറിയിച്ച് കിരൺ ബേദി\nതിരുച്ചിറപ്പള്ളിയിൽ ബി.ജെ.പി. നേതാവിനെ അജ്ഞാതസംഘം വെട്ടിക്കൊന്നു


എസ്.എസ്.എല്.സി - പ്ലസ്ടു പരീക്ഷാ കേന്ദ്രങ്ങൾമാറുന്നതിന് അപേക്ഷ നല്‍കിയത് 10,000ത്തോളം വിദ്യാര്‍ത്ഥികള് - Malayali Express\nതിരുവനന്തപുരം: എസ്.എസ്.എല്.സി, ഹയര്‍സെക്കന്‍ഡറി പരീക്ഷകളുടെ കേന്ദ്രം മാറ്റാന് അപേക്ഷ നല്‍കിയത് പതിനായിരത്തോളം വിദ്യാര്‍ത്ഥികള്. ലോക്ക് ഡൗണിന്‍റെ പശ്ചാത്തലത്തിലാണ് വിവിധ ജില്ലകളിലായി കുടുങ്ങിയ വിദ്യാര്‍ത്ഥികള്‍ക്ക് പരീക്ഷാ കേന്ദ്രം മാറ്റാന് സര്‍ക്കാര് അനുമതി നല്‍കിയത്.\nഅപേക്ഷ നല്‍കിയ വിദ്യാര്‍ത്ഥികള്‍ക്ക് ഉടന് പുതിയ കേന്ദ്രം അനുവദിക്കും. കണ്ടെയെന്‍മെന്‍റ് സോണിലെ വിദ്യാര്‍ത്ഥികളുടെ പരീക്ഷ നടത്തിപ്പില് ഇന്ന് തീരുമാനമുണ്ടാവും. ഇതുസംബന്ധിച്ച് വിദ്യാഭ്യാസ വകുപ്പ് ആരോഗ്യ വകുപ്പിന്‍റെ അഭിപ്രായം തേടി. പരീക്ഷകള്‍ക്ക് മുമ്പ് വിദ്യാര്‍ത്ഥികള്‍ക്ക് മാസ്‍ക്ക് വീട്ടിലെത്തിക്കും.\nസംസ്ഥാനത്ത് വിദേശ രാജ്യങ്ങളില് നിന്നും മടങ്ങിയെത്തിയ6പേര്‍ക്ക് കോവിഡ് ലക്ഷണങ്ങള്


ഫുൾ എ പ്ലസ് നേടിയവർക്കും ഇഷ്ട വിഷയം കിട്ടാത്ത സാഹചര്യം: വി.ഡി സതീശൻ – Veekshanam\nതിരുവനന്തപുരം: സംസ്ഥാനത്ത് പ്ലസ് വണ് ബാച്ചുകളുടെ എണ്ണം അടിയന്തിരമായി വര്‍ധിപ്പിച്ച് വിദ്യാര്‍ഥികളുടെയും രക്ഷിതാക്കളുടെയും ആശങ്ക പരിഹരിക്കാന് സര്‍ക്കാര് തയാറാകണമെന്ന് പ്രതിപക്ഷ നേതാവ് വി.ഡി സതീശന്. ആകെ പ്ലസ് വണ് സീറ്റുകളും ഉന്നതപഠനത്തിന് അര്‍ഹരായ വിദ്യാര്‍ഥികളുടെ എണ്ണവും തമ്മില് വലിയ വ്യത്യാസമുണ്ട്. എല്ലാ വിഷയങ്ങള്‍ക്കും എ പ്ലസ് ലഭിച്ച കുട്ടികള്‍ക്കു പോലും ഇഷ്ടപ്പെട്ട കോഴ്‌സുകളില് ചേരാനാകാത്ത സ്ഥിതിയാണെന്നും പ്രതിപക്ഷ നേതാവ് ചൂണ്ടിക്കാട്ടി.\nഎസ്.എസ്.സ്.എല്.സി പരീക്ഷയില് ഉന്നത വിജയം നേടിയവര്‍ക്ക് പ്ലസ് വണ് പ്രവേശനം നല്‍കാന് വിദ്യാഭ്യാസ വകുപ്പ് സൗകര്യം ഒരുക്കാത്തതു സംബന്ധിച്ച് സഭ നിര്‍ത്തിവച്ച് ചര്‍ച്ച ചെയ്യണമെന്ന് ആവശ്യപ്പെട്ട് പ്രതിപക്ഷ ഉപനേതാവ് എം.കെ മുനീര് നല്‍കിയ അടിയന്തിരപ്രമേയ നോട്ടീസിന് അവതരണാനുമതി നിഷേധിച്ചതില് പ്രതിഷേധിച്ച് നടത്തിയ വാക്കൗട്ടിന് മുന്നോടിയായി പ്രസംഗിക്കുകയായിരുന്നു വി.ഡി സതീശന്.\nരക്ഷകര്‍ത്താക്കളുടെയും കുട്ടികളുടെയും ഉത്കണ്ഠയാണ് പ്രതിപക്ഷം സഭയില് ഉന്നയിച്ചത്. കഴിഞ്ഞ വര്‍ഷം പതിനായിരക്കണക്കിന് കുട്ടികള്‍ക്കാണ് ഇഷ്ടപ്പെട്ട കോഴ്‌സിനു ചേരാന് കഴിയാതെ പോയത്. സംസ്ഥാനം ഒന്നാകെ പരിഗണിക്കാതെ ഓരോ ജില്ലകളിലെയും സ്ഥിതി സര്‍ക്കാര് പരിശോധിക്കണം. നാലു ലക്ഷത്തില് പത്തൊന്‍പതിനായിരത്തിലധികം കുട്ടികളാണ് ഇത്തവണ ഉന്നത പഠനത്തിന് അര്‍ഹത നേടിയത്. എന്നാല് നിലവില് മൂന്നു ലക്ഷത്തി അറുപത്തിയൊന്നായിരം സീറ്റുകണുള്ളത്. ഇതില് അണ് എയിഡഡ് സ്‌കൂളുകളിലാണ് അന്‍പത്തി അയ്യായിരത്തോളം സീറ്റുകളുള്ളത്. ഒന്‍പതു ജില്ലകളില് നിലവില് പാസായ കുട്ടികളുടെ എണ്ണത്തേക്കാള് കുറവാണ് പ്ലസ് വണ് സീറ്റുകള്. ഇതില്‍ത്തന്നെ പാലക്കാട്, വയനാട്, മലപ്പുറം, കണ്ണൂര്, കാസര്‍കോട് ജില്ലകളില് ഈ വ്യത്യാസം വളരെ വലുതാണ്. ഒരു ലക്ഷത്തി പന്ത്രണ്ടായിരം കുട്ടികള്‍ക്കാണ് ഫുള് എ പ്ലസ് കിട്ടിയത്. അവര്‍ക്ക് പോലും ഇഷ്ടപ്പെട്ട കേഴ്‌സ് ലഭിക്കാത്ത സാഹചര്യമാണ് നിലനില്‍ക്കുന്നത്. സി.ബി.എസ്.ഇ, ഐ.സി.എസ്.ഇ വിദ്യാര്‍ഥികള് കൂടി പ്രവേശനത്തിന് എത്തുമ്പോള് സ്ഥിതി ഗുരുതരമാകും.\nമലബാര് മേഖലയിലെ ജില്ലകളില് ഇരുപത് ശതമാനം സീറ്റുകള് വര്‍ധിപ്പിക്കുമെന്നാണ് സര്‍ക്കാര് പറയുന്നത്. എന്നാല് അത് നിയമപരമായി നിലനില്‍ക്കില്ല. ഒരു ക്ലാസില് 50 കുട്ടികളെ മാത്രമെ പ്രവേശിപ്പാന് സാധിക്കൂവെന്നാണ് കഴിഞ്ഞ വര്‍ഷം ഹൈക്കോടതി ഉത്തരവിട്ടത്. പകരം സംവിധാനം ഒരുക്കണമെന്ന് നിര്‍ദ്ദേശിച്ചെങ്കിലും സര്‍ക്കാര് നടപടിയെടുത്തില്ല. പുതിയ ബാച്ചുകള് അനുവദിക്കുക മാത്രമാണ് ഏക പരിഹാരം. സര്‍ക്കാര് നിലപാട് അനുസരിച്ച് പതിനായിരക്കണക്കിന് വിദ്യാര്‍ഥികള്‍ക്ക് പഠിക്കാന് സാധിക്കാത്ത സാഹചര്യം സംസ്ഥാനത്തുണ്ട്. ഫസ്റ്റ് അലോട്ട്‌മെന്റും സെക്കന്‍ഡ് അലോട്ട്‌മെന്റും കഴിഞ്ഞാല് ആകാശത്ത് നിന്നും സീറ്റ് കൊണ്ടുവരുമോ? ഏത് സ്‌കൂളിലാണ് സർക്കാർ സീറ്റ് കൂട്ടുന്നതെന്നും പ്രതിപക്ഷ നേതാവ് ചോദിച്ചു.\nജാവലിനില് നീരജ് ചോപ്ര യോഗ്യത നേടി


സജി ബഷീറിനെ പ്രോസിക്യൂട്ട് ചെയ്യാൻ അനുമതി\nഅനധിക‌ൃത മണൽ വിൽപ്പനയിലൂടെ സർക്കാരിന് കോടികളുടെ നഷ്ടമുണ്ടാക്കിയ കേസിലാണ് നടപടി\n28 Apr, 2019 at 08:51 AM\nസിഡ്കോ മുൻ എം.ഡി സജി ബഷീറിനെ പ്രോസിക്യൂട്ട് ചെയ്യാൻ അനുമതി. വ്യവസായമന്ത്രിയാണ് പ്രോസിക്യൂട്ട് ചെയ്യാൻ അനുമതി നൽകിയത്. അനധിക‌ൃത മണൽ വിൽപ്പനയിലൂടെ സർക്കാരിന് കോടികളുടെ നഷ്ടമുണ്ടാക്കിയ കേസിലാണ് നടപടി.\nസിഡ്കോ എം.ഡിയായിരിക്കെ മേനംകുളത്തെ വ്യവസായ വകുപ്പിന്റെ ഭൂമിയിൽ നിന്ന് മണൽ അനധികൃതമായി വിറ്റ കേസിലാണ് സജി ബഷീറിനെ പ്രോസിക്യൂട്ട് ചെയ്യാൻ അനുമതി നൽകിയത്. 11 കോടിയോളം രൂപയുടെ നഷ്ടം മണൽ വിൽപ്പനയിലൂടെ സർക്കാറിനുണ്ടായെന്ന് വിജിലൻസ് കണ്ടെത്തിയിരുന്നു. തിരുവനന്തപുരം വിജിലൻസ് സ്പെഷ്യൽ ഇൻവസ്റ്റിഗേഷൻ യൂണിറ്റ്2എസ്.പി നൽകിയ റിപ്പോർട്ടിന്റെ അടിസ്ഥാനത്തിലാണ് സജി ബഷീറിനെ പ്രോസിക്യൂട്ട് ചെയ്യാൻ വ്യവസായ മന്ത്രി ഇ.പി ജയരാജൻ അനുമതി നൽകിയത്.\nടെലികോം സിറ്റിക്കു വേണ്ടിയുളള ഭൂവികസനത്തിന് സിഡികോയുടെ ഭൂമിയിൽ നിന്ന് മണൽ നീക്കുന്നതിന്റെ മറവിൽ കരാറുകാരുമായി ഒത്തുകളിച്ച് അനധികൃത വിൽപ്പന നടത്തിയെന്നാണ് വിജിലൻസ് കണ്ടെത്തൽ. സജി ബഷീറിനൊപ്പം സിഡ്കോ ഡെപ്യൂട്ടി മാനേജർ അജിത്തിനെതിരെയും നടപടിക്ക് അനുമതി നൽകിയിട്ടുണ്ട്. കഴിഞ്ഞ വർഷം സെപ്തംബറിലാണ് പ്രോസിക്യൂഷൻ അനുമതിക്കായി അന്വേഷണ ഉദ്യോഗസ്ഥനായ എസ്.പി അബ്ദുള് റഷീദ് വിജിലൻസ് ഡയറക്ടർക്ക് റിപ്പോർട്ട് നൽകിയിരുന്നത്.\nആറു മാസം കഴിഞ്ഞിട്ടും സജി ബഷീറിനെ പ്രോസിക്യൂട്ട് ചെയ്യാൻ സർക്കാർ അനുമതി നൽകാത്തത് വിവാദമായിരുന്നു. ഇതിന് പിന്നാലെയാണ് വ്യവസായ വകുപ്പിന്റെ നടപടി. അഴിമതി ആരോപണത്തിന്റെ പേരിൽ സസ്പെന്‍ഡ് ചെയ്യപ്പെട്ടിരുന്ന സജി ബഷീറിനെ കെർപാം എം.ഡി സ്ഥാനത്ത് നിയോഗിച്ചിരുന്നെങ്കിലും ആരോപണമുയർന്നതോടെ പിന്നീട് പുറത്താക്കി.


വ്യാപാരി നേതാവിനെ കടയിൽ പൂട്ടിയിട്ടു : Deepika.com Nattu Visesham\nവ്യാപാരി നേതാവിനെ കടയിൽ പൂട്ടിയിട്ടു\nകൊയിലാണ്ടി: യൂത്ത് കോൺഗ്രസ് ഹർത്താലിൽ വ്യാപാരി നേതാവിനെ കടയിൽ പൂട്ടിയിട്ടു. വ്യാപാരി വ്യവസായി ഏകോപന സമിതി ഹസൻകോയ വിഭാഗം നേതാവ് കെ.പി. ശ്രീധരനെയാണ് ഹർത്താലനുകൂലികൾ കടയിൽ പൂട്ടിയിട്ടത്.\nഅതിരാവിലെ കട തുറന്നപ്പോൾ ഹർത്താലനുകൂലികൾ ആവശ്യപ്പെട്ടിട്ടും കട അടയ്ക്കാൻ തയ്യാറാവാത്തതാണ് സംഘർഷത്തിന് കാരണമായത്. കടയുടെ ഷട്ടർ ഹർത്താലനുകൂലികൾ താഴ്ത്തി. ഈസമയം കടയിൽ സാധനം വാങ്ങാനെത്തിയവരും കടയക്കുള്ളിലായി. പിന്നീട് വീണ്ടും കട തുറന്നു.\nഅൽപ്പസമയത്തിനകം ഹർത്താലനുകൂലികൾ പ്രകടനമായെത്തി വീണ്ടും കടയുടെ ഷട്ടർ താഴ്ത്തി. സംഭവമറിഞ്ഞ് കൊയിലാണ്ടി എസ്ഐ ഫസലുൽ ആബിദിന്‍റെ നേതൃത്വത്തിലെത്തിയ പോലീസ് സംഘമാണ് വീണ്ടും കട തുറന്നത്.\nകോൺഗ്രസിന്‍റെയും യൂത്ത് കോൺഗ്രസിന്‍റെയും നേതാക്കളും വ്യാപാരി നേതാക്കളും ശ്രീധരനോട് കട പൂട്ടാൻ ആവശ്യപ്പെട്ടെങ്കിലും സംസ്ഥാന നേതാക്കൾ പറഞ്ഞാലേ പൂട്ടുകയുള്ളൂ എന്ന് അദ്ദേഹം പറഞ്ഞു. ഇതിനിടെ കടയ്ക്ക് മുന്നിൽ യൂത്ത് കോൺഗ്രസ് പ്രവർത്തകരും ജനങ്ങളും തടിച്ചു കൂടി. കൗൺസിലർ ശ്രീജാ റാണിയുടെ നേതൃത്വത്തിൽ മഹിളാ കോൺഗ്രസ് പ്രവർത്തകരും എത്തി കട പൂട്ടണമെന്ന് ആവശ്യപ്പെട്ടു. ശ്രീധരനുമായി വാക്ക് തർക്കത്തിൽ ഏർപ്പെട്ടു. പൂട്ടില്ലെന്ന് പറഞ്ഞതോടെ പ്രവർത്തകർ കടയ്ക്ക് മുന്നിൽ കുത്തിയിരുന്നു. ഒടുവിൽ രാവിലെ 10 ഓടെ തിരുവനന്തപുരത്ത് നിന്ന് വ്യാപാരി വ്യവസായിസംസ്ഥാന നേതാവ് മനോജ് വിളിച്ചതോടെയാണ് കട അടച്ചത്.


How to book alcohol through Bevq App? | കേരളത്തിൽ മദ്യശാലകൾ നാളെ തുറക്കും; ബെവ് ക്യൂ ആപ്പ് വഴി മദ്യം ബുക്ക് ചെയ്യേണ്ടത് എങ്ങനെ? - Malayalam Goodreturns\n» കേരളത്തിൽ മദ്യശാലകൾ നാളെ തുറക്കും; ബെവ് ക്യൂ ആപ്പ് വഴി മദ്യം ബുക്ക് ചെയ്യേണ്ടത് എങ്ങനെ?\nPublished: Wednesday, May 27, 2020, 17:09 [IST]\nകേരളത്തിൽ ഓൺ‌ലൈൻ വഴി മദ്യം വാങ്ങുന്നതിനുള്ള മൊബൈൽ ആപ്ലിക്കേഷൻ ഉടൻ തയ്യാറാകും. ഇന്ന് വൈകുന്നേരം അഞ്ച് മണിയോടെ ആപ്പ് പ്ലേ സ്റ്റോറിൽ ലഭ്യമാകും. ബിവറേജസ് കോർപ്പറേഷന്റെ ബെവ്ക്യു ആപ്പ് വഴിയുള്ള മദ്യ വിൽപ്പന നാളെ ആരംഭിക്കും. സ്മാർട്ട്‌ഫോണുകൾ എല്ലാവരുടെ കൈവശം ഉണ്ടെങ്കിലും ഈ ആപ്ലിക്കേഷൻ ഉപയോഗിച്ച് എങ്ങനെ മദ്യം വാങ്ങാം എന്നത് പലരെയും ആശയക്കുഴപ്പത്തിലാക്കിയിരിക്കുകയാണ്. ബെവ് ക്യൂ ആപ്പ് ഉപയോഗിക്കേണ്ടത് എങ്ങനെയെന്ന് നോക്കാം.\nഗൂഗിൾ പ്ലേ സ്റ്റോറിൽ നിന്നോ ആപ്പ് സ്റ്റോറിൽ നിന്നോ BevQ ആപ്ലിക്കേഷൻ ഡൗൺലോഡു ചെയ്യുക.\nഇൻസ്റ്റാൾ ചെയ്‌ത ആപ്ലിക്കേഷൻ തുറന്ന് ഒരു ടോക്കൺ സൃഷ്‌ടിക്കുക.\nമദ്യം വാങ്ങുന്നതിനായി വെർച്വൽ ക്യൂവിൽ ഇടം നേടുക.\nഉപയോക്താവിന് അവരുടെ പേര്, മൊബൈൽ നമ്പർ, പിൻ കോഡ് എന്നിവ നൽകിയ ശേഷം ആപ്ലിക്കേഷൻ ഉപയോഗിക്കാൻ കഴിയും.\nനിബന്ധനകളും കരാറുകളും സ്വീകരിക്കുന്നതിനായി ചെക്ക് ബോക്സിൽ ടിക്ക് രേഖപ്പെടുത്തുക.\nതന്നിരിക്കുന്ന മൊബൈൽ നമ്പറിലേക്ക് ഒരു ആറ് അക്ക സ്ഥിരീകരണ കോഡ് അയയ്‌ക്കും. ഇത് പൂരിപ്പിക്കേണ്ട സ്ഥലത്ത് ഈ കോഡ് നൽകുക.\nഉപയോക്താവിന് സ്ഥിരീകരണ കോഡുകളൊന്നും ലഭിച്ചില്ലെങ്കിൽ ഒ‌ടി‌പി വീണ്ടും അയയ്‌ക്കാൻ അഭ്യർത്ഥിക്കാം.\nഒ‌ടി‌പി നൽകിയ ശേഷം, ഉപയോക്താവിന് ഔട്ട്‌ലെറ്റ് ബുക്കിംഗ് പേജിലേക്ക് പോകാം.\nഔട്ട്‌ലെറ്റ് ബുക്കിംഗ് പേജിൽ നിന്ന് മദ്യം, ബിയർ അല്ലെങ്കിൽ വൈൻ പോലുള്ള ഇഷ്ട മദ്യം തിരഞ്ഞെടുക്കാം.\nബുക്കിംഗ് സ്ഥിരീകരിച്ചു കഴിഞ്ഞാൽ, ഒരു ക്യൂ നമ്പർ, ഔട്ട്‌ലെറ്റിന്റെ വിശദാംശങ്ങൾ, ബുക്കിംഗ് തീയതി, സമയം എന്നിവ ലഭിക്കും.\nവിശദാംശങ്ങൾ സ്കാൻ ചെയ്യുന്നതിന് ഉപയോക്താവിന് QR കോഡ് ഉപയോഗിക്കാനും കഴിയും. രാവിലെ6നും രാത്രി 10 നും ഇടയിൽ മാത്രമേ ബുക്കിംഗ് സാധ്യമാകൂ.\nഎസ്എംഎസ് വഴി ബുക്കിംഗ്\nഫീച്ചർ ഫോണുകളിൽ എസ്എംഎസ് വഴി ടോക്കൺ ബുക്ക് ചെയ്യുമ്പോൾ, മദ്യം വാങ്ങാൻ ആഗ്രഹിക്കുന്നവർ space space ടൈപ്പ് ചെയ്യണം. വൈൻ വാങ്ങാൻ ആഗ്രഹിക്കുന്നവർ space space എന്നും ടൈപ്പ് ചെയ്ത് 8943489433 എന്ന നമ്പറിലേയ്ക്ക് അയയ്ക്കുക.\nഒരിക്കൽ മദ്യം വാങ്ങിയാൽ, ഉപയോക്താവിന് നാല് ദിവസത്തിന് ശേഷം മാത്രമേ അടുത്ത ടോക്കൺ ലഭിക്കൂ. ഒരാൾക്ക് ഒരു സമയം പരമാവധി3ലിറ്റർ മദ്യം മാത്രമേ വാങ്ങാൻ കഴിയൂ. എവിടെ നിന്ന് മദ്യം ലഭിക്കണമെന്നത് തെരഞ്ഞെടുക്കാനും ഉപഭോക്‌താവിന് കഴിയില്ല.\nRead more about: app liquor ആപ്പ് മദ്യം\nHow to book alcohol through Bevq App? | കേരളത്തിൽ മദ്യശാലകൾ നാളെ തുറക്കും; ബെവ് ക്യൂ ആപ്പ് വഴി മദ്യം ബുക്ക് ചെയ്യേണ്ടത് എങ്ങനെ?\nLet's see how to use the Bev Queue app. Read in malayalam.\nStory first published: Wednesday, May 27, 2020, 17:09 [IST]


കര്‍ത്താവിന്റെ വചനം പരാജയപ്പെടുകയില്ല: ഫാ. ഡാനിയേല് പൂവണ്ണത്തില് : Marian Pathram\nകര്‍ത്താവിന്റെ വചനം പരാജയപ്പെടുകയില്ല: ഫാ. ഡാനിയേല് പൂവണ്ണത്തില്\nകര്‍ത്താവിന്റെ വചനം പരാജയപ്പെടുകയില്ല. വചനം പ്രഘോഷിക്കുന്നിടത്ത് അവിടുത്തെ ശക്തി വ്യാപരിക്കും. അത് സംഭവിക്കുന്നത് പരിശുദ്ധാത്മാവിലൂടെയാണ്. കാരണം പാഴായികിടന്ന, ശൂന്യമായി കിടന്ന ഭൂമിയില് ദൈവത്തിന്റെ ചൈതന്യം ദൈവത്തിന്റെ കാറ്റ്, റൂഹ ചലിച്ചുകൊണ്ടിരുന്നപ്പോള് ഒരു വാക്ക് പുറപ്പെട്ടു. “ഉണ്ടാകട്ടെ.”\nദൈവത്തിന്റെ വചനം ശക്തമായി പ്രവര്‍ത്തിച്ചത് ദൈവത്തിന്റെ ആത്മാവ് ചലിച്ചുകൊണ്ടിരുന്നപ്പോഴാണ്. ദൈവത്തിന്റെ വചനം ക്രിയേറ്റീവായി മാറുന്നത്, ദൈവത്തിന്റെ വചനം സൃഷ്ടിക്കുന്നത്, ദൈവത്തിന്റെ വചനംചലിക്കുന്നത്, ദൈവത്തിന്റെ വചനം മാറ്റം വരുത്തുന്നത് ദൈവത്തിന്റെ ആത്മാവ് ചലിച്ചുകൊണ്ടിരിക്കുന്നിടത്താണ്. ദൈവത്തിന്റെ വചനം ശക്തമായി പ്രവര്‍ത്തിക്കണമെങ്കില് ദൈവാത്മാവിന്റെ ചലനം ഉണ്ടാകണം.\nമ്യാന്‍മര്: കത്തീഡ്രലില് പട്ടാള റെയ്ഡ്


സൗന്ദര്യ ഗുണങ്ങള് നല്‍കുന്നതിന് മത്തങ്ങ – EBM News Malayalam\nസൗന്ദര്യ ഗുണങ്ങള് നല്‍കുന്നതിന് മത്തങ്ങ\nമത്തങ്ങ ഒരു പച്ചക്കറി മാത്രമല്ല, ആരോഗ്യവും സൗന്ദര്യ ആനുകൂല്യങ്ങളും നല്‍കുന്നൊരു പ്രകൃതിദത്ത ഡോക്ടറാണ്. വിറ്റാമിന് സി, ബീറ്റാ കരോട്ടിന് എന്നിവയുടെ സമ്പന്നമായ ഉറവിടമാണിത്. ഈ ഊര്‍ജ്ജസ്വലമായ ഭക്ഷ്യോത്പന്നം നിങ്ങളുടെ ചര്‍മ്മത്തെ മൃദുവാക്കു സൂക്ഷിച്ച് മികച്ച സൗന്ദര്യ ഗുണങ്ങള് നല്‍കുന്നു. മത്തങ്ങ നിങ്ങളിലെ കൊളാജന്റെ ഉത്പാദനത്തെ ഉത്തേജിപ്പിക്കുന്നു. അതിശയകരമായ ആന്റി-ഏജിംഗ് ഗുണങ്ങളും മത്തങ്ങയിലുണ്ട്.\nഫ്രൂട്ട് എന്‍സൈമുകളും ആല്‍ഫ ഹൈഡ്രോക്‌സി ആസിഡുകളും അടങ്ങിയ മത്തങ്ങ ചര്‍മ്മകോശ മാറ്റത്തെ പ്രോത്സാഹിപ്പിക്കുന്നു. ചര്‍മ്മത്തെ പുനരുജ്ജീവിപ്പിക്കാന് ഫേഷ്യല് മാസ്‌കായി ഉപയോഗിക്കാന് രണ്ടു ടേബിള് സ്പൂണ് ശുദ്ധീകരിച്ച മത്തങ്ങ നീര്, കാല് ടീസ്പൂണ് പാല്, അര ടീസ്പൂണ് തേന് എന്നിവ ചേര്‍ത്ത് ഉപയോഗിക്കാവുന്നതാണ്.\nധാരാളം വിറ്റാമിന് എ മത്തങ്ങയില് അടങ്ങിയിട്ടുണ്ട്. ഇത് മുഖക്കുരുവിനെ ചികിത്സിക്കാനും ചര്‍മ്മത്തിന് തിളക്കം നല്‍കാനും സഹായിക്കുന്നു. ഒരു ടേബിള് സ്പൂണ് മത്തങ്ങയും പാലും ഒരു ടീസ്പൂണ് നാരങ്ങാ നീരും ചേര്‍ത്ത് മുഖത്ത് പുരട്ടുന്നത് കറുത്ത പാടുകള് കുറയ്ക്കാന് സഹായിക്കും.\nവിറ്റാമിന് സിയുടെ മികച്ച ഉറവിടമാണ് മത്തങ്ങ. ഇത് ചര്‍മ്മത്തിന്റെ ഘടന, ടോണ്, ഇലാസ്തികത എന്നിവ മെച്ചപ്പെടുത്താന് സഹായിക്കുന്ന ശക്തമായ ആന്റിഓക്സിഡന്റാണ്. ചര്‍മ്മത്തിലെ പ്രായമാകല് ചുളിവുകള് കുറയ്ക്കാന് മത്തങ്ങ നിങ്ങളെ സഹായിക്കുന്നതാണ്.\nമത്തങ്ങ വിത്ത് എണ്ണയില് സിങ്കും സെലിനിയവും അടങ്ങിയിട്ടുണ്ട്. ഇത് എണ്ണമയമുള്ള ചര്‍മ്മത്തെ ആരോഗ്യകരമായതുംം വൃത്തിയുള്ളതുമാക്കി മാറ്റാന് സഹായിക്കുന്നു. പാരിസ്ഥിതിക സമ്മര്‍ദ്ദങ്ങളില് നിന്ന് ചര്‍മ്മത്തെ സംരക്ഷിക്കുന്ന ആന്റി ഓക്സിഡന്റായ വിറ്റാമിന് ഇയും ഇതില് അടങ്ങിയിട്ടുണ്ട്. നിങ്ങളുടെ എണ്ണമയമുള്ള ചര്‍മ്മത്തെ ചികിത്സിക്കുന്നതിന് മികച്ച ഗുണങ്ങള് മത്തങ്ങ വാഗ്ദാനം ചെയ്യുന്നു.\nപ്രായമാകുന്നതിന്റെ ലക്ഷണങ്ങള് കുറയ്ക്കാന് മത്തങ്ങകള് സഹായിക്കുന്നു. ഇവയില് ധാരളമായി ബീറ്റാ കരോട്ടിന് അടങ്ങിയിട്ടുണ്ട്. ഇത് സൂര്യന്റെ അള്‍ട്രാവയലറ്റ് രശ്മികളില് നിന്ന് ശരീരത്തെ സംരക്ഷിക്കുകയും സൂര്യന്റെ ചര്‍മ്മ പ്രകോപനങ്ങളെ ചെറുക്കുകയും ചെയ്യുന്നു.\nമത്തങ്ങയില് നിയാസിന്, റൈബോഫ്‌ളേവിന്, ബി 6, ഫോളേറ്റ് തുടങ്ങിയ ബി വിറ്റാമിനുകളുടെ നല്ല ഉറവിടമുുണ്ട്. ഇത് രക്തചംക്രമണം മെച്ചപ്പെടുത്തുന്നതിനും സെല്ലുകള് പുതുക്കുന്നതിനും പ്രോത്സാഹിപ്പിക്കുന്നതിനും സഹായിക്കുന്നു.\nപൊട്ടാസ്യം, സിങ്ക് എന്നിവയുള്‍പ്പെടെയുള്ള ധാതുക്കളുടെ സമ്പന്നമായ ഉറവിടമാണ് മത്തങ്ങ. ഇത് നിങ്ങളുടെ മുടിയെ ആരോഗ്യകരമായി നിലനിര്‍ത്താനും വളര്‍ച്ച മെച്ചപ്പെടുത്താനും സഹായിക്കുന്നു. സിങ്ക് നിങ്ങളില് കൊളാജന് നിലനിര്‍ത്താന് സഹായിക്കുന്നു. ആരോഗ്യമുള്ള മുടിയെ പ്രോത്സാഹിപ്പിക്കുന്നതില് പ്രധാന പങ്ക് വഹിക്കുന്നതാണിത്. രക്തചംക്രമണം മെച്ചപ്പെടുത്തുന്നതിലൂടെ മുടിയുടെ വളര്‍ച്ചയെ ഉത്തേജിപ്പിക്കുന്ന ഒരു പ്രധാന ബി വിറ്റാമിനായ ഫോളേറ്റും മത്തങ്ങയില് അടങ്ങിയിട്ടുണ്ട്.\nവരണ്ടതും കേടായതുമായ മുടിക്ക് മത്തങ്ങകള് തിളക്കവും ഈര്‍പ്പവും നല്‍കുന്നു. രണ്ടു കപ്പ് വേവിച്ച മത്തങ്ങ, ഒരു ടേബിള് സ്പൂണ് വെളിച്ചെണ്ണ, ഒരു ടേബിള് സ്പൂണ് തേന്, ഒരു ടേബിള് സ്പൂണ് തൈര് എന്നിവ ചേര്‍ത്ത് 30 മിനിറ്റ് മുടിയില് പ്രയോഗിക്കുക. ശേഷം നിങ്ങളുടെ മുടി കഴുകുക. ഇത് നിങ്ങളുടെ മുടിയെ മൃദുവാക്കി മാറ്റുന്നതാണ്.\nമത്തങ്ങ വിത്തുകള് നിങ്ങളുടെ നഖങ്ങളില് അത്ഭുതങ്ങള് സൃഷ്ടിക്കുന്നു. വിറ്റാമിന് ഇ, പ്രോട്ടീന്, സിങ്ക്, ഫൈബര് എന്നിവയാല് സമ്പുഷ്ടമായ ഇവ ശരീരത്തില് വീക്കം കുറയ്ക്കുന്ന ക്ഷാര രൂപമാണ്. സമ്പന്നമായ സ്രോതസ്സുകളായ മത്തങ്ങ വിത്തുകള് കഴിക്കുന്നത് നിങ്ങളുടെ നഖങ്ങള് ശക്തവും മനോഹരവുമാക്കുന്നു.\nമങ്കാദിങ് നിയമം എടുത്തുകളയണമെന്ന ആവശ്യവുമായി ഇംഗ്ലീഷ് പേസര് ജയിംസ് ആന്‍ഡേഴ്സണ്


ന്യൂഡല്‍ഹി : രാജ്യത്ത് കോവിഡിനെതിരെ ഏറ്റവും കുറവ് ആന്റിബോഡി സാന്നിധ്യം കണ്ടെത്തിയത് കേരളത്തിലെന്ന് ഐസിഎംആര് സര്‍വേ ഫലം. ഇന്ത്യന് കൗണ്‍സില് ഓഫ് മെഡിക്കല് റിസര്‍ച്ച് 21 സംസ്ഥാനങ്ങളിലെ 70 ജില്ലകളില് ജനങ്ങള്‍ക്കിടയില് നടത്തിയ സിറോ പ്രിവലന്‍സ് സര്‍വേയിലാണ് ഈ കണ്ടെത്തല്. ഏറ്റവും കൂടുതല് ആന്റിബോഡി സാന്നിധ്യം കണ്ടെത്തിയത് മധ്യപ്രദേശിലാണ്.\nമധ്യപ്രദേശില് 79 ശതമാനം പേര്‍ക്കും കോവിഡ് ആന്റിബോഡി കണ്ടെത്തിയപ്പോള് കേരളത്തില് ഇത് 44.4 ശതമാനം മാത്രമാണ്. അസമില് സിറോ പ്രിവലന്‍സ് 50.3 ശതമാനവും മഹാരാഷ്ട്രയില് 58 ശതമാനവുമാണ്. ഐസിഎംആര് നടത്തിയ നാലാംവട്ട സര്‍വേയുടെ ഫലമാണ് കേന്ദ്ര ആരോഗ്യ മന്ത്രാലയം പുറത്തുവിട്ടത്.\nരാജസ്ഥാന് 76.2%, ബിഹാര്75.9, ഗുജറാത്ത് 75.3, ഛത്തിസ്ഗഡ്74.6, ഉത്തരാഖണ്ഡ്73.1, ഉത്തര്‍പ്രദേശ്71, ആന്ധ്രാപ്രദേശ്70.2, കര്‍ണാടക 69.8, തമിഴ്‌നാട്69.2, ഒഡിഷ68.1% എന്നിങ്ങനെയാണു മറ്റു സംസ്ഥാനങ്ങളിലെ സിറോ പ്രിവലന്‍സ് നിരക്ക്.


വിശപ്പ് മാറ്റാന് മകന് മണ്ണ് തിന്നു: നാല് മക്കളെ ശിശുക്ഷേമസമിതിക്ക് കൈമാറി പെറ്റമ്മ; മന:സാക്ഷി ഞെട്ടിക്കുന്ന സംഭവം തലസ്ഥാനത്ത് - BIGNEWSLIVE | Latest Malayalam News\nതിരുവനന്തപുരം: പട്ടിണി മാറ്റാന് കഴിയാത്ത അവസ്ഥയില് പെറ്റമ്മ കുഞ്ഞുങ്ങളെ ശിശുക്ഷേമസമിതിക്ക് കൈമാറി. തലസ്ഥാനത്ത് നിന്നാണ് കരളുപിളര്‍ക്കുന്ന വാര്‍ത്ത.\nതിരുവനന്തപുരം കൈതമുക്കില് റെയില്‍വേ പുറമ്പോക്കില് താമസിക്കുന്ന സ്ത്രീയാണ് പട്ടിണി സഹിക്കാനാവാതെ മക്കളെ ശിശുക്ഷേമ സമിതിയില് സംരക്ഷണത്തിനായി എല്‍പ്പിച്ചത്. ഇവരുടെ ആറുമക്കളില് നാലുപേരെ ശിശുക്ഷേമ സമിതി ഏറ്റെടുത്തു.\nവിശപ്പ് സഹിക്കാനാവാതെ മകന് മണ്ണ് വാരി തിന്നെന്നും അവര് അപേക്ഷയില് പറയുന്നു. ടാര്‍പോളിന് കെട്ടി മറച്ച കുടിലിലാണ് അമ്മയും ആറു കുട്ടികളും സ്ത്രീയുടെ ഭര്‍ത്താവും കഴിയുന്നത്. ഭര്‍ത്താവ് കൂലിപ്പണിയെടുത്ത് ലഭിക്കുന്ന വരുമാനത്തിലാണ് ഈ കുടുംബം കഴിയുന്നത്. എന്നാല് ഇയാള് മദ്യപിച്ച് വന്ന് കൂട്ടികളെ മര്‍ദ്ദിക്കാറുമുണ്ടെന്ന് പരാതിയിലുണ്ട്.\nമൂന്നുമാസം പ്രായമുള്ളതും ഒന്നര വയസു പ്രായമുള്ളതുമായ രണ്ട് കുഞ്ഞുങ്ങളെ ശിശുക്ഷേമ സമിതിക്ക് കൈമാറിയിട്ടില്ല. ഇവരെയും നോക്കാന് കഴിയാത്ത സാഹചര്യമുണ്ടെങ്കില് ഇവരെക്കൂടി ശിശുക്ഷേമ സമിതി ഏറ്റെടുക്കും.\nതൈക്കാട് അമ്മത്തൊട്ടിലിലേക്കാണ് ഏറ്റെടുത്ത കുട്ടികളെ ഇപ്പോള് കൊണ്ടുപോയിരിക്കുന്നത്. ഇവര്‍ക്ക് വിദ്യാഭ്യാസത്തിനടക്കമുള്ള സൗകര്യങ്ങള് ഇവിടെ ഒരുക്കും. മാതാപിതാക്കള്‍ക്ക് ഇവരെ ഇവിടെയത്തി കാണാനും സൗകര്യം ഒരുക്കും. നാലുകുട്ടികള്‍ക്കും 18 വയസ് പ്രായമാകുന്നതുവരെ ശിശുക്ഷേമ സമിതിയുടെ സംരക്ഷണത്തിലാകും ഉണ്ടാകുക.\nTags: povertysisu kshema samithi trivandrum


വൈറസ് വിവാദം; ആദിത്യനാഥിനെതിരെ ലീഗ് തെരഞ്ഞെടുപ്പു കമ്മീഷനെ സമീപിക്കും.\nമുസ്ലീം ലീഗിനെതിരെ വിവാദ പരാമർശം നടത്തിയ ഉത്തർപ്രദേശ് മുഖ്യമന്ത്രി യോഗി ആദിത്യനാഥിനെതിരെ മുസ്ലീം ലീഗ് നേതാക്കൾ തെരഞ്ഞെടുപ്പ് കമ്മീഷന് പരാതി നൽകും. ശനിയാഴ്ച രാവിലെ 11ന് ലീഗ് നേതാക്കൾ തെരഞ്ഞെടുപ്പ് കമ്മീഷനെ കാണും. ലീഗ് വൈറസാണെന്ന പരാമർശവും ലീഗ് കൊടി പാക് പതാകയോട് താരതമ്യം ചെയ്തതും കമ്മീഷനെ അറിയിക്കുമെന്ന് ലീഗ് നേതാക്കൾ അറിയിച്ചു.\nവയനാട്ടിൽ രാഹുൽഗാന്ധി സ്ഥാനാർഥിയായതിന്‍റെ പശ്ചാത്തലത്തിലാണ് യോഗി ആദിത്യനാഥ് കഴിഞ്ഞ ദിവസം വിവാദ പരാമർശം നടത്തിയത്. മുസ്‌ലിം ലീഗ് ഒരു വൈറസാണ്. ഈ വൈറസ് ബാധയേറ്റാൽ പിന്നെ രക്ഷയില്ല. പ്രധാന പ്രതിപക്ഷമായ കോൺഗ്രസിനെ ഈ വൈറസ് ബാധിച്ചിരിക്കുകയാണ്. അവർ ജയിക്കുകയാണെങ്കിൽ ഈ വൈറസ് രാജ്യം മുഴുവൻ ബാധിക്കുമെന്നാണ് ആദിത്യനാഥ് പറഞ്ഞത്.\nഅതേ സമയം വിവാദ പരാമർശങ്ങളുടെ പേരിൽ ആദിത്യനാഥിനോട് തെരഞ്ഞെടുപ്പ് കമ്മീഷൻ വിശദീകരണം തേടിയിരുന്നു. മറുപടി തൃപ്തികരമല്ലാത്തതിനാൽ യോഗിയെ തെരഞ്ഞെടുപ്പ് കമ്മീഷൻ താക്കീത് ചെയ്യുകയും ചെയ്തു. ലീഗിനെതിരെ യോഗി നടത്തിയ വിവാദ പരാമർശത്തിനു മറുപടിയുമായി സിപിഎമ്മിൻ്റെ മുതിർന്ന നേതാവ് എം എ ബേബി രംഗത്തെത്തിയിരുന്നു. ക്യാൻസർ ജലദോഷത്തെ കുറ്റം പറയുന്നത് പോലെ എന്നായിരുന്നു ബേബിയുടെ മറുപടി.\nRead more on: Muslim League | yogi adityanath


ജലസസ്യങ്ങള് അക്വേറിയത്തില് നട്ടുവളര്‍ത്തിയാല് പലതുണ്ട് ഗുണങ്ങള്\nHome മൽസ്യ കൃഷി\nin മൽസ്യ കൃഷി\nഅക്വേറിയത്തില് ജീവനുള്ള ജലസസ്യങ്ങള് വളര്‍ത്തുന്നത് കൊണ്ട് അഴക് മാത്രമല്ല, മറ്റു ചില ഗുണങ്ങളുമുണ്ട്. വാലിസ്‌നേറിയ, കബംബ, ആമസോണ് തുടങ്ങിയ ജലസസ്യങ്ങള്‍ക്ക് പുറമെ ഇന്ന് വിപണിയില് പല രൂപത്തിലും നിറത്തിലുമുള്ള സങ്കരയിനം ജലസസ്യങ്ങളും ലഭ്യമാണ്.\nജലസസ്യങ്ങളെ പ്രധാനമായും എല്ലാവരും കാണുന്നത് അക്വേറിയത്തില് അലങ്കാരമായിട്ടായിരിക്കും. റൊട്ടാല, ലഡ്‌വീജിയ, ജയന്റ് മിന്റ്, അമ്മാനിയ, അക്കോറസ് തുടങ്ങിയവ നീളമുള്ള തണ്ടും നിറയെ ഇലകളുമുള്ള ചെടികളാണ്. ചെറുചെടികളാണ് വേണ്ടതെങ്കില് മൈക്രാന്തസ്, ചുവന്ന ആമ്പല്, ഇന്ത്യന് റെഡ് സ്വോര്‍ഡ്, ഹെയര് ഗ്രാസ് എന്നിവ തെരഞ്ഞെടുക്കാം. പുല്‍ത്തകിടി പോലെ വളര്‍ത്താന് കഴിയുന്നവയാണ് ഹീമാന്തസ്, ഡ്വാര്‍ഫ് ഗ്രാസ്, ഗ്ലാസ്സോസ്റ്റിഗ്മ, റിക്‌സിയ ഫ്‌ളൂയിറ്റന്‍സ് തുടങ്ങിയവ. ഇനി അധികം ശ്രദ്ധ കൊടുക്കേണ്ടാത്ത ചെടികളാണ് അക്വേറിയത്തിലിടാന് ഉദ്ദേശിക്കുന്നതെങ്കില് നല്ലത് മിന്റ്, ആമസോണ്, ഫോക്‌സ് ഫേണ്, ലഡ്വീജിയ എന്നിവയാണ്.\nവെളിച്ചമുള്ള സമയത്തെല്ലാം അക്വേറിയത്തിലെ മത്സ്യങ്ങള്‍ക്ക് വേണ്ട പ്രാണുവായു ഉല്‍പ്പാദിപ്പിച്ചു നല്‍കാന് ഇവയ്ക്ക് സാധിക്കും. കൂടാതെ അക്വേറിയത്തില് പായല് കയറി മലിനമാകുന്നതിന് കാരണമാകുന്ന നൈട്രജന് അടങ്ങിയ ഭക്ഷ്യാവശിഷ്ടങ്ങളും വിസര്‍ജ്യവും ചെടികളുടെ വളര്‍ച്ചയ്ക്ക് ഉപയോഗപ്പെടും. ജലത്തിലെ വിഷവസ്തുക്കളെ നീക്കം ചെയ്യാന് ജൈവ അരിപ്പയായും സസ്യങ്ങള് പ്രവര്‍ത്തിക്കുന്നു.\nവീടിനുള്ളില് പച്ചപ്പിന്റെ അലങ്കാരമാകാനും ജലസസ്യങ്ങള് സഹായിക്കുന്നു. അതിനുപരി മത്സ്യങ്ങള്‍ക്ക് ജീവിതചക്രം പൂര്‍ത്തിയാക്കാനും ജലസസ്യങ്ങള് സഹായിക്കുന്നു.ജലസസ്യങ്ങളുടെ ഇലകളിലും തണ്ടുകളിലും മത്സ്യങ്ങള് മുട്ടയിടും. മുട്ടവിരിഞ്ഞു പറുത്തുവരുന്ന കുഞ്ഞുങ്ങള്‍ക്ക് ഇലകള് ഒളിയ്ക്കാനിടം നല്‍കുന്നു.\nജലസസ്യങ്ങള് അക്വേറിയത്തില് ഉപയോഗിക്കുമ്പോള് പലരും നേരിടുന്നൊരു പ്രശ്നമാണ് ചില മീനുകള് ഇവ തിന്നുനശിപ്പിക്കുന്നത്. ഗോള്‍ഡ് ഫിഷ്, കാര്‍പ്, ഷാര്‍ക്ക് തുടങ്ങിയവ ചെടികളുടെ ഇലകള് തിന്നുനശിപ്പിക്കാറുണ്ട്. അത്തരം സാഹചര്യത്തില് ഈ മീനുകളെ ഒഴിവാക്കി പകരം ഗപ്പി, സീബ്രാ ഫിഷ്, ഏഞ്ചല് ഫിഷ്, സ്വാര്‍ഡ് ട്രെയില്, ഡിസ്‌കസ്, പ്ലാറ്റി എന്നീ മത്സ്യങ്ങളെ വളര്‍ത്താം. ചെടികളുടെ ഇലകള് നശിക്കുകയാണെങ്കില് അവ അപ്പോള് തന്നെ നീക്കം ചെയ്യണം. ഇല്ലെങ്കില് പായലുണ്ടാകാന് കാരണമാകും.\nകാര്‍ഷിക ഉത്പന്നങ്ങളുടെ സംഭരണ, വിപണന, സംസ്‌ക്കരണ മേഖലയില് കുറഞ്ഞ പലിശ നിരക്കില് ലോണ്\nഇന്‍ഡോര് ചെടികളുടെ ഇല മഞ്ഞ നിറമാകുന്നുണ്ടോ? കാരണങ്ങള് ഇവയാകാം\nഎന്താണ് കൂട് മത്സ്യകൃഷി? ശ്രദ്ധിക്കേണ്ട കാര്യങ്ങള്\nമത്സ്യ കൃഷി ലാഭകരമാക്കാം.\nകൂട് മത്സ്യ കൃഷിയിൽ വിജയം കൊയ്ത് അനൂപ്


can you vish?: 2018\n(ആദ്യ ഭാഗങ്ങളും ഇതുമായി പ്രമേയത്തിലുള്ള സാമ്യമെ ഉളളൂ. വായിച്ചിട്ടില്ലെങ്കിൽ ലിങ്ക് താഴെ കുറിക്കുന്നു\nശബ്ദം നാമജപത്തിന് മാത്രം : ഭാഗം2)\nകഴിഞ്ഞ കുറച്ച് നാളുകളായി വലത് കയ്യിലെ നടുവിരലിൽ ഒരു അരിമ്പാറ രൂപപ്പെട്ടിരിന്നു. തനിയെ പോകും എന്ന് കരുതി വെറുതെ ഇരുന്നിട്ടും ആള് ഒഴിഞ്ഞു പോയില്ല. വെളുത്തുള്ളി പ്രയോഗവും നടത്തി നോക്കി. നോ രക്ഷ. കൂടിയ ബാധ തന്നെ. ഒടുവിൽ ചെന്നെത്തിയത് പാറേട്ട് ഹോസ്പിറ്റലിൽ. ആഗ്രഹം അറിയിച്ചപ്പോൾ എടുത്തു കളയേണ്ടി വരുമെന്ന് പറഞ്ഞു. തൊട്ടടുത്ത ശനി (17 നവംബർ) 10 ഇനും മൂന്നരക്കും ഇടയിലുള്ള ശുഭ മുഹൂർത്തത്തിൽ പരിഹാരക്രിയ ചെയ്യാൻ തീരുമാനിച്ചു. ഇന്ന് രാവിലെ ഹോസ്പിറ്റലിലേക്ക് ഇറങ്ങിയപ്പോൾ പുതുപ്പള്ളി ജംക്ഷനിൽ വെച്ച് ചിലർ കാർ വളഞ്ഞു. അകാരണമായി ഏതോ ടീച്ചറെ പോലീസ് അറസ്റ് ചെയ്തതിനെതിരെ ഉള്ള പ്രതിഷേധ സൂചകമായ ഹർത്താൽ ആണത്രേ.\n(ശിവ ശിവ! എങ്ങോട്ടാണീ നാടിന്റെ പോക്ക്!! മാതാ പിതാ ഗുരു ദൈവം എന്നൊന്നും ഇവർ കേട്ടിട്ടില്ല്യേ? )\nഅവർ (അത്യാവശ്യം വലിപ്പമുള്ള ഒരു ദണ്ഡ് ഒക്കെ പിടിച്ചുകൊണ്ട്): എങ്ങോട്ടാ എന്ന മട്ടിൽ ആംഗ്യം.\nഅവർ (കാറിന്റെ അകത്തേക്ക് ഒന്ന് ചൂഴ്ന്നു നോക്കിക്കൊണ്ട്): ഇതിൽ ആരാണാവോ പെഷ്യൻറ്?\nഞാൻ: കയ്യിലെ അരിമ്പാറ കാണിക്കാൻ വലത് കയ്യിലെ നടുവിരൽ ഉയർത്തിപ്പിടിച്ചു കൊണ്ട്: ഞാനാണ്.\nവസ്തുത മനസ്സിലാക്കിയ അവർ പൊയ്ക്കോളാൻ പറഞ്ഞു. നല്ല മനുഷ്യർ.\nപക്ഷെ ആശുപത്രിയിൽ എത്തിയപ്പോ ട്വിസ്റ്. ഡോക്ടർ ഇല്ല. ആഹ്! അയ്യപ്പ ശാപം ആയിരിക്കും.\nPosted by Vishnu M Menon at 3:40 PM No comments:\nPosted by Vishnu M Menon at 10:40 PM No comments:\nPosted by Vishnu M Menon at 9:10 PM No comments:


പ്ലാമല മേഖയിലെ വനം ഉദ്യോഗസ്ഥരുടെ അതിക്രമം അവസാനിപ്പിക്കണം: ഹൈറേഞ്ച് സംരക്ഷണ സമിതി : Deepika.com Nattu Visesham\nചെറുതോണി: പീച്ചാട് പ്ലാമല മേഖലയിൽ വനംവകുപ്പ് നടത്തുന്ന കർഷക ആക്രമണം അവസാനിപ്പിക്കണമെന്നും അല്ലാത്തപക്ഷം വലിയ ജനകീയ പ്രക്ഷോഭത്തെ നേരിടേണ്ടി വരുമെന്നും ഹൈറേഞ്ച് സംരക്ഷണ സമിതി നേതാക്കൾ അറിയിച്ചു.\nദേവികുളം താലൂക്കിലെ പീച്ചാട്, പ്ലാമല, കോട്ടപ്പാറ, നൂറാംകര, കൊടകല്ല് തുടങ്ങിയ വനത്തോടു ചേർന്നുകിടക്കുന്ന പ്രദേശങ്ങളിലെ 500-ൽ പരം കുടുംബങ്ങൾ അനേകനാളുകളായി ഭീതിയുടെ നടുവിലാണ്. 60 വർഷത്തിലധികമായി ഇവിടെ താമസിക്കുന്നവരിൽ ചിലരുടെ ഭൂമിക്ക് പട്ടയമുണ്ട്, അനേകർക്കും പട്ടയമില്ല. ഏലം, കാപ്പി, കുരുമുളക് ഇവയാണ് പ്രധാന ക്യഷി.\nവനംവകുപ്പ് ഇത് റിസർവ് ഫോറസ്റ്റാക്കാൻ കൃഷിസ്ഥലം കൈയേറി ജണ്ട സ്ഥാപിക്കുകയാണ്. മുന്പും ഈ അവകാശവാദമുന്നയിച്ച് കൃഷി നശിപ്പിക്കാൻ വനംവകുപ്പ് ശ്രമം നടത്തിയിട്ടുണ്ട്. 2020 ജൂണിൽ വനം ഉദ്യോഗസ്ഥർ സംഘടിതരായി എത്തി കർഷകരുടെ കുടിലുകൾ നശിപ്പിച്ചതാണ്. ജൂലൈയിൽ വീണ്ടും സംഘടിതമായി എത്തി 13 കർഷകരുടെ കൃഷി വെട്ടി നശിപ്പിച്ചു. പിന്നീട് 12-ലധികം തവണ വനം ഉദ്യോഗസ്ഥരെത്തി കൃഷി നശിപ്പിക്കാനും ജണ്ടയിടാനും ശ്രമം നടത്തി. ഏപ്രിൽ 10-ന് വീണ്ടുമെത്തി ബലപ്രയോഗം നടത്തുകയും എട്ടുപേരെ കൈയേറ്റം ചെയ്യുകയും ചെയ്തു. ഇപ്പോൾ അവിടെ കർഷകർ മാറിമാറി കാവൽ നിൽക്കുകയാണ്.\nവനപാലകർ പലപ്പോഴും വലിയ സന്നാഹങ്ങളോടെ രാത്രിയിലെത്തിയാണ് അതിക്രമം കാട്ടുന്നത്. വനംവകുപ്പിന്‍റെ അവകാശവാദം ഉണ്ടായപ്പോൾ റവന്യു വകുപ്പ് 62 പേർക്ക് കൈവശാവകാശം തെളിയിക്കുന്നതിനുള്ള രേഖകൾ ഹാജരാക്കാൻ നോട്ടീസ് നൽകുകയും ഇവ പരിശോധിച്ച് കർഷകർക്ക് അനുകൂലമായി ദേവികുളം തഹസീൽദാർ ജില്ലാ കളക്ടർക്ക് റിപ്പോർട്ട് നൽകിയിട്ടുള്ളതാണ്. 2017-ൽ ജോയിന്‍റ് വേരിഫിക്കേഷൻ നടത്തി ഇത് കൃഷിഭൂമിയാണെന്ന് പ്രഖ്യാപിച്ചിട്ടുണ്ട്.\nഎന്നാൽ ഇതൊന്നും അംഗീകരിക്കില്ലെന്ന നിലപാടാണ് വനം വകുപ്പിന്േ‍റത്. 1977-നു മുൻപ് കൈവശത്തിലിരിക്കുന്ന ഭൂമിക്ക് കർഷകർക്ക് അവകാശമുണ്ടെന്നും സ്ഥലം സന്ദർശിച്ച ഹൈറേഞ്ച് സംരക്ഷണ സമിതി നേതാക്കളായ ഫാ. സെബാസ്റ്റ്യൻ കൊച്ചുപുരയ്ക്കൽ, കെ.ആർ. വിനോദ്, റോജി അടിമാലി, ബാബു കല്ലാർ എന്നിവർ അറിയിച്ചു.


പുതിയ സർക്കാരിന്റെ സത്യപ്രതിജ്ഞ 20ന്; മന്ത്രിസഭാ ചർച്ചകൾക്കായി 17ന് യോഗം ചേരും – Media Mangalam\nതിരുവനന്തപുരം: രണ്ടാം പിണറായി സര്‍ക്കാരിന്റെ സത്യപ്രതിജ്ഞ ഈ മാസം 20 ന് നടത്താൻ ഉഭയകക്ഷി യോഗം തീരുമാനിച്ചു. ഇന്ന് എകെജി സെന്ററിൽ ചേർന്ന സിപിഎം-സിപിഐ ചർച്ചയിൽ പിണറായി വിജയന്, കോടിയേരി ബാലകൃഷ്ണന്, കാനം രാജേന്ദ്രന്, പന്ന്യന് രവീന്ദ്രന് തുടങ്ങിയ പ്രമുഖർ ഉൾപ്പടെ പങ്കെടുത്തു.\nസത്യപ്രതിജ്ഞ മെയ് 20നു നടത്തണം എന്ന് തീരുമാനമായി. 17 ന് എല്‍ഡിഎഫ് യോഗം വിളിച്ചിട്ടുണ്ട്. മന്ത്രിമാരുടെ കാര്യത്തില് ആ യോഗത്തിലാവും തീരുമാനം ഉണ്ടാവുക. ഘടകക്ഷികള്‍ക്ക് മന്ത്രിസ്ഥാനം നല്‍കുന്ന കാര്യത്തിലും ഇന്ന് ചര്‍ച്ച നടന്നു. ഇക്കാര്യത്തില് സിപിഐ നിലപാട് അറിയിച്ചിട്ടുണ്ട്. എന്നാല് അന്തിമ തീരുമാനം ആയില്ല. ഒരു എംഎല്‍എ മാത്രമുള്ള ഘടകക്ഷികള്‍ക്ക് മന്ത്രിസ്ഥാനം നല്‍കുന്ന കാര്യത്തിലാണ് ഇനി തീരുമാനം എടുക്കാനുള്ളത്. അതുസംബന്ധിച്ച ചര്‍ച്ചകള് തുടരുകയാണ്. സിപിഎമ്മും സിപിഐയും ഇനി ഒരുവട്ടംകൂടി ചര്‍ച്ച നടത്തും. അതിനുശേഷം കേരള കോണ്‍ഗ്രസ് അടക്കമുള്ള പാര്‍ട്ടികളുമായി ചര്‍ച്ച നടത്തി തീരുമാനത്തിലേക്ക് എത്തും.\ncpi cpim Election 2021 new cabinet ministers kerala oath taking ceremony pinarayi vijayan


വാജ്‌പേയ് മന്ത്രിസഭയില് പ്രതിരോധന, വിദേശ, ധനകാര്യ വകുപ്പുകള് കൈകാര്യം ചെയ്തിരുന്നു. നാല് തവണ ലോക്‌സഭാംഗവും അഞ്ച് തവണ രാജ്യസഭാംഗവുമായിട്ടുണ്ട്.\n27 Sep, 2020 at 03:47 AM\nമുന് കേന്ദ്രമന്ത്രി ജസ്വന്ത് സിങ് അന്തരിച്ചു. 82 വയസായിരുന്നു. ഡല്‍ഹിയില് വെച്ചായിരുന്നു അന്ത്യം. വാജ്‌പേയ് മന്ത്രിസഭയില് പ്രതിരോധന, വിദേശ ധനകാര്യ വകുപ്പുകള് കൈകാര്യം ചെയ്തിരുന്നു. നാല് തവണ ലോക്‌സഭാംഗവും അഞ്ച് തവണ രാജ്യസഭാംഗവുമായിട്ടുണ്ട്. ജസ്വന്ത് സിങിന്റെ മരണത്തില് പ്രധാനമന്ത്രി അനുശോചിച്ചു. ബിജെപിയുടെ മുതിര്‍ന്ന നേതാക്കളില് ഏറെ ശ്രദ്ധേയനായ നേതാക്കളിലൊരാളായിരുന്നു ജസ്വന്ത് സിങ്. കരസേനയിലെ ജോലി രാജിവച്ചാണ് ജസ്വന്ത് സജീവ രാഷ്ട്രിയത്തില് ഇറങ്ങിയത്. ആസൂത്രണ കമ്മീഷന്റെ വൈസ് ചെയര്‍മാനായും പ്രവര്‍ത്തിച്ചിരുന്നു.\nബാത്ത്റൂമില് തെന്നിവീണതിനെ തുടർന്ന് ആറു വർഷമായി അബോധാവസ്ഥയിലായിരുന്നു. ആരോഗ്യനില വഷളായതിനെ തുടർന്ന് ജൂണ് 25നാണ് ഡല്‍ഹി സൈനിക ആശുപത്രിയില് പ്രവേശിപ്പിച്ചത്. സങ്കീർണമായ ചുമതലകള് സുഗമമായി നിറവേറ്റുന്ന പ്രഗല്‍ഭനായ നേതാവായിരുന്നു ജസ്വന്ത് സിങെന്ന് രാഷ്ട്രപതി രാംനാഥ് കോവിന്ദ് ട്വീറ്റ് ചെയ്തു. അതീവ ദുഖം രേഖപ്പെടുത്തുന്നതായി പ്രധാനമന്ത്രി നരേന്ദ്രമോദി അറിയിച്ചു. വാജ്പേയി സർക്കാരില് അദ്വാനിക്ക് പിന്നില് മൂന്നാമനായി നിലകൊണ്ടു. 2009ല് ജിന്നയെ പ്രകീർത്തിച്ച് ജിന്ന, ഇന്ത്യ -വിഭജനം -സ്വാതന്ത്ര്യം എന്ന പുസ്തകം ഇറക്കിയതോടെ ബിജെപി പ്രാഥമിക അംഗത്വത്തില് നിന്ന് പുറത്താക്കി.\n2010ല് ബിജെപിയിലേക്ക് തിരിച്ചെടുത്തെങ്കിലും 2014ല് ലോക്സഭ സീറ്റ് നിഷേധിച്ചതോടെ സ്വദേശമായ ബല്മീറില് നിന്നും സ്വതന്ത്രനായി മത്സരിച്ചതിനാല് പുറത്താക്കപ്പെട്ടു. ആ മത്സരത്തില് ബിജെപിയുടെ കേണൽ സോനാരം ചൗധരിയോട് പരാജയപ്പെട്ടപ്പോള് നിലപാടാണ് പ്രധാനമെന്നായിരുന്നു ജസ്വന്ത് സിങിന്റെ പ്രതികരണം.


Uravshi's comment about her sister late actress Kalpana went viral again| ഉര്‍വശിയോട് കല്‍പ്പന പിണങ്ങിയതിന് കാരണം മനോജ് കെ ജയനോ? സ്വകാര്യ ജീവിതം സ്വന്തം തീരുമാനിച്ചത് ചേച്ചിക്ക് ഇഷ്ടമായില്ല - Malayalam Filmibeat\nമലയാള സിനിമയിലെ താരസഹോദരങ്ങളാണ് കലാരഞ്ജിനിയും കല്‍പ്പനയും ഉര്‍വശിയും. ഒരുകാലത്ത് തിളങ്ങി നിന്നിരുന്ന നായികമാര് കൂടിയായിരുന്നു ഇവര്. അപ്രതീക്ഷിതമായാണ് കല്‍പ്പന വിട വാങ്ങിയത്. ചാര്‍ലിയിലെ കഥാപാത്രത്തെപ്പോലെ ഇടയ്ക്ക് വെച്ച് ജീവിതത്തില് നിന്നും അപ്രത്യക്ഷമാവുകയായിരുന്നു താരം. കല്‍പ്പനയുടെ വിയോഗം സൃഷ്ടിച്ച ശൂന്യത ഇന്നും അതേ പോലെ നിലനില്‍ക്കുകയാണ്. ഹാസ്യവും സ്വഭാവിക കഥാപാത്രങ്ങളും അത്രയും മനോഹരമായാണ് താരം അവതരിപ്പിച്ചത്. എല്ലാതരം കഥാപാത്രങ്ങളും തന്നില് ഭദ്രമാണെന്ന് തെളിയിച്ചവരാണ് ഇവര് മൂന്നുപേരും.\nകല്‍പ്പനയുടെ കോമഡി രംഗങ്ങള് ഇന്നും മലയാളി മറന്നിട്ടില്ല. കലാരഞ്ജിനിയാവട്ടെ സ്വഭാവിക കഥാപാത്രങ്ങളിലായിരുന്നു തിളങ്ങിയത്. നായികയായി തിളങ്ങാനുള്ള ഭാഗ്യമായിരുന്നു ഉര്‍വശിക്ക് ലഭിച്ചത്. നീണ്ട ഇടവേളയ്ക്ക് ശേഷം തിരിച്ചെത്തിയപ്പോഴും മികച്ച അവസരങ്ങളായിരുന്നു താരത്തിന് ലഭിച്ചത്. അമ്മ വേഷം ചെയ്യാന് മടിയില്ലെന്നും തന്റെ കഥാപാത്രത്തിന് പ്രാധാന്യമുണ്ടായിരക്കണം എന്നേയുള്ളൂവെന്നായിരുന്നു താരം പറഞ്ഞത്.\nകല്‍പ്പനയെക്കുറിച്ച് വാചാലയായുള്ള ഉര്‍വശിയുടെ അഭിമുഖം അടുത്തിടെയും വൈറലായി മാറിയിരുന്നു. സിനിമാജീവിതത്തെക്കുറിച്ച് ആലോചിക്കുമ്പോള് ചേച്ചിയുടെ പേരില്ലാതെ അത് പൂര്‍ണമാവില്ലെന്ന് ഉര്‍വശി പറയുന്നു. തങ്ങളുടെ അടുപ്പത്തെക്കുറിച്ചും ഇടയ്ക്ക് വെച്ച് പിണങ്ങിയതിനെക്കുറിച്ചും വീണ്ടും അടുത്തതിനെക്കുറിച്ചുമെല്ലാം ഉര്‍വശി തുറന്നുപറഞ്ഞിരുന്നു.\nഞാനും കൽപ്പന ചേച്ചിയും ഇടയ്ക്ക് ഇടയ്ക്ക് സൗന്ദര്യ പിണക്കമുണ്ടാകാറുള്ള ആൾക്കാരാണ്. അവൾക്ക് ഭരിക്കാനായിട്ട് ദൈവം കൊടുത്ത ആദ്യത്തെ ആളാണ് ഞാൻ. കല ചേച്ചി മൂത്തതായതു കൊണ്ട് എന്നോടാണ് കൊച്ചി ലെ മുതലേ ഭരണം .വക്കീലും ഗുമസ്തനും എന്ന് പറയുന്ന രീതിയാണ്. അതുകൊണ്ട് പിണക്കവും ഇണക്കവുമാക്കെ വരും. അവൾ പറയുന്നത് കേൾക്കാതെ എന്‍റെ സ്വകാര്യ ജീവിതം ഞാൻ തീരുമാനിച്ചതോടു കൂടി അതൊരു അകൽച്ചയിലേക്ക് പോയിരുന്നു. പക്ഷേ പിന്നീട് അതൊക്കെ മാറിയിരുന്നു. കുഞ്ഞാറ്റയെ കല്‍പ്പനയ്ക്ക് വളരെ ഇഷ്ടമായിരുന്നു അതു പോലെ മോനെയും'. ഉര്‍വശി പറയുന്നു.\nകല്‍പന ചേച്ചി മരിക്കുന്നതിന് ദിവസങ്ങള്‍ക്ക് മുന്‍പ് തിരുവനന്തപുരത്ത് ഒരു പരിപാടിക്കായി പോയിരുന്നു. ഇനി നേരെ കൊച്ചിയിലേക്ക് പോവാമെന്നും മോനെ അവിടെ നിര്‍ത്തണമെന്നും ചേച്ചി അനിയത്തി പിണക്കം മാറ്റണമെന്നും പറഞ്ഞിരുന്നു. അമ്മയോടും തന്റെ വരവിനെക്കുറിച്ച് പറഞ്ഞിരുന്നു. ചേച്ചി ഹൈദരാബാദില് പോവാനായി നില്‍ക്കുകയാണെന്നും ഒരു ദിവസം കഴിഞ്ഞ് തിരിച്ചെത്തുമെന്നുമായിരുന്നു അന്ന് അമ്മ പറഞ്ഞത്. എന്നാല് പറഞ്ഞ ദിവസം താന് ചെല്ലുമ്പോള് ഉറങ്ങിക്കിടക്കുന്ന ചേച്ചിയെയാണ് കണ്ടതെന്നും ഉര്‍വശി പറഞ്ഞിരുന്നു.\nRead more about: kalpana urvashi കല്‍പ്പന ഉര്‍വശി\nUravshi's comment about her sister late actress Kalpana went viral again


Public Finance Management System (PFMS)-Help file - Simon Mash (Simon Pavaratty), Teacher, PSMVHSS Kattoor\nപബ്ലിക് ഫിനാൻസ് മാനേജ്‌മെന്റ് സിസ്റ്റം (PFMS) ഒരു ഓൺലൈൻ സോഫ്റ്റ്‌വെയർ ആപ്ലിക്കേഷനാണ്. ഇത് ഇന്ത്യാ ഗവൺമെന്റ്, ധനകാര്യ മന്ത്രാലയം, കൺട്രോളർ ജനറൽ ഓഫ് അക്കൗണ്ട്സ് എന്നിവയുടേതാണ്. നൂതന പദ്ധതികൾക്ക് ധനസഹായം നൽകുന്നതിനും നിരീക്ഷിക്കുന്നതിനും ഉപയോഗിക്കുന്ന ഒരു സംവിധാനമാണിത്. സമഗ്ര ശിക്ഷ കേരളയുടെ (എസ്എസ്കെ) സാമ്പത്തിക കാര്യങ്ങൾ ഈ വർഷം മുതൽ ഈ സോഫ്റ്റ്‌വെയർ ആപ്ലിക്കേഷൻ വഴി ചെയ്യപ്പെടുകയും വിതരണം ചെയ്യുകയും ചെയ്യുന്നു.\nഏജൻസി അഡ്മിനിസ്ട്രേറ്റർ, ഏജൻസി ഡാറ്റ അപ്രൂവർ, ഏജൻസി ഡാറ്റാ ഓപ്പറേറ്റർ എന്നിങ്ങനെ മൂന്ന് തരത്തിലാണ് ഇത് പ്രവർത്തിക്കുന്നത്. സ്ഥാപനത്തിന്റെ തലവൻ ഏജൻസി അഡ്മിനിസ്ട്രേറ്ററും കൂടാതെ PFMS-ൽ ADO ചെയ്യുന്ന പ്രവർത്തനങ്ങളുടെ ഏജൻസി ഡാറ്റ അപ്രൂവറും ആണ്. ADO എന്നത് ഉപയോക്തൃ ഐഡിയാണ് കൂടാതെ ദൈനംദിന പ്രവൃത്തികൾ ചെയ്യുന്നു. ഇത് സാധാരണയായി ഒരു സ്ഥാപനത്തിലെ ക്ലർക്ക് അല്ലെങ്കിൽ അക്കൗണ്ടന്റ് ആണ്. ഡാറ്റ അപ്രൂവർ, ഡാറ്റ ഓപ്പറേറ്റർ ക്രിയേഷൻ എന്നിവയ്‌ക്കൊപ്പം ധനവിതരണവുമായി ബന്ധപ്പെട്ട കാര്യങ്ങൾ പോലുള്ള ഫണ്ട് പ്രവർത്തനങ്ങൾക്കായി, വെണ്ടർമാരും രൂപീകരിക്കും.\nഎങ്ങനെ ലോഗിൻ ചെയ്യാം, ഡാറ്റാ ഓപ്പറേറ്ററും ഡാറ്റ അപ്രൂവറും സൃഷ്ടിക്കൽ, വെണ്ടർ രൂപീകരണം, ചെലവ് ഉണ്ടാക്കൽ, ബൾക്ക് കസ്റ്റമൈസേഷൻ, പ്രിന്റ് പേയ്‌മെന്റ് അഡ്വാൻസ് ജനറേഷൻ തുടങ്ങിയവയെക്കുറിച്ചുള്ള വീഡിയോ ഇവിടെ നൽകിയിരിക്കുന്നു. ഇത് ഡൗൺലോഡ് ചെയ്യാൻ താഴെയുള്ള ലിങ്കിൽ ക്ലിക്ക് ചെയ്യുക.\nPFMS-module-help-file.Pdf 1.61 mb


സന്ദേശ് ആപ്പ് പുറത്തിറക്കി സര്‍ക്കാര്; ഇന്ത്യക്കാര് വാട്‌സാപ്പ് ഉപയോഗം കുറയ്ക്കുമോ? | instant messaging platform sandes app all you want to know\nസന്ദേശ് ആപ്പ് പുറത്തിറക്കി സര്‍ക്കാര്; ഇന്ത്യക്കാര് വാട്‌സാപ്പ് ഉപയോഗം കുറയ്ക്കുമോ?\nസന്ദേശ് മെസേജിംഗ് ആപ്പ് ലഭ്യമായിത്തുടങ്ങി. വിവരങ്ങള് അറിയാം.\n|19 Feb 2021 12:00 PM GMT\nഇന്ത്യക്കാരുടെ സ്വന്തം ഇന്‍സ്റ്റന്റ് ആപ്പ് പുറത്തിറക്കി കേന്ദ്രസര്‍ക്കാര്. സന്ദേശ് എന്ന പേരില് പുറത്തിറക്കിയ ആപ്പിനെക്കുറിച്ചുള്ള വിവരങ്ങള് നേരത്തെ തന്നെ സര്‍ക്കാര് പുറത്തുവിട്ടിരുന്നതാണെങ്കിലും ഇപ്പോഴാണ് ആപ്പ്‌സ്റ്റോറില് പ്രത്യക്ഷപ്പെട്ടത്. നാഷണല് ഇന്‍ഫോര്‍മാറ്റിക്സ് സെന്ററാണ് ആപ്പ് പുറത്തിറക്കിയിട്ടുള്ളത്. നിലവില് ആപ്പിള് പ്ലേ സ്റ്റോറില് മാത്രമാണ് സന്ദേശ് ആപ്പ് ലഭ്യമായിട്ടുള്ളത്. ഗൂഗിള് പ്ലേസ്റ്റോറില് ആപ്പ് ലഭ്യമായിത്തുടങ്ങിയിട്ടില്ല.\nആന്‍ഡ്രോയ്ഡ് ഉപയോക്താക്കള്‍ക്ക് സന്ദേശ് ആപ്പിന്റെ ഔദ്യോഗിക വെബ്‌സൈറ്റ് ജിംസില് നിന്ന് ആപ്പിന്റെ എപികെ ഫയല് ഡൌണ്‍ലോഡ് ചെയ്യാന് സാധിക്കും. ആന്‍ഡ്രോയ്ഡ് 5.0 പതിപ്പിലും അതിന് ശേഷം പുറത്തിറക്കിയിട്ടുള്ള മൊബൈലുകളിലുമാണ് ആപ്പ് പ്രവര്‍ത്തിക്കുക. ഐഒഎസ് ഉപയോക്താക്കളാണെങ്കില് ആപ്പ് സ്റ്റോറില് നിന്ന് ആപ്പ് ഡൗണ്‍ലോഡ് ചെയ്ത് ഉപയോഗിക്കാന് സാധിക്കും. വാട്‌സാപ്പ് പോലെ, മൊബൈല് നമ്പറോ ഇമെയില് ഐഡിയോ ഉള്ള ആര്‍ക്കും എല്ലാത്തരം ആശയവിനിമയങ്ങള്‍ക്കും പുതിയ എന്‍ഐസി പ്ലാറ്റ്‌ഫോം ഉപയോഗിക്കാന് കഴിയും.\nപ്രാരംഭ ഘട്ടത്തില് പേയ്‌മെന്റ് ഒഴികെയുള്ള എല്ലാ വാട്‌സാപ്പ് ഫീച്ചറുകളും ഈ ആപ്പിലുമുണ്ട് എന്നതിനാല് വാട്‌സാപ്പിനെക്കാള് സുരക്ഷിതത്വം ഉറപ്പിക്കാന് കഴിയുമെന്ന് റിപ്പോര്‍ട്ടുകളുണ്ട്. എന്നാല് രാജ്യാന്തര തലത്തിലെ ഉപയോഗ പരിധിയെക്കുറിച്ച് കൂടുതല് വിവരങ്ങള് പുറത്തിറക്കേണ്ടിയിരിക്കുന്നു. നിലവിലെ വിവരങ്ങള് ്അനുസരിച്ച് ഈ ആപ്പ് ഇന്‍സ്റ്റന്റ് മെസേജിംഗില് ഏറെ ഉപകാരപ്രദം തന്നെ.\nഎന്ത്‌കൊണ്ട് വാട്‌സാപ്പിന് പകരം സന്ദേശ്\nവാട്‌സ്ആപ്പിലേത് പോലെ തന്നെ സന്ദേശിലും മെസേജ് സംരക്ഷിക്കപ്പെടുന്ന എന്‍ഡ് ടു എന്‍ഡ് എന്‍ക്രിപ്ഷന് സംവിധാനമാണ് ഉള്ളത്. മെസേജുകള്‍ക്ക് പുറമേ ഫോട്ടോകള്, വീഡിയോ, കോണ്ടാക്ട് എന്നിവ അയയ്ക്കാന് സാധിക്കും. ഇതിന് പുറമേ ഗ്രൂപ്പ് ചാറ്റ് സംവിധാനവും ആപ്പിലുണ്ട്. സൈന് അപ്പ് ചെയ്യുന്നതിന് ഇതിന് ഒരു മൊബൈല് നമ്പറോ സര്‍ക്കാര് ഇമെയില് ഐഡിയോ ആവശ്യമാണ്. സൈന് അപ്പ് ചെയ്തുകഴിഞ്ഞാല്, ഉപയോക്താക്കള്‍ക്ക് സന്ദേശങ്ങള് അയയ്ക്കാനും സ്വീകരിക്കാനും ഒപ്പം പുതിയ ഗ്രൂപ്പുകള് ഉണ്ടാക്കാനും അല്ലെങ്കില് ചിത്രങ്ങളും വീഡിയോകളും പോലുള്ള മള്‍ട്ടിമീഡിയ ഉള്ളടക്കം അയയ്ക്കാനും കഴിയുമെന്നതും ആപ്പിന്റെ പ്രത്യേകതയാണ്.\ninstant messaging app sandes app WhatsApp


Aandal Movie In Dhaka International Film Festival ആണ്ടാള് ധാക്ക ഇന്റര്‍നാഷണല് ഫിലിം ഫെസ്റ്റിവലില്\nധാക്ക ഇന്റര്‍നാഷണല് ഫിലിം ഫെസ്റ്റിവലില് ലോകസിനിമ വിഭാഗത്തിലേക്ക് 'ആണ്ടാള്' തെരഞ്ഞെടുത്തു\nഇരുപതാമത് ധാക്ക ഇന്റര്‍നാഷണല് ഫിലിം ഫെസ്റ്റിവലില് ലോക സിനിമ വിഭാഗത്തിലേക്ക് മലയാളം സിനിമ 'ആണ്ടാള്' തെരഞ്ഞെടുത്തു. ഷെരീഫ് ഈസ സംവിധായനം ചെയ്ത ചിത്രം പറയുന്നത് കേരളത്തിലെയും തമിഴ്നാട്ടിലെയും പ്രാന്തപ്രദേശങ്ങളില് ഇന്നും ദുരിതജീവിതം നയിക്കുന്ന ശ്രീലങ്കന് തമിഴരുടെ കഥയാണ്.\nആയിരത്തി എണ്ണറുകളില് ബ്രീട്ടീഷുകാര് ശ്രീലങ്കയിലേക്ക് തോട്ടംതൊഴിലിനായി കൊണ്ടുപോയ തമിഴരെ 1964ല് ശാസ്ത്രിസിരിമാവോ ഒപ്പിട്ട ഉടമ്പടി പ്രകാരം മൂന്ന് തലമുറക്ക് ശേഷം കൈമാറ്റം ചെയ്തു. കേരളത്തിലെ നെല്ലിയാമ്പതി, ഗവി, കുളത്തുപുഴ, തുടങ്ങിയ കാടുകളിലും രാമേശ്വരം പോലുള്ള അപരിഷ്‌കൃത ഇടങ്ങളിലും അവരെ കൂട്ടത്തോടെ പുനരധിവസിച്ചു. കാടിനോടും പ്രതികൂല ജീവിത ആവാസവ്യവസ്ഥകളോടും പൊരുതി അവര് അതിജീവിച്ചു. അപര്യാപ്തമായ പരിഗണനങ്ങള്‍ക്കപ്പുറത്ത് സ്വന്തം നാട്, മണ്ണ്, പെണ്ണ്, കുടുംബം, സ്വത്വം തുടങ്ങിയ ജീവിതബന്ധങ്ങളുടെ ശൈഥില്യങ്ങള് അവരെ പിന്തുടര്‍ന്നുകൊണ്ടിരുന്നു. ജനിച്ചുകളിച്ചു വളര്‍ന്ന മണ്ണില് മനസ്സ് ആണ്ടുപോയ മനുഷ്യരുടെ അസ്വസ്തതകളാണ് ആണ്ടാള് പറയുന്നത്. രണ്ട് രാജ്യങ്ങള് തമ്മിലുള്ള ചരിത്രപരമായ ആഭ്യന്തരപ്രശ്നങ്ങള് തൊട്ട് എല്.ടി.ടിഇയും രാജീവ്ഗാന്ധിവധവും യുദ്ധവും തീവ്രവാദവും തുടങ്ങി ലോകത്തെമ്പാടും നടക്കുന്ന അഭയാര്‍ത്ഥി ജീവിതത്തിന്റെ അനുരണനങ്ങള് ഏതുവിധം ശ്രീലങ്കന് തമിഴനെ ബാധിക്കുന്നുവെന്ന് പറയുന്ന ചിത്മ്രാണ് ആണ്ടാള്.\n2018ലെ സംസ്ഥാന സര്‍ക്കാറിന്റെ മികച്ച സിനിമയ്ക്കുള്ള അവര്‍ഡ് കരസ്ഥമാക്കിയ കാന്തന് ദ ലവര് ഓഫ് കളറിന്റെ അണിയറ പ്രവര്‍ത്തകരുടെ രണ്ടാമത്തെ സിനിമയാണ് ആണ്ടാള്. ഹാര്‍ട്ടിക്രാഫ്റ്റ് എന്റര്‍ടൈനിന്റെ ബാനറില് ഇര്‍ഷാദ് അലിയും അന്‍വന് അബ്ദുള്ളയുമാണ് ചിത്രം നിര്‍മ്മിക്കുന്നത്. ഇര്‍ഷാദ് അലി, അബിജ, ധന്യ അനന്യ, സാദിഖ് തുടങ്ങിയവര്‍ക്കൊപ്പം ശീലങ്കന് തമിഴരും ചിത്രത്തില് വേഷമിടുന്നു. ഛായാഗ്രഹണം പ്രിയന്. പ്രമോദ് കൂവേരിയാണ് രചന നിര്‍വഹിച്ചിരിക്കുന്നത്.


ജില്ലയില് എഡ്യുകെയര് പദ്ധതിക്ക് തുടക്കമായി\nകോഴിക്കോട്: പൊതുവിദ്യാഭ്യാസ സംരക്ഷണ യജ്ഞത്തിന്റെ ഭാഗമായി ജില്ലാ പഞ്ചായത്ത് നടപ്പാക്കുന്ന സമഗ്ര വിദ്യാഭ്യാസ പരിരക്ഷാപദ്ധതി എഡ്യുകെയറിന് തുടക്കമായി....\nകോഴിക്കോട്: പൊതുവിദ്യാഭ്യാസ സംരക്ഷണ യജ്ഞത്തിന്റെ ഭാഗമായി ജില്ലാ പഞ്ചായത്ത് നടപ്പാക്കുന്ന സമഗ്ര വിദ്യാഭ്യാസ പരിരക്ഷാപദ്ധതി എഡ്യുകെയറിന് തുടക്കമായി. ഗതാഗത മന്ത്രി എ.കെ. ശശീന്ദ്രന് ഉദ്ഘാടനം ചെയ്തു. പൊതു വിദ്യാലയങ്ങളില് പഠിച്ചാല് മക്കള് നന്നാവില്ലെന്ന മാതാപിതാക്കളുടെ ചിന്താഗതിയില് മാറ്റമുണ്ടായതായും പ്രതിബദ്ധതയോടെ പ്രവര്‍ത്തിച്ചാല് ഫലപ്രാപ്തി ലഭിക്കുമെന്നതിന് തെളിവാണിതെന്നും ഗതാഗത വകുപ്പ് മന്ത്രി എ.കെ ശശീന്ദ്രന് പറഞ്ഞു.\nവിദ്യാര്‍ത്ഥികളുടെ കൊഴിഞ്ഞു പോക്കിന്റ സ്മാരകങ്ങളായി നിലനിന്നിരുന്ന പൊതുവിദ്യാലയങ്ങളുടെ അഭിമാനകരമായ നേട്ടങ്ങള് ഉയര്‍ത്തിക്കാട്ടാന് ഇന്ന് എല്ലാവര്‍ക്കും കഴിയുന്നു. വിദ്യാഭ്യാസ മേഖല സമ്പുഷ്ടമാകുന്നതിന് അനുസരിച്ച് നാടിന്റെ സമസ്ത മേഖലകളും ശക്തിപ്പെടും. ഭൗതിക സാഹചര്യം മെച്ചപ്പെടുത്തുന്നതിന് പൊതുജനപങ്കാളിത്തവും കാരണമായിട്ടുണ്ട്. ഒരു വിദ്യാലയം നൂറുമേനി കൊയ്തു എന്ന് അഭിമാനിക്കുമ്പോള് അണ്ണാറക്കണ്ണന് തന്നാലായത് ചെയ്തു എന്ന ചാരിതാര്‍ത്ഥ്യം ആ പ്രദേശവുമായി ബന്ധപ്പെട്ട മുഴുവന് ആളുകളുടെയും മനസില് ഉണ്ടാവും. ഇതാണ് വിദ്യാഭ്യാസ മേഖലയിലെ ജനാധിപത്യമെന്നും അദ്ദേഹം പറഞ്ഞു. ക്യാമ്പസുകള് വര്‍ഗീയവത്കരിക്കപ്പെടുന്നുണ്ടോ എന്ന് സംശയിക്കുന്ന തരത്തിലുള്ള കാര്യങ്ങളാണ് ഇപ്പോള് സംഭവിക്കുന്നത്.\nഇതിന് പരിഹാരം കാണേണ്ടത് ക്യാമ്പസുകളിലല്ല, സമൂഹത്തിലാണ്. ജനാധിപത്യമതേതര സമൂഹം വളര്‍ത്തിയെടുക്കാന് ചെറിയ ക്ലാസുകളില് തന്നെ കഴിയണമെന്നും മന്ത്രി പറഞ്ഞു. ചടങ്ങില് 44 സ്‌കൂളുകള് ഹൈടെക് ആക്കുന്ന ജില്ലാപഞ്ചായത്ത് പദ്ധതിക്ക് പിന്തുണ പ്രഖ്യാപിച്ച മന്ത്രി മറ്റു ജനപ്രതിനിധികളുമായി കൂടിയാലോചിച്ച് ജില്ലയിലെ മുഴുവന് വിദ്യാലയങ്ങളും ഹൈടെക് ആക്കുന്നതിന് ജില്ലാ പഞ്ചായത്ത് മുന്‍കയ്യെടുക്കണമെന്നും നിര്‍ദേശിച്ചു.\nകോക്കല്ലൂര് ഹയര്‍സെക്കണ്ടറി സ്‌കൂള് പ്രധാനാധ്യാപകന് കെ.കെ. ശിവദാസനെയും ജില്ലയില് അക്കാദമിക മികവ് തെളിയിച്ച വിദ്യാലയങ്ങളെയും ഇതിന് നേതൃത്വം നല്‍കിയ കോര്‍ഡിനേറ്റര്‍മാരെയും ചടങ്ങില് ആദരിച്ചു. ജില്ലാ പ്ലാനിംഗ് ഓഫീസ് കോണ്‍ഫറന്‍സ് ഹാളില് നടന്ന ചടങ്ങില് ജില്ലാപഞ്ചായത്ത് പ്രസിഡന്റ് ബാബു പറശ്ശേരി അധ്യക്ഷത വഹിച്ചു. എഡ്യൂകെയര് ലോഗോ പ്രകാശനം ജില്ലാ പഞ്ചായത്ത് വൈസ് പ്രസിഡന്റ് റീന മുണ്ടങ്ങോട്ട് നിര്‍വ്വഹിച്ചു. ജില്ലയിലെ 3500 ലധികം ഹൈസ്‌കൂള് ഹയര് സെക്കണ്ടറി ക്ലാസ് മുറികളില് ജനകീയ ലൈബ്രറി സ്ഥാപിക്കുന്നതിന്റെ ഭാഗമായി ക്ലാസ് മുറി ലൈബ്രറി സജ്ജീകരിച്ച പൂനൂര് ഗവ. ഹയര് സെക്കണ്ടറി സ്‌കൂളിലെ ക്ലാസ് ലൈബ്രേറിയന് ഹന്ന ഫാത്തിമ, വാണിമേല്‍ക്രസന്റ് സ്‌കൂള് ലൈബ്രേറിയന്മാരായ നിഹാല്, ലാമിയ, അഞ്ജന, മിന്‍ഹ ഫാത്തിമ എന്നിവര്‍ക്ക് ജില്ലാ പഞ്ചായത്തിന്റെ ഉപഹാരം ഡയറ്റ് പ്രിന്‍സിപ്പാള് അജിത്ത് കെ.ആര് നല്‍കി.\nആരോഗ്യവിദ്യാഭ്യാസ സ്റ്റാന്റിംഗ് കമ്മറ്റി ചെയര്‍മാന് മുക്കം മുഹമ്മദ്, വിദ്യാഭ്യാസ ഉപഡയറക്ടര് ഇ.കെ സുരേഷ് കുമാര്, സ്റ്റാന്റിംഗ് കമ്മറ്റി ചെയര്‍മാന്‍മാരായ പി.സി ജോര്‍ജ് മാസ്റ്റര്, പി.കെ സജിത, സുജാത മനക്കല്, ജില്ലാ പഞ്ചായത്ത് സെക്രട്ടറി പി.ഡി ഫിലിപ്പ് തുടങ്ങിയവര് സംസാരിച്ചു. എഡ്യൂകെയര് കോഡിനേറ്റര് അബ്ദുനാസര് യു.കെ പദ്ധതി മാര്‍ഗ്ഗരേഖ അവതരിപ്പിച്ചു. നൂറ് ശതമാനം വിജയം അടങ്ങിയ 14 ഗവ. ഹയര് സെക്കണ്ടറി, 29 എയ്ഡഡ് ഹൈസ്‌കൂളുകള്, 500 ലധികം കുട്ടികളെ പരീക്ഷക്കിരുത്തി മികച്ച വിജയം നേടിയ മൂന്ന് ഗവ. സ്‌കൂളുകള്, 29 എയ്ഡഡ് വിദ്യാലയങ്ങള്, 100 ശതമാനം വിജയം നേടിയ ഒരു ഹയര്‍സെക്കണ്ടറി സ്‌കൂള് മൂന്ന് ഗവ. ഹയര് സെക്കണ്ടറി സ്‌കൂളുകള്, ജില്ലാ പഞ്ചായത്ത് വിദ്യാഭ്യാസ പരിപാടിയ്ക്ക് നേതൃത്വം നല്‍കിയ 122 കോഡിനേറ്റര് എന്നിവര്‍ക്കാണ് ചടങ്ങില് അംഗീകാരം പത്രം നല്‍കിയത്. ചടങ്ങില് ജില്ലയിലെ 200 ലധികം വിദ്യാലയങ്ങളിലെ അധ്യാപകര്, പി.ടി.എ ഭാരവാഹികള് എന്നിവര് പങ്കെടുത്തു..


സ്വര്‍ഗ്ഗത്തില് നിക്ഷേപിക്കുക ഇനി എത്രയെളുപ്പം! | Shalom Times Malayalam\nഈ അടുത്ത കാലത്ത് ഞാന് ഒരു വാട്‌സ്ആപ്പ് വീഡിയോ കണ്ടു. അതിപ്രകാരമാണ്: മരണശേഷം ഒരു സിസ്റ്ററിന്റെ ആത്മാവ് ദൈവസന്നിധിയിലേക്ക് എടുക്കപ്പെട്ടു. സ്വര്‍ഗത്തില് നിക്ഷേപം ഒന്നും കാണാത്തതിനാല് സിസ്റ്റര് വളരെയധികം ദുഃഖിച്ചു.\nതന്റെതന്നെ വിശുദ്ധിക്കുവേണ്ടിയും മറ്റുള്ളവര്‍ക്കു വേണ്ടിയും ചൊല്ലിയ പ്രാര്‍ത്ഥനകളും അനുഷ്ഠിച്ച ഉപവാസങ്ങളും പരിത്യാഗങ്ങളും ഒക്കെ എവിടെ? ദൈവത്തെ സ്‌നേഹിക്കാത്തത് ഓര്‍ത്ത് ആ ആത്മാവ് വിങ്ങിപ്പൊട്ടി കരഞ്ഞു. ഇത് കണ്ട് മാതാവ് ദൈവത്തെ സ്‌നേഹിക്കാനായി ആ സിസ്റ്ററിന്റെ ആത്മാവിനെ ഭൂമിയിലേക്ക് തിരിച്ചയച്ചു.\nഇത് കണ്ടുകഴിഞ്ഞപ്പോള് ഞാന് ഈശോയോട് പറഞ്ഞു, ”ഞാന് വിചാരിച്ചത് എന്റെ എല്ലാ ആധ്യാത്മിക അനുഷ്ഠാനങ്ങളും സ്വര്‍ഗ്ഗത്തില് നിക്ഷേപങ്ങള് ആകും എന്നാണ്.” യേശു പറഞ്ഞു, ”ഭൂമിയില് നിക്ഷേപം കരുതിവയ്ക്കരുത്. തുരുമ്പും കീടങ്ങളും അവ നശിപ്പിക്കും; കള്ളന്‍മാര് തുരന്നു മോഷ്ടിക്കും. എന്നാല്, സ്വര്‍ഗത്തില് നിങ്ങള്‍ക്കായി നിക്ഷേപങ്ങള് കരുതിവയ്ക്കുക. അവിടെ തുരുമ്പും കീടങ്ങളും അവ നശിപ്പിക്കുകയില്ല; കള്ളന്‍മാര് മോഷ്ടിക്കുകയില്ല (മത്തായി 6: 19-20).\nഭൗതിക സമ്പത്തിനെക്കുറിച്ച് മാത്രമാണ് ഞാന് പറയുന്നത് എന്ന് നീ വിചാരിക്കരുത്. ആധ്യാത്മിക സമ്പത്തിനെക്കുറിച്ച് കൂടിയാണ്.” യേശു തുടര്‍ന്നു, ”നിങ്ങളുടെ നിക്ഷേപം എവിടെയോ അവിടെയായിരിക്കും നിങ്ങളുടെ ഹൃദയവും” (മത്തായി 6:21). എന്താണ് നിന്റെ ഹൃദയത്തില് ഉള്ളത്? നിന്റെ ഭര്‍ത്താവ്, കുട്ടികള്, കൂട്ടുകാര്, മാതാപിതാക്കന്മാര്, സഹോദരങ്ങള്, കൊച്ചുകൊച്ചു പ്രശ്‌നങ്ങള്, കൊച്ചുകൊച്ച് ആവശ്യങ്ങള്….\nനീ പ്രാര്‍ത്ഥിക്കുമ്പോള് നിന്റെ മനസ്സ് നിറയെ ഇവരെക്കുറിച്ചുള്ള ചിന്തകളും ആകുലതകളും ആയിരിക്കും. ഇവര് എവിടെയാണുള്ളത്? ഭൂമിയില്… അപ്പോള് പിന്നെ എങ്ങനെയാണ് നീ പ്രാര്‍ത്ഥിക്കുമ്പോള് സ്വര്‍ഗ്ഗത്തില് നിനക്ക് നിക്ഷേപങ്ങള് ഉണ്ടാകുന്നത്? ഇതുകേട്ട് ഞാന് ഈശോയോട് ചോദിച്ചു, ”ഈശോയേ, പ്രാര്‍ത്ഥനകളും ഉപവാസങ്ങളും പരിത്യാഗങ്ങളും മറ്റ് ആധ്യാത്മിക അനുഷ്ഠാനങ്ങളും സ്വര്‍ഗ്ഗത്തില് നിക്ഷേപങ്ങള് ആക്കുന്നതെങ്ങനെ?”\nയേശു പറഞ്ഞു, ”ദൈവം വസിക്കുന്നിടം സ്വര്‍ഗ്ഗമാണ്. അതുകൊണ്ട് ദൈവത്തെപ്രതി, ദൈവത്തോടുള്ള സ്‌നേഹത്തെ പ്രതി, പ്രാര്‍ത്ഥിക്കുമ്പോഴാണ് നിനക്ക് സ്വര്‍ഗ്ഗത്തില് നിക്ഷേപങ്ങള് ഉണ്ടാകുന്നത്. ആത്മാക്കളുടെ രക്ഷയ്ക്ക് വേണ്ടി പ്രാര്‍ത്ഥിക്കുമ്പോള് പോലും, ദൈവത്തോടുള്ള സ്‌നേഹത്തെപ്രതി വേണം പ്രാര്‍ത്ഥിക്കാന്.\nഅതായത് മകന് പരീക്ഷയില് വിജയിക്കുന്നതിനായി അഞ്ച് കൊന്ത ചൊല്ലി എന്നിരിക്കട്ടെ. മകന് പരീക്ഷയില് വിജയിക്കുന്നതോടുകൂടി അഞ്ചു കൊന്തയുടെ ഫലവും കിട്ടിക്കഴിഞ്ഞു. അപ്പോള് ഈ അഞ്ച് കൊന്ത സ്വര്‍ഗ്ഗത്തില് നിനക്ക് നിക്ഷേപം ആവില്ല. മത്തായി ആറാം അധ്യായത്തില് പറയുന്നതുപോലെ നീ പ്രാര്‍ത്ഥിക്കുമ്പോള്, ദാനധര്‍മ്മം ചെയ്യുമ്പോള്, ഉപവസിക്കുമ്പോള്, മറ്റുള്ളവര് അറിഞ്ഞാല് അവര്‍ക്ക് പ്രതിഫലം കിട്ടിക്കഴിഞ്ഞു എന്ന് ഞാന് പറയുമ്പോള് ഗ്രഹിക്കാന് കഴിവുള്ളവന് ഗ്രഹിക്കട്ടെ.\nനീ നിന്റെ അപ്പനുവേണ്ടി അല്ലെങ്കില് മകനുവേണ്ടി പ്രാര്‍ത്ഥിക്കുമ്പോള് എന്നോടെന്നതിനെക്കാള് അവരോടുള്ള സ്‌നേഹത്തെപ്രതിയാണ് പ്രാര്‍ത്ഥിക്കുന്നത്. 90 ശതമാനം ആധ്യാത്മിക അധ്വാനങ്ങളും ഈ ഭൂമിയിലെ നിങ്ങളുടെ ‘നല്ല’ ആവശ്യങ്ങള്‍ക്കു (നിയോഗങ്ങള്) വേണ്ടിയാണ്. ”ആരുടെ പണി നിലനില്‍ക്കുന്നുവോ അവന് സമ്മാനിതനാകും. ആരുടെ പണി അഗ്നിക്കിരയാകുന്നുവോ അവന് നഷ്ടം സഹിക്കേണ്ടി വരും” (1 കോറിന്തോസ്3: 14-15).\nഞാന് നിനക്ക് ഒരു മാതൃക നല്‍കിയിരിക്കുന്നു. നിന്റെ ആധ്യാത്മിക അധ്വാനങ്ങള് (പണി) നിലനില്‍ക്കണമെന്നുണ്ടെങ്കില് പിതാവിനു വേണ്ടി, പിതാവിനോടുള്ള സ്‌നേഹത്തെപ്രതിയാകണം. ഈ ഭൂമിയിലെ എന്റെ ഓരോ നിമിഷവും പിതാവിനോടുള്ള സ്‌നേഹത്തെപ്രതി, പിതാവിന്റെ നാമം പൂജിതമാകാനും പിതാവിന്റെ രാജ്യം വരാനും പിതാവിന്റെ തിരുമനസ്സ് സ്വര്‍ഗ്ഗത്തിലെപ്പോലെ ഭൂമിയിലും നടക്കുന്നതിനുമായിട്ടാണ് ഞാന് നിയോഗം വെച്ചത്. ഇതായിരുന്നു എന്റെ എല്ലാ പ്രവര്‍ത്തനങ്ങളുടെയും അടിസ്ഥാനം.”\nനീ ബലി അര്‍പ്പിക്കുമ്പോള്, കൊന്ത ചൊല്ലുമ്പോള്, കുരിശിന്റെ വഴി ചൊല്ലുമ്പോള്, പിതാവിന്റെ നാമം പൂജിതമാകാനും പിതാവിന്റെ രാജ്യം വരാനും പിതാവിന്റെ തിരുമനസ്സ് സ്വര്‍ഗ്ഗത്തിലെപ്പോലെ ഭൂമിയിലും നിന്നിലും നിന്റെ കുടുംബത്തിലും ഭവിക്കുന്നതിനും നിയോഗം വയ്ക്കുക.\nഉദാഹരണത്തിന് പിതാവിനോടുള്ള സ്‌നേഹത്തെപ്രതി, പിതാവിന്റെ നാമം നിന്റെ മകനില് പൂജിതമാകാനും പിതാവിന്റെ രാജ്യം നിന്റെ മകനില് വരാനും പിതാവിന്റെ തിരുമനസ്സ് സ്വര്‍ഗ്ഗത്തിലെപ്പോലെ നിന്റെ മകനില് നിറവേറ്റുന്നതിനായിട്ടും പിതാവിന്റെ സന്തോഷത്തിനായി ശുദ്ധീകരണാത്മാക്കളുടെ (മരണാസന്നരുടെ, കഠിന പാപികളുടെ) രക്ഷയ്ക്കായിട്ടും5കൊന്ത ചൊല്ലി മകന്റെ പരീക്ഷ വിജയത്തിനായി കാഴ്ച വെച്ചാല് ഭൂമിയില് മാത്രമല്ല സ്വര്‍ഗ്ഗത്തിലും നിനക്ക് നിക്ഷേപം ഉണ്ടാകും. കാരണം നിന്റെ മകനോടെന്നതിനേക്കാള് പിതാവിനോടുള്ള സ്‌നേഹത്തെപ്രതി, അവിടുത്തെ പ്രസാദിപ്പിക്കുന്നതിനാണ് നീ അഞ്ച് കൊന്ത ചൊല്ലിയത്.\nആധ്യാത്മിക നന്മകള്‍ക്ക് വേണ്ടി അധ്വാനിക്കുകയും പ്രാര്‍ത്ഥിക്കുകയും ചെയ്യുമ്പോള്‍പോലും ദൈവത്തോടുള്ള സ്‌നേഹത്തെ പ്രതിയായിരിക്കണം നാം പ്രാര്‍ത്ഥിക്കേണ്ടത്, സ്വന്തം മഹത്വത്തിനും നന്മയ്ക്കും വേണ്ടി ആയിരിക്കരുത്. ആത്മാക്കളുടെ രക്ഷയ്ക്ക് വേണ്ടി പ്രാര്‍ത്ഥിക്കുമ്പോള് ദൈവം ഇത് ആഗ്രഹിക്കുന്നതുകൊണ്ടും അവിടുത്തെ സന്തോഷിപ്പിക്കുന്നതിനുവേണ്ടിയുംചെയ്യുക.\nമാനസാന്തരത്തിന്, പാപപരിഹാരാര്‍ത്ഥം പ്രാര്‍ത്ഥിക്കുമ്പോള് അനന്തസ്‌നേഹത്തെ വേദനിപ്പിച്ചല്ലോ എന്നോര്‍ത്ത് കൂടുതല് കൂടുതല് നല്ല ദൈവത്തെ സ്‌നേഹിക്കുക. സ്വര്‍ഗ്ഗത്തെ ആഗ്രഹിക്കുമ്പോള് കുരിശിന്റെ വിശുദ്ധ യോഹന്നാന്റെ ഈ വാക്കുകള് ഓര്‍ക്കുക. ”ദൈവമേ, നരകത്തെ ഭയന്നാണ് ഞാന് അങ്ങയെ സ്‌നേഹിക്കുന്നതെങ്കില് എന്നെ അതിലേക്ക് തള്ളിയിടുക, സ്വര്‍ഗ്ഗത്തോടുള്ള സ്‌നേഹം കൊണ്ടാണെങ്കില് എന്റെ മുമ്പില് അതിന്റെ വാതിലടച്ചേക്കുക. അങ്ങയോടുള്ള സ്‌നേഹംകൊണ്ടാണെങ്കില് എന്നെ അങ്ങ് ആശ്ലേഷിക്കുക.”\nദൈവത്തോടൊത്ത് ജീവിക്കാന് വേണ്ടി മാത്രം സ്വര്‍ഗ്ഗത്തെ ആഗ്രഹിക്കുക. പുണ്യങ്ങള് സമ്പാദിക്കാന് വിശുദ്ധി നേടാന് ആഗ്രഹിക്കുമ്പോള് വിശുദ്ധ കൊച്ചുത്രേസ്യയുടെ ഈ വാക്കുകള് ഓര്‍ക്കുക. ”നല്ല ദൈവത്തിന്റെ സഹായം കൂടാതെ നന്മ ചെയ്യാന് സാധിക്കുകയില്ലെന്ന് ബോധ്യമായതുമുതല് ദൈവത്തോട് സ്‌നേഹത്തില് അധികമധികം ഒന്നായി തീരുക എന്നതാണ് അത്യന്താപേക്ഷിതമായ ഏകകാര്യം എന്നും ബാക്കിയുള്ളതെല്ലാം അതില്‍നിന്ന് നേടാമെന്നും ഞാന് മനസിലാക്കി.\n” പരിശുദ്ധാത്മാവിന് വേണ്ടി പ്രാര്‍ത്ഥിക്കുമ്പോള് അങ്ങയെ സ്‌നേഹിക്കുവാന് എനിക്ക് അങ്ങയുടെ സഹായം തന്നെ വേണ്ടിയിരിക്കുന്നു എന്ന് ചിന്തിക്കുക. പ്രേഷിതവേല ചെയ്യുമ്പോള് ദൈവം എല്ലാവരാലും ആരാധിക്കപ്പെടമെന്നും സ്‌നേഹിക്കപ്പെടണമെന്നും ആഗ്രഹിക്കുക. നമ്മുടെ ഓരോ പ്രവൃത്തികള്‍ക്കും വിശുദ്ധമായ നിയോഗം, കാഴ്ചപ്പാട്, മനോഭാവം – ഉണ്ടാകണം. അങ്ങനെ നമ്മുടെ ഓരോ പ്രവൃത്തികള്‍ക്കും സ്വര്‍ഗത്തില് വലിയ നിക്ഷേപങ്ങള് ഉണ്ടാക്കാന് സാധിക്കും\nനമ്മുടെ ഓരോ ചെറിയ പ്രവൃത്തികള് പോലും ദൈവസന്നിധിയില് വിലയുള്ളതാകുന്നത് നാം അവയുടെ മേല് വയ്ക്കുന്ന നിയോഗം മൂലമാണ്. പിതാവിനോടുള്ള സ്‌നേഹത്തെപ്രതി, പിതാവിനുവണ്ടി നമ്മുടെ ഓരോ കൊച്ചു പ്രവൃത്തികള്‍ക്കും പ്രാര്‍ത്ഥനകള്‍ക്കും നിയോഗം വയ്ക്കുമ്പോള് ഈശോയുടെ നിയോഗം തന്നെയായിത്തീരും നമ്മുടെ നിയോഗവും.


Kochi naval base accident in INS Garuda, Nations oldest air station of Indian Navy : നേവൽ ബേസിൽ അപകടം നടന്നത് രാജ്യത്തെ ഏറ്റവും പഴയ നേവൽ എയർ സ്റ്റേഷനിൽ\nനേവൽ ബേസിൽ അപകടം നടന്നത് രാജ്യത്തെ ഏറ്റവും പഴയ നേവൽ എയർ സ്റ്റേഷനിൽ\nഹങ്കറിന്റെ വാതിൽ തകർന്ന് താഴേക്ക് വീഴുമ്പോൾ നാവികർ ഇതുവഴി നടന്നുപോവുകയായിരുന്നു\nUpdated: December 27, 2018 6:08:59 pm\nnavy personnel killed, കൊച്ചി നാവിക സേന, ഐഎൻഎസ് ഗരുഡ, നേവൽ ബേസ്, അപകടം, ഹങ്കറിന്റെ വാതിൽ, navy personnel killed in accident, kochi naval base accident, kochi navy accident, kochi sailors killed in accident, kochi news\nകൊച്ചി: രണ്ട് നാവികസേനാ ഉദ്യോഗസ്ഥരുടെ മരണത്തിനിടയാക്കിയ അപകടം നടന്നത് രാജ്യത്തെ ഏറ്റവും പഴക്കം ചെന്ന നേവൽ എയർ സ്റ്റേഷനിൽ. കൊച്ചിയിലെ ദക്ഷിണ നാവിക സേനാ ആസ്ഥാനമായ കൊച്ചി നേവൽ ബേസിലെ ഐഎൻഎസ് ഗരുഡയിലെ ഹങ്കറിലാണ് രണ്ട് നാവികരുടെ .\nഇന്ത്യ സ്വതന്ത്ര റിപ്പബ്ലിക് ആയ ശേഷം ആദ്യമായി സ്ഥാപിച്ച എയർ സ്റ്റേഷനാണിത്. 1953 മെയ് 11 നാണ് ഐഎൻഎസ് ഗരുഡ പ്രവർത്തനം ആരംഭിച്ചത്. കൊച്ചിൻ പോർട്ട് ട്രസ്റ്റ് മദ്രാസ് പ്രസിഡൻസിയിൽ നിന്നും ബ്രിട്ടീഷ് ഹാർബർ കോർപ്സിലെ ഉദ്യോഗസ്ഥരെ പോർട്ട് നിർമ്മാണത്തിന് എത്തിക്കാനായി സ്ഥാപിച്ചതാണ് ഈ വ്യോമത്താവളം. രാജ്യം സ്വാതന്ത്ര്യം നേടിയ ശേഷം ഇന്ത്യൻ നാവികസേന ഈ വ്യോമത്താവളം ഏറ്റെടുക്കുകയും ഐഎൻഎസ് ഗരുഡ എന്ന് പുനർ നാമകരണം ചെയ്യുകയുമായിരുന്നു.\nRead More: നാവിക സേനാ ആസ്ഥാനത്തെ അപകടം; പ്രാഥമിക അന്വേഷണം തുടങ്ങി\nഐഎൻഎസ് ഗരുഡയിലെ റൺവേയോട് ചേർന്നുളള ഹങ്കറിലാണ് ഇന്ന് രാവിലെ അപകടം ഉണ്ടായത്. ഹങ്കറിന്റെ ഉയർത്തിവച്ചിരുന്ന വാതിലുകളിൽ ഒന്ന് തകർന്ന് വീണായിരുന്നു അപകടം. ഭാരമേറിയ ഇരുമ്പുവാതിൽ ഘടിപ്പിച്ചിരുന്ന റെയിലിൽ നിന്ന് ഇളകി വീഴുകയായിരുന്നു.\nഈ സമയത്ത് ഹങ്കറിൽ നിന്നും പുറത്തേക്ക് നടന്നുപോവുകയായിരുന്നു അപകടത്തിൽ മരിച്ച നാവികസേന ഉദ്യോഗസ്ഥർ. ഹരിയാന സ്വദേശി, നവീൻ (28), രാജസ്ഥാൻ സ്വദേശി അജീത്ത് സിങ് (29) എന്നിവരാണ് മരിച്ചത്.വാതിൽ വീണ് ഇരുവരുടെയും തലയിലും ശരീരത്തിലും അതീവ ഗുരുതരമായ പരിക്കുണ്ടായി. ഉടനെ തന്നെ നേവൽ ബേസിലെ ആശുപത്രിയായ ഐഎൻഎസ് സഞ്ജീവനിയിൽ എത്തിച്ചെങ്കിലും ഇരുവരുടെയും ജീവൻ രക്ഷിക്കാനായില്ല.\nRead More: കൊച്ചി നാവികസേന ആസ്ഥാനത്ത് അപകടം; രണ്ട് നാവികർ മരിച്ചു\nസംഭവത്തിൽ നാവികസേന അന്വേഷണം തുടങ്ങിയിട്ടുണ്ട്. നാവികസേനയിലെ ഏവിയേഷൻ ഇലക്ട്രിക്കൽ ബ്രാഞ്ചിലെ ചീഫ് പെറ്റി ഓഫീസർമാരാണ് മരിച്ച നവീനും അജീത് സിങും. ഹരിയാനയിലെ ബീവാനി ജില്ലക്കാരനായ നവീൻ, 2008 ജനുവരി 25 നാണ് ഇന്ത്യൻ നാവിക സേനയിൽ ചേർന്നത്. രാജസ്ഥാനിലെ ഭരത്‌പൂർ ജില്ലക്കാരനാണ് അജീത് സിങ്. 2009 ജൂലൈ 29 നാണ് ഇദ്ദേഹം നാവികസേനയുടെ ഭാഗമായത്. ആരതിയാണ് നവീന്റെ ഭാര്യ. ഇവർക്ക് രണ്ട് വയസുളള മകളും ഉണ്ട്. പാർവതിയാണ് അജീതിന്റെ ഭാര്യ. ഇവർക്ക് അഞ്ച് വയസുളള മകനുണ്ട്. അതേസമയം അപകടത്തിന്റെ കാരണം എന്താണെന്ന് ദക്ഷിണ നാവിക സേന ഇതുവരെ ഔദ്യോഗികമായി സ്ഥിരീകരിച്ചിട്ടില്ല.\nIndian NavySouthern Naval Command\nWeb Title: Kochi naval base accident in ins garuda nations oldest air station of indian navy\nവ്യാജ പ്രചാരകര് ജാഗ്രതൈ! ഋഷിരാജ് സിങ് പരാതി നല്‍കി; ‘അയ്യപ്പജ്യോതി’ പ്രചരണം കൈപൊളളിക്കും


ഖത്തറില് കോവിഡ് ചട്ടലംഘനം: 49 പേര്‍ക്കെതിരെ നടപടി /covid-violation-action-against-49-more\nHome Gulf ഖത്തറില് കോവിഡ് ചട്ടലംഘനം: 49 പേര്‍ക്കെതിരെ നടപടി\nഖത്തറില് കോവിഡ് ചട്ടലംഘനം: 49 പേര്‍ക്കെതിരെ നടപടി\nNovember 29, 2020, 9:58 am\nദോഹ: കോവിഡ് ചട്ടങ്ങള് ലംഘിച്ചതിന് 49 പേര്‍ക്കെതിരെ കൂടി പൊലീസ് നടപടിയെടുത്തു. പുറത്തിറങ്ങുമ്പോള് മാസ്‌ക് ധരിക്കാതിരുന്നതിന് 34 പേര്‍ക്കെതിരെയാണ് പൊലീസ് നടപടി. ഇത്തരത്തില് ഇതുവരെ 1,913 പേര്‍ക്കെതിരെയാണ് നടപടിയുണ്ടായിരിക്കുന്നത്. കാറില് അനുവദിക്കപ്പെട്ടതിലും കൂടുതല് പേര് യാത്ര ചെയ്തതിന് 15പേര്‍ക്കെതിരെയുമാണ് ശനിയാഴ്ച നടപടിയുണ്ടായത്.\nഇതുവരെ 128 പേര്‍ക്കെതിരെയാണ് ഈ കുറ്റത്തിന് നടപടിയെടുത്തിരിക്കുന്നത്. കോവിഡ് പ്രതിരോധ നടപടികളുടെ ഭാഗമായി രാജ്യത്ത് പുറത്തിറങ്ങുമ്പോള് മാസ്‌ക് ധരിക്കല് നിര്‍ബന്ധമാണ്. നിയമലംഘനം നടത്തുകയാണെങ്കില്, സാംക്രമിക രോഗങ്ങള് തടയുന്നതിനുള്ള 1990ലെ 17ാം നമ്പര് ഉത്തരവ് പ്രകാരമാണ് അധികൃതര് നടപടി സ്വീകരിക്കുക. രണ്ട് ലക്ഷം റിയാല് വരെ പിഴയോ അല്ലെങ്കില് മൂന്ന് വര്‍ഷം വരെ തടവോ ആണ് ചുമത്തപ്പെടുക. നിലവില് കുറ്റക്കാര്‍ക്ക് 500 റിയാലും അതിന് മുകളിലുമാണ് മിക്കയിടത്തും പിഴ ചുമത്തുന്നത്. എന്നാല്, രണ്ടുലക്ഷം റിയാല് വരെ പിഴ കിട്ടാവുന്ന സാംക്രമിക രോഗങ്ങള് തടയല് നിയമത്തിന്റെ പരിധിയില് വരുന്ന കുറ്റമാണിത്. ഒരേ കുടുംബത്തില് നിന്നുള്ളവരൊഴികെ കാറുകളില് നാല് പേരില് കൂടുതല് പേര് യാത്ര ചെയ്യാന് പാടില്ല.\nമാസ്‌ക് ധരിക്കല് സാമൂഹിക ഉത്തരവാദിത്തമാണെന്ന് ആഭ്യന്തര മന്ത്രാലയം ഓര്‍മപ്പെടുത്തുന്നുണ്ട്. മാസ്‌ക് ധരിക്കുമ്പോള് നിങ്ങള് മാത്രമല്ല, സമൂഹത്തിലെ മറ്റുള്ളവരും കോവിഡ് ഭീഷണിയില് നിന്ന് മുക്തമാകും. പുറത്തിറങ്ങുമ്പോള് മാസ്‌ക് ധരിക്കുക സമൂഹത്തിന്റെ സുരക്ഷക്ക് വേണ്ടിയാണ്. നിയമലംഘകര്‍ക്കെതിരെ കര്‍ശന നടപടികള് സ്വീകരിക്കുമെന്നും മന്ത്രാലയം മുന്നറിയിപ്പ് നല്‍കി. ഹോം ക്വാറന്റീന് ചട്ടങ്ങള് ലംഘിക്കുന്നവര്‍ക്കെതിരെയും നടപടിയെടുക്കുന്നുണ്ട്\nPrevious articleയുഎഇയില് ഐ.പി അഡ്രസ് തട്ടിപ്പ് നടത്തിയാല് നാല് കോടി വരെ പിഴ\nNext articleഖത്തറിലേക്ക് ഓട്ടോമാറ്റിക് റീഎന്‍ട്രി പെര്‍മിറ്റ് സംവിധാനം ഇന്ന് മുതല്; ക്വാറന്റീന്7ദിവസം മാത്രം


തെന്മലയിൽ നിർത്തിയിട്ടിരുന്ന വാൻ ഉരുണ്ടിറങ്ങി അപകടത്തിൽ പെട്ടു. അമ്മയ്ക്കും കുഞ്ഞിനും, ഡ്രൈവർക്കും പരിക്ക്.Punalur News \nഹോം Thenmala തെന്മലയിൽ നിർത്തിയിട്ടിരുന്ന വാൻ ഉരുണ്ടിറങ്ങി അപകടത്തിൽ പെട്ടു. അമ്മയ്ക്കും കുഞ്ഞിനും, ഡ്രൈവർക്കും പരിക്ക്.\nതെന്മലയിൽ നിർത്തിയിട്ടിരുന്ന വാൻ ഉരുണ്ടിറങ്ങി അപകടത്തിൽ പെട്ടു. അമ്മയ്ക്കും കുഞ്ഞിനും, ഡ്രൈവർക്കും പരിക്ക്.\nകുണ്ടറ, കുമ്പംപോയ്ക, രാജേഷ് സദനത്തിൽ രഞ്ജിനി, ഒരു വയസു പ്രായമുള്ള പിയുഷ്, ഡ്രൈവർ ശ്യാം എന്നിവർക്കാണ് പരിക്കേറ്റത്. ഗുരുതരമല്ലാത്ത പരിക്കേറ്റ ഇവരെ പുനലൂർ താലൂക് ആശുപത്രിയിൽ പ്രവേശിപ്പിച്ചു. ഞായറാഴ്ച രാവിലെ 10 മണിക്കാണ് സംഭവം. തിരുനെൽവേലിയിൽ ബന്ധുവീട്ടിൽ പോയി തിരികെ വരികായായിരുന്നു രാജേഷും, മറ്റ് 18 കുടുംബാങ്ങങ്ങളും. തെന്മലയിൽ ഇക്കോ ടൂറിസം മേഖലയിൽ ദേശീയപാതയിൽ നിന്നും കുറച്ചകലെയായി വാൻ പാർക് ച്യ്ത ശേഷം ഭക്ഷണം കഴിക്കാൻ എല്ലാവരും പുറത്തിറങ്ങി. അതെ സമയം കുഞ്ഞിന് പാൽ കൊടുക്കുന്നതിനായി രഞ്ജിനി വാനിൽ തന്നെ ഇരുന്നു. ഡ്രൈവർ വാനിന്റെ ഒരു വശത്തു ടയർ പരിശോധിച്ചുകൊണ്ടിരുന്നപ്പോഴാണ് വാൻ തനിയെ ഉരുണ്ടു സമീപത്തെ കുറ്റിക്കാട്ടിലേക്ക് മറിഞ്ഞത്. സമീപത്തുണ്ടായിരുന്ന ഇലക്ട്രിക് പോസ്റ്റും വാൻ ഇടിച്ചു മറിച്ചിട്ടു. ശബ്ദം കേട്ട് ഓടി എത്തിയ കുടുംബാംഗങ്ങൾ രഞ്ജിനിയെയും കുഞ്ഞിനേയും പുനലൂരിൽ എത്തിക്കുകയായിരുന്നു.\nവാനിന്റെ ഗിയർ അറിയാതെ ന്യൂട്രൽ ആക്കിയാണ് ഡ്രൈവർ പുറത്തിറങ്ങിയത് എന്നാണ് പറയപ്പെടുന്നത്. കൂടാതെ ഹാൻഡ് ബ്രേക്കും ഉപയോഗിച്ചിരുന്നില്ല. വാൻ മറിഞ്ഞത് ചെറിയ കുറ്റികാട്ടിൽ ആയതിനാൽ വലിയ അപകടം ഒഴിവാകുകയായിരുന്നു.


അമ്പലവാസി - വിക്കിപീഡിയ\n(കുരുക്കൾ എന്ന താളിൽ നിന്നും തിരിച്ചുവിട്ടതു പ്രകാരം)\nകേരളത്തിലെ അമ്പലങ്ങൾ, കാവുകൾ എന്നിവയുമായി ബന്ധപ്പെട്ട ജോലികൾ ചെയ്ത് നിത്യവൃത്തി കഴിച്ചിരുന്ന ഹൈന്ദവജാതികളെ സൂചിപ്പിക്കുന്ന പൊതുസംജ്ഞയാണ് അമ്പലവാസികൾ. ക്ഷേത്രങ്ങളിലെ മാലകെട്ട്, ചെണ്ടകൊട്ട്, അടിച്ചുവാരൽ, സോപാനസംഗീതം, ഊരാളൻമാർ ശംഖുവിളിക്കൽ തുടങ്ങി അമ്പലത്തിലെ ചെറു ഇന വിവിധ തരം ജോലികളാണ് ഇവർ ചെയ്തു വന്നിരുന്നത്.[അവലംബം ആവശ്യമാണ്] കേരളത്തിലെ വർണവ്യവസ്ഥയിൽ ബ്രാഹ്മണരുടെയും ക്ഷത്രിയരുടെയും ഇടയിൽ വരുന്ന അല്ലെങ്കിൽ ക്ഷത്രിയരുടെയും ശൂദ്രരുടെയും ഇടയിൽ വരുന്ന ജാതികൾ എന്ന അർത്ഥത്തിൽ അന്തരാളജാതികൾ എന്നും പറയുന്നു. പരമ്പരാഗതമായി ക്ഷേത്രസേവനങ്ങൾ അനുഷ്ഠിക്കുന്ന പുഷ്പകൻ (പുഷ്പകനുണ്ണി), തീയാട്ടുണ്ണി, നമ്പീശൻ, കുരുക്കൾ, പൂപ്പള്ളി, ദൈവമ്പാടി (ബ്രാഹ്മണി), ചാക്യാർ, നമ്പ്യാർ, വാര്യർ, മാരാർ, നമ്പിടി, പൊതുവാൾ, പിഷാരടി, അടികൾ തുടങ്ങിയ ജാതികളെല്ലാം ചേർന്ന ജനവിഭാഗമാണ് അമ്പലവാസികൾ എന്ന് പൊതുവെ അറിയപ്പെടുന്നത്.[അവലംബം ആവശ്യമാണ്] കേരളത്തിലെ സാംസ്കാരികമേഖലയിൽ അമ്പലവാസികൾക്കു പ്രധാനമായ ഒരു സ്ഥാനമാണുള്ളത്.\n2 അമ്പലവാസി ജാതികൾ\n3 വർണവ്യവസ്ഥാപ്രകാരമുള്ള സ്ഥാനം\n7 ആചാരങ്ങളും ആഘോഷങ്ങളും\n8 ഇവ കൂടി\nപേര് വന്ന വഴിതിരുത്തുക\nഅമ്പലം, വാസി എന്ന രണ്ട് വാക്കുകളിൽ നിന്നാണ് അമ്പലവാസി എന്ന പേര് വന്നത്.[അവലംബം ആവശ്യമാണ്] അമ്പലവാസി സമുദായത്തിലുള്ളവർ അമ്പലങ്ങളുമായി ബന്ധപ്പെട്ട ജോലികൾ ചെയ്ത് നിത്യവൃത്തി കഴിച്ചിരുന്നു. അമ്പലത്തിന്റെ പ്രാന്തപ്രദേശങ്ങളിൽ നിവസിക്കുന്നവർ എന്ന അർത്ഥത്തിൽ അമ്പലവാസി എന്ന പേര് വന്നു.\nപുഷ്പകൻ ഉണ്ണി, തീയാട്ടുണ്ണി, നമ്പീശൻ, കുരുക്കൾ, നമ്പിടി, ചാക്യാർ, നമ്പ്യാർ, അടികൾ, പിഷാരടി, മാരാർ, കുറുപ്പ്, വാര്യർ, പൊതുവാൾ, മുതലായ ഒരുകൂട്ടം ജാതികൾ ചേർന്നാണ് .[അവലംബം ആവശ്യമാണ്] അമ്പലവാസികൾ എന്നറിയപ്പെടുന്നത്. പൂണൂൽ ധരിക്കുന്നവരെന്നും പൂണൂൽ ധരിക്കാത്തവരെന്നും അമ്പലവാസികളെ രണ്ടായി തിരിക്കാം. പൂണൂലില്ലാത്ത അടികൾ, പിഷാരടി, മാരാർ, വാര്യർ, പൊതുവാൾ എന്നീ ജാതിക്കാരുടെ സ്ത്രീനാമം കിട്ടാൻ പുരുഷനാമത്തോടൊപ്പം -സ്യാർ എന്ന് ചേർത്താൽ മതി. അതായത് അടികൾ-അടിസ്യാർ, പിഷാരടി-പിഷാരസ്യാർ, മാരാർ-മാരസ്യാർ, വാര്യർ-വാരസ്യാർ[അവലംബം ആവശ്യമാണ്]\nപൂജാപുഷ്പങ്ങൾ ഒരുക്കുക, മാലകെട്ടുക, നിവേദ്യവസ്തുക്കൾ തയ്യാറാക്കിക്കൊടുക്കുക, വിളക്കൊരുക്കുക, എഴുന്നള്ളത്തിനു വിളക്കെടുക്കുക, പാഠശാലകളിലെ അധ്യാപനം എന്നിവയാണ് ഇക്കൂട്ടരുടെ പ്രധാന പ്രവൃത്തി. മക്കത്തായക്കാരാണ്. [അവലംബം ആവശ്യമാണ്] ഷോഡശസംക്സാരം പാലിക്കുന്നു. പൂണൂൽ ധരിക്കുകയും ഗായത്രീമന്ത്രം ചൊല്ലുകയും ചെയ്യുന്നു. സ്ത്രീകൾക്കു സ്വജാതിയിലുള്ള ഭർത്താവു മരിച്ചാൽ, രണ്ടാം വിവാഹത്തിലേർപ്പെടാം. പക്ഷേ, ബ്രാഹ്മണരെ മാത്രമേ വിവാഹം ചെയ്യാൻ പാടുള്ളു. പുരുഷന്മാരെ പുഷ്പകൻ എന്നും സ്ത്രീകളെ പുഷ്പകത്തി അല്ലെങ്കിൽ പുഷ്പിണി എന്നും പറയുന്നു. സ്ത്രീകളെ ആത്തേരമ്മ എന്ന് പറയുകയും വിളിക്കുകയും ചെയ്യുന്നു. പുരുഷന്മാർ പേരിനൊപ്പം ഉണ്ണി എന്നു ചേർക്കുന്നു. സ്ത്രീകൾ പേരിനൊപ്പം അമ്മ എന്നോ ദേവി എന്നോ ചേർക്കുന്നു.[അവലംബം ആവശ്യമാണ്] അധ്യാപനവൃത്തിയുള്ളവരുടെ വീടുകൾ മഠങ്ങൾ എന്നും അല്ലാത്തവരുടേത് വീട് എന്നും അറിയപ്പെട്ടിരുന്നു.\nപൂജാപുഷ്പങ്ങൾ ഒരുക്കുക, മാലകെട്ടുക, നിവേദ്യവസ്തുക്കൾ തയ്യാറാക്കിക്കൊടുക്കുക എന്നിവയാണ് ഇക്കൂട്ടരുടെ പ്രവൃത്തി. ഇവരിൽ മക്കത്തായക്കാരും മരുമക്കത്തായക്കാരും ഉണ്ട്. മക്കത്തായക്കാരായ സ്ത്രീകൾക്കു സ്വജാതിയിലുള്ള ഭർത്താവു മരിച്ചാൽ, രണ്ടാം വിവാഹത്തിലേർപ്പെടാം. പക്ഷേ, ബ്രാഹ്മണരെ മാത്രമേ വിവാഹം ചെയ്യാൻ പാടുള്ളു.[അവലംബം ആവശ്യമാണ്] ഷോഡശസംക്സാരം പാലിക്കുന്നു. പൂണൂൽ ധരിക്കുകയും ഗായത്രീമന്ത്രം ചൊല്ലുകയും ചെയ്യുന്നു. നമ്പീശസ്ത്രീകളെ ബ്രാഹ്മണിയമ്മ എന്ന് പറയുന്നു. പുരുഷന്മാർ പേരിനൊപ്പം നമ്പീശൻ എന്നു ചേർക്കുന്നു. സ്ത്രീകൾ പേരിനൊപ്പം ബ്രാഹ്മണിയമ്മ എന്ന് ചേർത്തിരുന്നു. ഇപ്പോൾ സ്ത്രീകളും നമ്പീശൻ എന്നുതന്നെ ചേർക്കുന്നു. സ്ത്രീകൾക്കു പാട്ടുപാടി ദേവനെ സേവിക്കുക എന്നൊരു വിശേഷപ്രവൃത്തി കൂടിയുണ്ട്. ഇവർ പാടുന്ന പാട്ടുകളാണ് 'ബ്രാഹ്മണിപ്പാട്ടുകൾ'.[അവലംബം ആവശ്യമാണ്] ഇവർ ആചാരനടപടികളിലും മറ്റും പുഷ്പകരോട് സമാനരാണ്; പേരിൽ ഭേദമുണ്ടെങ്കിലും. വീട് പുഷ്പകം എന്നറിയപ്പെടുന്നു.\nക്ഷേത്രങ്ങളിലും കാവുകളിലും തീയാട്ടും കളമെഴുതിപ്പാട്ടും നടത്തുന്നു. മക്കത്തായക്കാരാണ്. ഷോഡശസംക്സാരം പാലിക്കുന്നു. പൂണൂൽ ധരിക്കുകയും ഗായത്രീമന്ത്രം ചൊല്ലുകയും ചെയ്യുന്നു. സ്ത്രീകൾക്കു സ്വജാതിയിലുള്ള ഭർത്താവു മരിച്ചാൽ, രണ്ടാം വിവാഹത്തിലേർപ്പെടാം. പക്ഷേ, ബ്രാഹ്മണരെ മാത്രമേ വിവാഹം ചെയ്യാൻ പാടുള്ളു.[അവലംബം ആവശ്യമാണ്] ഈ ജാതിയിലുള്ള ആളുകളെ തീയാടി എന്ന് വിശേഷിപ്പിക്കപ്പെടുന്നു. പുരുഷന്മാർ പേരിനൊപ്പം ഉണ്ണി എന്നു ചേർക്കുന്നു. സ്ത്രീകൾ പേരിനൊപ്പം അമ്മ എന്നോ അന്തർജനം എന്നോ ചേർക്കുന്നു. ഇവരുടെ വീടുകൾ മഠം എന്നോ ഇല്ലം എന്നോ അറിയപ്പെടുന്നു.\nപഴയ എഴുത്തിൽ ചാക്കിയാർ. സ്ത്രീകൾ ഇല്ലോടിയമ്മ അല്ലെങ്കിൽ ഇല്ലോട്ടമ്മ. തനി കേളീയവും മുൻപ് അമ്പലങ്ങളിൽ വച്ചുമാത്രം പ്രത്യേകാവസരങ്ങളിൽ പ്രയോഗിച്ചിരുന്നതും ആയ കൂത്ത്, കൂടിയാട്ടം എന്നീ പ്രകടനങ്ങൾ നടത്തുന്നവർ. പൂണൂലുണ്ട്;[അവലംബം ആവശ്യമാണ്] മരുമക്കത്തായമാണ് ദായക്രമം. ബുദ്ധന്മാരിൽ നിന്ന് വന്നവർ എന്ന് കരുതപ്പെടുന്നു. ബുദ്ധപാരമ്പര്യത്തിലെ ശാക്യ എന്ന പദത്തിൽ നിന്ന് ചാക്യാർ എന്ന പേരു്.\nപഴയ എഴുത്തിൽ നമ്പിയാർ. സ്ത്രീകൾ നങ്ങിയാർ അല്ലെങ്കിൽ നങ്ങ്യാർ. ചാക്യാർകൂത്തിൽ മിഴാവു കൊട്ടുകയാണു പ്രവൃത്തി. മരുമക്കത്തായക്കാരാണ് ഇവർ. സ്ത്രീകൾ സ്വജാതിക്കാരെയും ബ്രാഹ്മണരെയും വിവാഹം കഴിച്ചുവരുന്നു.[അവലംബം ആവശ്യമാണ്] പൂണൂൽ ഇല്ല. പുഷ്പകന്മാരിൽ ചിലരെ നമ്പിയാരെന്നു വിളിക്കാറുണ്ട്. അവർക്കു പൂണൂലുണ്ടായിരിക്കും. ചെങ്ങഴിനമ്പിയാർ സ്ത്രീകളെ എളേതമ്മ എന്നാണ് പറഞ്ഞുവരാറ്.\nനമ്പ്യാരിൽ ഒരു കൂട്ടരാണ് തിയ്യാടിനമ്പിയാർ. സ്ത്രീകൾ മരുമകളമ്മ. വിവിധവർണങ്ങളിലുള്ള ചില നാടൻചൂർണങ്ങൾകൊണ്ട് അയ്യപ്പന്റെ രൂപം വരച്ചു വാദ്യമേളങ്ങളോടും പൂജാദിചടങ്ങുകളോടും കൂടി നടത്താറുള്ള തിയ്യാട്ട് എന്ന വഴിപാടിന്റെ നിർവഹണമാണ് ഇവരുടെ കുലത്തൊഴിൽ.[അവലംബം ആവശ്യമാണ്] ഇവർ മക്കത്തായക്കാരും പൂണൂൽക്കാരുമാണ്. തീയ്യാട്ടുണ്ണികൾ എന്നപോലെ ഇവരെയും തിയ്യാടികൾ എന്ന് വിളിക്കാറുണ്ട്.\nഅമ്പലവുമായി യാതൊരു ബന്ധവുമില്ലാത്ത നമ്പിയാന്മാരുണ്ട്. നായരുനമ്പ്യാന്മാർ അതിൽപ്പെടുന്നു. അവരെ അമ്പലവാസികൾ എന്ന് കൂട്ടാറില്ല. അമ്പലവുമായി ബന്ധമില്ലാത്തവരുടെ സ്ത്രീകളെ നങ്ങിയാരെന്നു വിളിക്കാറില്ല. നായരുനമ്പ്യാന്മാരിൽ വളരെ സ്ഥാനികളുണ്ട്. അവരിൽ പല കുടുംബങ്ങളിലെയും സ്ത്രീകൾ പല പേരുകളിലായി അറിയപ്പെടുന്നു. 'അപ്പിശ്ശി', 'കുഞ്ഞമ്മ', 'കുട്ടിയമ്മ' എന്നിവ അത്തരം ചില പേരുകളാണ്.[അവലംബം ആവശ്യമാണ്]\nപഴയ എഴുത്തിൽ അടിയാൾ. സ്ത്രീകൾ അടിസ്യാർ അല്ലെങ്കിൽ അടിയിശ്യാർ. ഭദ്രകാളിക്ഷേത്രങ്ങളായ കാവുകളിൽ അർച്ചനയാണ് ഇവരുടെ പ്രവൃത്തി. മക്കത്തായമാണ് ദായക്രമം. ഇവരുടെ സ്ത്രീകളെ ബ്രാഹ്മണർ വിവാഹം ചെയ്യാറുണ്ട്. എന്നാൽ മുൻപറഞ്ഞ പ്രവൃത്തി ഇല്ലാതെ ഈ പേരിൽ അറിയപ്പെടുന്നവരുമുണ്ട്. അവർക്കു പൂണൂൽ ഇല്ല. ദാരികവധം കഴിഞ്ഞുനില്ക്കുന്ന ഭദ്രകാളിയുടെ കോപാഗ്നിയെ കെടുത്തുന്നതിന് ഇളനീരിന്റെ മൂടുവെട്ടി ആടിയഭിഷേചിച്ചതിനു 'പാതിത്യം' കല്പിക്കപ്പെട്ട ബ്രാഹ്മണരുടെ വംശപരമ്പരയാണ് ഇവർ എന്നും ഐതിഹ്യമുണ്ട്.ഫലകം:തെളിവി\nസ്ത്രീകൾ പിഷാരസ്യാർ . പ്രവൃത്തിയിലും ദായക്രമത്തിലും എല്ലാം വാരിയന്മാരെപ്പോലെയാണ് ഇവരും. എന്നാൽ പിഷാരോടിമാർക്കിടയിൽ മരണം കഴിഞ്ഞുള്ള ശേഷക്രിയയിൽ പിണ്ഡമില്ല; ആരാധനയേയുള്ളു. മരിച്ചയാളുടെ ആത്മാവിനെ വിഷ്ണുവിങ്കൽ സമർപ്പിക്കുന്നു എന്നത്രെ ഇതിന്റെ സങ്കല്പം. പിഷാരോടിമാർ പരിപൂർണ വൈഷ്ണവരാണെന്നു പറയാം.[അവലംബം ആവശ്യമാണ്] അവർ കുറിയിടാൻ ഭസ്മം ഉപയോഗിക്കാറില്ല; ചന്ദനമേ ഉപയോഗിക്കൂ. ബുദ്ധപാരമ്പര്യം കല്പിക്കുന്നു. ഭിക്ഷ്വാരടികൾ എന്നതിൽ നിന്ന് പിഷാരടികൾ എന്ന പേരു സിദ്ധിച്ചു എന്ന് കരുതുന്നു. പിഷാരടികളുടെ വീടുകൾ പിഷാരം അല്ലെങ്കിൽ പിഷാരോത്ത് എന്നോ ചുരുങ്ങി, ഷാരം അല്ലെങ്കിൽ ഷാരോത്ത് എന്നോ അറിയപ്പെടുന്നു.\nസ്ത്രീകൾ മാരാസ്യാർ,അമ്മ എന്നിങ്ങനെ അറിയപ്പെടുന്നു. അമ്പലങ്ങളിൽ സോപാനസംഗീതം, ഗീതവാദ്യങ്ങളുടെ ആവിഷ്കരണങളുമാണു പ്രവൃത്തി. മക്കത്തായവും മരുമക്കത്തായവുമുണ്ട്. വീട് മാരാത്ത് എന്ന് അറിയപ്പെടുന്നു. വാരിയർ ചെയ്യാറുള്ള പ്രവൃത്തികൾ മാത്രം ചെയ്യുന്നവരും ഇവർക്കിടയിലുണ്ട്. മാരാർ ഊരാളന്മാർ ആയിട്ടുള്ള വിവിധ ക്ഷേത്രങ്ങൾ കേരളത്തിൽ ഉണ്ട്.[അവലംബം ആവശ്യമാണ്]\nവാരിയർ എന്ന് പഴയ എഴുത്തിൽ. സ്ത്രീകൾ വാരസ്യാർ . പൂജാപുഷ്പങ്ങൾ ഒരുക്കൽ, ക്ഷേത്രശുചീകരണം എന്നിവയാണ് ഇവരുടെ തൊഴിൽ. പൂണൂൽ ഇല്ല. മരുമക്കത്തായവും മക്കത്തായവും ഇവരുടെ ഇടയിൽ നടപ്പുണ്ട്.[അവലംബം ആവശ്യമാണ്] വാര്യരുടെ വീട് വാര്യം അല്ലെങ്കിൽ വാര്യത്ത് എന്നറിയപ്പെടുന്നു.\nസ്ത്രീകൾ പൊതുവാളസ്യാർ എന്നറിയപ്പെടുന്നു. പൊതുവാളൻമാരിൽ പലവിഭാഗങ്ങളുണ്ട്. ഒരു വിഭാഗം മൂത്തതിന്റെ വർഗത്തിൽപ്പെട്ടവരാണ്. വടക്കൻ കേരളത്തിലാണ് ഇവരെ അധികമായി കണ്ടുവരുന്നത്. ക്ഷേത്രത്തിൽ കഴകവൃത്തിയുള്ള ഒരു വിഭാഗം പൊതുവാളന്മാരുണ്ട്. ഇവരെ മാലപ്പൊതുവാളന്മാർ എന്നു പറഞ്ഞുവരുന്നു. ചെണ്ടകൊട്ടുകൊണ്ട് ഉപജീവനം കഴിക്കുന്ന ഒരു വിഭാഗത്തിനു ചെണ്ടപ്പൊതുവാളന്മാർ എന്നാണു പേര്. ഇവരും അമ്പലവാസികളുടെ കൂട്ടത്തിൽപ്പെടുന്നു. വീട് പൊതുവാട്ട് എന്നറിയപ്പെടുന്നു.[അവലംബം ആവശ്യമാണ്] (നായർ സമുദായത്തിൽപ്പെട്ട പൊതുവാളന്മാർ വടക്കൻ കേരളത്തിലും മധ്യകേരളത്തിലും ഉണ്ട്. ഇവരെ അമ്പലവാസികളായി കൂട്ടാറില്ല.)\nക്ഷേത്രങ്ങളിൽ പാരമ്പര്യമായി കളമെഴുത്തും പാട്ടും നടത്തിവരുന്ന അമ്പലവാസി സമുദായമാണിവർ.വടക്കൻകേരളത്തിലും മധ്യകേരളത്തിലുമുള്ളവർ കളമെഴുത്തും പാട്ടും മാത്രമായും തെക്കൻ കേരളത്തിലുള്ളവർ അതിൻ്റെ കൂടെ വാദ്യ അടിയന്തിരവും ചെയ്തുവരുന്നു.കാസർഗോഡ്,കണ്ണൂർ ജില്ലകളിൽ തെയ്യമ്പാടി നമ്പ്യാന്മാർ എന്ന വിഭാഗമാണ് കളമെഴുത്തും പാട്ടും നടത്തിവരുന്നത്.[അവലംബം ആവശ്യമാണ്] ഇവരുടെ വീട് വടക്കൻ കേരളത്തിൽ വീട്ടുപേരിൻ്റെ കൂടെ വീട് എന്നും മധ്യകേരളത്തിൽ കല്ലാറ്റ് എന്നും തെക്കൻ കേരളത്തിൽ പുതുശ്ശേരി എന്നും കണ്ടുവരുന്നു.പുരുഷന്മാർ കുറുപ്പ് എന്നും സ്ത്രീകൾ കുറുപ്പസ്യാർ അല്ലെങ്കിൽ അമ്മ എന്നും അറിയപ്പെടുന്നു.\nപുഷ്പകർ (പുഷ്പകനുണ്ണി) ഉണ്ണി, നമ്പി ആത്തേരമ്മ, അമ്മ, ദേവി അദ്ധ്യാപനം, വിളക്കെടുപ്പ്, വിളക്കുകൊളുത്ത്, പുഷ്പാലങ്കാരം, പൂമാല നിർമ്മാണം, പൂക്കൾ ശേഖരിക്കൽ, പ്രസാദവിതരണം മഠം\nനമ്പീശൻ നമ്പീശൻ ബ്രാഹ്മണിയമ്മ അദ്ധ്യാപനം, വിളക്കെടുപ്പ്, വിളക്കുകൊളുത്ത്, പുഷ്പാലങ്കാരം, പൂമാല നിർമ്മാണം, പൂക്കൾ ശേഖരിക്കൽ, പ്രസാദവിതരണം, തീയാട്ട് പുഷ്പകം\nതീയാട്ടുണ്ണി ഉണ്ണി അമ്മ, അന്തർജ്ജനം തീയാട്ട് മഠം, ഇല്ലം തീയാട്ടുണ്ണികൾ ഭദ്രകാളി തീയാട്ട് എന്ന കലാരൂപവുമായി ബന്ധപ്പെട്ടിരിക്കുന്നു.\nമൂത്തത് മൂത്തത് മനയമ്മ തൃക്കോൽ ശാന്തി ഇല്ലം ഉത്സവത്തിന് തിടമ്പ് എഴുന്നളിക്കുകയും നിവേദ്യം തയ്യാറാക്കുകയും ചെയ്യുക, ക്ഷേത്രത്തിന്റെ താക്കോൽ കൈസ്ഥാനികത്വം കയ്യാളുക എന്നിയെല്ലാം തൃക്കോൽ ശാന്തിയിൽ ഉൾപ്പെടുന്നു\nഇളയത് ഇളയത് അമ്മ നായന്മാർക്ക് മരണാനന്തര കർമങ്ങൾക്ക് പുരോഹിതവൃത്തി ചെയ്യുന്നു\nപൊതുവാൾ പൊതുവാൾ പൊതുവാളസ്യാർ ക്ഷേത്രങ്ങളിലെ വാദ്യകലാകാർനമാർ പൊതുവാട്ട് ഉത്തര-വേദകാലഘട്ടത്തിൽ ജൈനമതത്തിൽ നിന്ന് ഹിന്ദുമതത്തിലേക്ക് പരിവർത്തനം ചെയ്യപ്പെട്ടവരാണ് പൊതുവാൾ എന്ന് വിശ്വസിക്കപ്പെടുന്നു\nചാക്യാർ ചാക്യാർ ഇല്ലോട്ടമ്മ കൂത്ത് അവതാരകർ മഠം\nനമ്പ്യാർ നമ്പ്യാർ നങ്യാർ തീയാട്ട്, കൂത്ത്, തുള്ളൽ മഠം തീയാട്ട് നമ്പ്യാർ അയ്യപ്പൻ തീയാട്ട് നടത്തുന്നു. മിഴാവ് നമ്പ്യാർ കൂത്തിന് മിഴാവ് കൊട്ടുന്നു, തുള്ളൽ നടത്തുന്നു.\nവാര്യർ വാര്യർ വാരസ്യാർ അല്ലെങ്കിൽ അമ്മ അമ്പലത്തിലെ കണക്കെഴുത്തുകാർ, കാര്യക്കാർ എന്നീ നിലകളിൽ പ്രവർത്തിക്കുന്നു. വാരിയം\nമാരാർ മാരാർ മാരസ്യാർ അല്ലെങ്കിൽ അമ്മ സോപാന സംഗീത അവതാരകർ, ചെണ്ടകൊട്ടുകാർ ക്ഷേത്ര അടിയന്തരം മാരാത്ത്\nഅടികൾ അടികൾ അടിസ്യാർ അല്ലെങ്കിൽ അടിയമ്മ നായന്മാരുടെ കർമങ്ങൾക്ക് പൗരോഹിത്യം വഹിക്കുന്നു മഠം\nപിഷാരടി പിഷാരടി അല്ലെങ്കിൽ ഷാരടി പിഷാരസ്യാർ അല്ലെങ്കിൽ ഷാരസ്യാർ മാലകെട്ട്,വിളക്കുപിടി,പൂക്കളൊരുക്കൽ, അടിച്ചുതളി,പൂജാപാത്രങ്ങൾ വൃത്തിയാക്കൽ പിഷാരം ഉത്തര-വേദകാലഘട്ടത്തിൽ ബുദ്ധമതത്തിൽ നിന്ന് ഹിന്ദുമതത്തിലേക്ക് പരിവർത്തനം ചെയ്യപ്പെട്ടവരാണ് പിഷാരടികൾ എന്ന് വിശ്വസിക്കപ്പെടുന്നു\nകുരുക്കൾ കുരുക്കൾ അമ്മ ക്ഷേത്രങ്ങളിൽ പാലും പാലുല്പന്നങ്ങളായ തൈര്, മോര്, നെയ്യ്, മുതലായവ എത്തിക്കുന്നു.\nകുറുപ്പ് കുറുപ്പ് കുറുപ്പസ്യാര് അല്ലെങ്കിൽ അമ്മ കുറുപ്പത്ത് ക്ഷേത്രങ്ങളിൽ കളം എഴുത്തും പാട്ടും വാദ്യ അടിയന്തരവും\nബ്രാഹ്മണർക്കും ക്ഷത്രിയർക്കും അല്ലെങ്കിൽ ഷത്രിയർക്കും ശൂദ്രർക്കും ഇടയിൽ ഉളള അന്തരാള[അവലംബം ആവശ്യമാണ്] വിഭാഗങ്ങൾ. പൂണൂലുള്ളവരും ഷോഡശസംസ്കാരങ്ങളുള്ളതുമായ ജാതികളെ ബ്രാഹ്മണരുടെയും ക്ഷത്രിയരുടെയും ഇടയ്ക്കുള്ള അന്തരാളജാതികളായും പൂണൂലില്ലാത്ത ജാതികളെ ബ്രാഹ്മണ-ക്ഷത്രിയ വിഭാങ്ങളുടെയും[അവലംബം ആവശ്യമാണ്] ശൂദ്രരുടെയും ഇടയിലുള്ള അന്തരാളജാതികളായും കണക്കാക്കുന്നു.\nസാഹിത്യരത്നം കെ എസ് നീലകണ്ഠൻ ഉണ്ണി, ദിവ്യ ഉണ്ണി,\nകലാമണ്ഡലം തിരൂർ നമ്പീശൻ, രമ്യ നമ്പീശൻ,\nകുഞ്ചൻ നമ്പ്യാർ, പി കെ നാരായണൻ നമ്പ്യാർ\nആറ്റൂർ കൃഷ്ണ പിഷാരടി, പി. ആർ. പിഷാരടി, കെ പി നാരായണപിഷാരടി, രമേശ് പിഷാരടി\nവൈക്കത്ത് പാച്ചു മൂസത്,\nഉണ്ണായി വാര്യർ, രാമപുരത്ത് വാര്യർ, ഇക്കണ്ട വാര്യർ, പി. എസ്. വാര്യർ, മഞ്ജു വാര്യർ രാജശ്രീവാര്യർ, ജയരാജ് വാര്യർ\nഷട്കാല ഗോവിന്ദ മാരാർ, പി.സി.കുട്ടികൃഷ്ണ മാരാര്, കെ ജി മാരാര്, കെ. കരുണാകരൻ, ശരത് മാരാർ, മുണ്ടൂർ കൃഷ്ണൻ‌കുട്ടി, പാഴൂർ ദാമോദരമാരാർ (പ്രശസ്ത ക്ഷേത്ര കലാചാര്യൻ ) പെരുവനം കുട്ടൻമാരാര്, മട്ടന്നൂർ ശങ്കരൻകുട്ടി മാരാര്,ഭാസ്കര പണിക്കർ, ബാലഭാസ്കർ, എം. ജി രാധാകൃഷ്ണൻ, ബി ശശികുമാർ, സുജാത, അമ്പലപ്പുഴ ശങ്കര നാരായണ പണിക്കർ, പദ്മനാഭ മാരാർ\nകെ. ചന്ദ്രശേഖരൻ, പി.ഉണ്ണികൃഷ്ണൻ, എന്നിവർ പ്രസിദ്ധരായ അമ്പലവാസികളാണ്.\nഅമ്പലവാസികളിൽ മക്കത്തായികളും മരുമക്കത്തായികളും ഉണ്ട് ഇവരെല്ലാം പൊതുവേ പന്ത്രണ്ട് പുലക്കാരാണ് വാര്യര് മാരാര് തുടങ്ങിയവർ ശിവദീക്ഷ എന്നൊരു ചടങ്ങ് നടത്തിയിരുന്നു വാര്യർ മുതലായവർ വിവാഹത്തിന് അയനിയൂണ് മുതലായവ നടത്താറുണ്ട്\nJournal of the Royal Anthropological Institute of Great Britain and Ireland, Vol. 56, 1926 (1926), pp. 83-89\nകടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അമ്പലവാസികൾ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്. വിക്കിപീഡിയയിലേക്ക് പകർത്തിയതിന് ശേഷം പ്രസ്തുത ഉള്ളടക്കത്തിന് സാരമായ മാറ്റങ്ങൾ വന്നിട്ടുണ്ടാകാം.\n"https://ml.wikipedia.org/w/index.php?title=അമ്പലവാസി&oldid=3502320" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 26 ഡിസംബർ 2020, സമയം: 10:43\nഈ താൾ അവസാനം തിരുത്തപ്പെട്ടത്: 10:43, 26 ഡിസംബർ 2020.


രാജ്യത്ത് 24 മണിക്കൂറിനിടെ 53,476 പേര്‍ക്ക് കോവിഡ്; മഹാരാഷ്ട്രയില് മാത്രം 31,855 പുതിയ രോഗികള്;5മാസത്തിനിടയിലെ ഏറ്റവും ഉയര്‍ന്ന പ്രതിദിന വര്‍ധനവ്; 24 മണിക്കൂറിനിടെ റിപ്പോര്‍ട്ട് ചെയ്തത് 251 മരണങ്ങള് - Mathrumalayalam\nHome NATIONAL രാജ്യത്ത് 24 മണിക്കൂറിനിടെ 53,476 പേര്‍ക്ക് കോവിഡ്; മഹാരാഷ്ട്രയില് മാത്രം 31,855 പുതിയ രോഗികള്; 5...\nന്യൂഡല്‍ഹി: രാജ്യത്ത് അഞ്ച് മാസത്തിനിടയില് ഇതാദ്യമായി പ്രതിദിന കണക്ക് അരലക്ഷം കടന്നു. കഴിഞ്ഞ 24 മണിക്കൂറിനിടെ 53,476 പേര്‍ക്കാണ് കോവിഡ് സ്ഥിരീകരിച്ചത്. 26,490 പേര് രോഗമുക്തരായപ്പോള് 251 മരണങ്ങളാണ് 24 മണിക്കൂറിനിടെ റിപ്പോര്‍ട്ട് ചെയ്തത്. ഇന്നലെ 47,262 പേര്‍ക്ക് കോവിഡ് സ്ഥിരീകരിച്ചപ്പോള് 275 പേരാണ് മരണമടഞ്ഞത്.\nരാജ്യത്ത് ഇതുവരെ കോവിഡ് സ്ഥിരീകരിച്ചവരുടെ ആകെ എണ്ണം 1,17,87,534 ആയി. 1,12,31,650 പേര് ഇതുവരെ രോഗമുക്തി നേടി. 1,60,692 പേരാണ് കോവിഡ് ബാധിച്ച് രാജ്യത്താകമാനം ഇതുവരെ മരണമടഞ്ഞത്. വിവിധ സംസ്ഥാനങ്ങളിലായി 3,95,192 പേരാണ് ചികിത്സയില് തുടരുന്നത്. രാജ്യത്ത് ഇതുവരെ 5,31,45,709 പേര്‍ക്ക് കോവിഡ് വാക്സിന് നല്‍കിയതായും കേന്ദ്ര ആരോഗ്യമന്ത്രാലയം വ്യക്തമാക്കി.\nമഹാരാഷ്ട്രയില് കഴിഞ്ഞ ഇന്നലെ 31,855 പുതിയ കോവിഡ് കേസുകളും 95 മരണങ്ങളും റിപ്പോര്‍ട്ട് ചെയ്തു. സംസ്ഥാനത്ത് രോഗബാധിതരുടെ എണ്ണം 25,64,881 ആയി ഉയര്‍ന്നു. 15,098 പേര്‍ക്ക് അസുഖം ഭേദമായതോടെ ആകെ രോഗമുക്തി നേടിയവരുടെ എണ്ണം 22,62,593 ആയി. ആകെ മരണം 53,684. നിലവില് 2,47,299 പേരാണ് ചികിത്സയില് കഴിയുന്നത്.\nമുംബൈയിലും സ്ഥിതി അതിരൂക്ഷമാണ്. മുംബൈയില് ദിവസേനയുള്ള കോവിഡ് കേസുകള് അയ്യായിരം കടന്നു. ഇന്നലെ പുതിയ കേസുകളുടെ എണ്ണം 5,185 ആയി വര്‍ധിച്ചു. ആറുപേര് മരിച്ചപ്പോള് നഗരത്തില് രോഗമുക്തി നേടിയവരുടെ എണ്ണം 2088 ആണ്.\nഇതിനിടെ കോവിഡ് വ്യാപനം രൂക്ഷമായത് കണക്കിലെടുത്ത് ഇക്കുറി മുംബൈ നഗരത്തില് ഹോളി ആഘോഷിക്കുന്നത് അനുവദിക്കില്ലെന്ന് ബി.എം.സി. വ്യക്തമാക്കി. രോഗവ്യാപനം നിയന്ത്രിക്കുന്നതിന്റെ ഭാഗമായി മാര്‍ച്ച് 28, 29 തീയതികളില് ഹോളിയുമായി ബന്ധപ്പെട്ട എല്ലാ ആഘോഷങ്ങളും ഒഴിവാക്കും.\nകോവിഡ് രോഗികളുടെ എണ്ണം കൂടുന്നതനുസരിച്ച് മഹാരാഷ്ട്രയില് ഓരോ പ്രദേശവും ലോക്ഡൗണിലേക്ക് പോകുകയാണ്. ബീഡ് ജില്ലയില് വെള്ളിയാഴ്ചമുതല് ഏപ്രില് നാലുവരെ ലോക്ഡൗണ് പ്രഖ്യാപിച്ചു. കഴിഞ്ഞ ദിവസം പര്‍ഭനിയിലും ലോക്ഡൗണ് പ്രഖ്യാപിച്ചിരുന്നു. നേരത്തെ പാല്‍ഘര്, ഔറംഗാബാദ്, നാഗ്പുര് എന്നിവിടങ്ങളിലും ലോക്ഡൗണ് പ്രഖ്യാപിച്ചിരുന്നു. ബീഡില് ജില്ലാ അധികാരികളാണ് ബുധനാഴ്ച പ്രഖ്യാപനം നടത്തിയത്.\nPrevious articleസോളാര് കേസില് ഉമ്മന് ചാണ്ടിക്ക് ആശ്വാസം; സംഭവ ദിവസം ഉമ്മന് ചാണ്ടി ക്ലിഫ് ഹൗസിലില്ല, പരാതിക്കാരിയും ക്ലിഫ് ഹൗസിലെത്തിയിട്ടില്ല; ക്രൈംബ്രാഞ്ച് റിപ്പോര്‍ട്ട് കേന്ദ്രസര്‍ക്കാരിന് അയച്ചു; തെളിവില്ലെന്ന് ക്രൈംബ്രാഞ്ച് റിപ്പോര്‍ട്ട്\nNext articleകണ്ണൂരില് അയല്‍വാസികള് തമ്മിലുള്ള തര്‍ക്കത്തിനിടെ വെടിവെപ്പ്; ഒരാള് മരിച്ചു


മാറ്റുക യൂറോ ലേക്ക് ബർമീസ് ചാറ്റ്\nന് യുഎൻ എക്സ്ചേഞ്ച് നിരക്കുകൾ ഡാറ്റ 05/07/2022 10:49\nയൂറോ ലേക്ക് ബർമീസ് ചാറ്റ് പരിവർത്തനം. യൂറോ ഇപ്പോൾ ബർമീസ് ചാറ്റ് വിലയിൽ കറൻസി വിനിമയ വിപണിയിൽ.\n1 യൂറോ = 1 935.40 ബർമീസ് ചാറ്റ്\nകറൻസി വിനിമയ നിരക്കിന് പ്രതിദിനം ശരാശരി മൂല്യമുണ്ട്. വിശ്വസനീയമായ ഡാറ്റാബേസുകളിൽ നിന്ന് യൂറോ ൽ നിന്ന് ബർമീസ് ചാറ്റ് ലേക്ക് എക്സ്ചേഞ്ച് നിരക്കുകൾ. കറൻസി നിരക്ക് വിവരങ്ങൾ അപ്‌ഡേറ്റുചെയ്‌തു. 1 യൂറോ ഇപ്പോൾ 1 935.40 ബർമീസ് ചാറ്റ് ആണ്. 1 യൂറോ0ബർമീസ് ചാറ്റ് ഉയരുന്നു. യൂറോ നിരക്ക് ബർമീസ് ചാറ്റ് നെതിരെ0ഒരു ശതമാനം പോയിന്റിന്റെ നൂറിലൊന്ന് വർദ്ധിപ്പിച്ചു.\nവിനിമയ നിരക്ക് യൂറോ ലേക്ക് ബർമീസ് ചാറ്റ്\nഒരു മാസം മുമ്പ്, യൂറോ 1 930.05 ബർമീസ് ചാറ്റ് എന്നതിനായി കൈമാറ്റം ചെയ്യാം. ആറുമാസം മുമ്പ്, യൂറോ2017.79 ബർമീസ് ചാറ്റ് ന് വിൽക്കാൻ കഴിയും. അഞ്ച് വർഷം മുമ്പ്, യൂറോ 1 552.65 ബർമീസ് ചാറ്റ് എന്നതിനായി കൈമാറ്റം ചെയ്യാം. വിനിമയ നിരക്കിന്റെ ചാർട്ട് പേജിലുണ്ട്. 1.62% - ആഴ്ചയിൽ യൂറോ ന്റെ വിനിമയ നിരക്കിൽ ബർമീസ് ചാറ്റ് ലേക്ക് മാറ്റം. വർഷത്തിൽ, യൂറോ ലേക്ക് ബർമീസ് ചാറ്റ് വിനിമയ നിരക്ക് -0.7% മാറ്റി.\nകറൻസി കൺവേർട്ടർ യൂറോ ബർമീസ് ചാറ്റ്\nയൂറോ (EUR) ലേക്ക് ബർമീസ് ചാറ്റ് (MMK)\n1 യൂറോ 1 935.40 ബർമീസ് ചാറ്റ്\n5 യൂറോ9676.99 ബർമീസ് ചാറ്റ്\n10 യൂറോ 19 353.99 ബർമീസ് ചാറ്റ്\n25 യൂറോ 48 384.97 ബർമീസ് ചാറ്റ്\n50 യൂറോ 96 769.94 ബർമീസ് ചാറ്റ്\n100 യൂറോ 193 539.88 ബർമീസ് ചാറ്റ്\n250 യൂറോ 483 849.69 ബർമീസ് ചാറ്റ്\n500 യൂറോ 967 699.38 ബർമീസ് ചാറ്റ്\nഇന്ന്, 19 353.99 ബർമീസ് ചാറ്റ് ന് 10 യൂറോ. നിങ്ങൾക്ക് 48 384.97 ബർമീസ് ചാറ്റ് ഉണ്ടെങ്കിൽ, മ്യാന്മാർ ൽ നിങ്ങൾക്ക് 25 യൂറോ. 50 യൂറോ, 96 769.94 ബർമീസ് ചാറ്റ് പരിവർത്തനം ചെയ്യുന്നതിന് ആവശ്യമാണ്. ഇന്ന്, 100 യൂറോ 193 539.88 ബർമീസ് ചാറ്റ്. ഇന്ന്, 250 യൂറോ 483 849.69 ബർമീസ് ചാറ്റ്. ഇന്ന്, 967 699.38 ബർമീസ് ചാറ്റ് ന് 500 യൂറോ.\nയൂറോ ലേക്ക് ബർമീസ് ചാറ്റ് ഇന്ന് അത് 05 ജൂലൈ 2022\nഇന്ന് 1 860.624 MMK = 500 EUR.4ജൂലൈ 2022, 1 യൂറോ ചെലവ് 1 935.331 ബർമീസ് ചാറ്റ്.3ജൂലൈ 2022, 1 യൂറോ = 1 836.618 ബർമീസ് ചാറ്റ്. യൂറോ മുതൽ ബർമീസ് ചാറ്റ് വരെ2ജൂലൈ 2022 ന് 1 780.635 ബർമീസ് ചാറ്റ്. യൂറോ മുതൽ ബർമീസ് ചാറ്റ് വരെയുള്ള ഏറ്റവും കുറഞ്ഞ വിനിമയ നിരക്ക് 02.07.2022 എന്നതിലായിരുന്നു.\nയൂറോ, ബർമീസ് ചാറ്റ് കറൻസി ചിഹ്നങ്ങളും രാജ്യങ്ങളും


കുട്ടികളെ നല്ല ഭക്ഷണം കഴിപ്പിക്കാനുള്ള വഴികള് | Basic Healthy Eating Guidlines For Kids - Malayalam BoldSky\nകുട്ടികളെ നല്ല ഭക്ഷണം കഴിപ്പിക്കാനുള്ള വഴികള്\n| Updated: Saturday, August 25, 2018, 22:41 [IST]\nചോക്ലേറ്റല്ലാതെ ഈ കുട്ടിക്ക് ഒന്നും വേണ്ട.സ്വന്തം കുഞ്ഞിനെക്കുറിച്ച് പലരും പറയുന്നത് കേള്‍ക്കാം ഈ വാചകം. കുട്ടികള് നല്ല ഭക്ഷണം കഴിക്കുന്നില്ലെന്നത് എല്ലാം രക്ഷിതാക്കളുടേയും പതിവ് പരാതിയാണ്.ഇത് പരിഹരിക്കുക എത്ര എളുപ്പമുള്ള പണിയല്ല. എന്നാലും വളരുന്ന പ്രായത്തില് ആവശ്യമായ പോഷണം ഉള്ളില് ചെന്നില്ലെങ്കില് അത് പല അസുഖങ്ങളും വരുത്തി വച്ചേക്കും .\nനിങ്ങളുടെ കുട്ടികളെ മര്യാദരാമന്‍മാരാക്കി ഭക്ഷണം കഴിപ്പിക്കാന് ഇതാ ചില വിദ്യകള്. ഇതൊന്നു പരീക്ഷിച്ചു നോക്കൂ.\nകുടുംബത്തില് എല്ലാവര്‍ക്കും ഇഷ്ടമാകുന്ന ഭക്ഷണം തന്നെ മേശമേല് എത്തിക്കാം. അതില് കുട്ടി ഒഴിവാക്കുന്ന ഒന്നോ രണ്ടോ വിഭവങ്ങള് ഉള്‍പ്പെടുത്തുക.ഇഷ്ടവിഭവങ്ങള്‍ക്കിടയില് അറിയാതെ കുട്ടി അതും കഴിച്ചുകൊള്ളും.\nകുട്ടികള്‍ക്ക് കുറച്ചു മാത്രം വിളമ്പുക. ഭക്ഷണം വെറുതേ കളയാതിരിക്കാന് ഇത് സഹായിക്കും.\nധൃതിയില്ലാതെ നന്നായി ഭക്ഷണം കഴിക്കുന്ന കുട്ടിയുടെ ഏതെങ്കിലും സുഹൃത്തിനെക്കൂടി ഭക്ഷണത്തിന് വിളിക്കാം.കൂട്ടുകാരനൊപ്പം അവനെപ്പോലെ ഭക്ഷണം കഴിക്കാന് കുഞ്ഞ് ശ്രമിച്ചേക്കാം.\nഇഷ്ടമില്ലാത്ത ഭക്ഷണം കുഞ്ഞിനെ നിര്‍ബന്ധിച്ച് കഴിപ്പിക്കരുത്.\nകുട്ടി ഭക്ഷണം കൊണ്ട് കളിക്കുന്നത് കണ്ടാല് ദേഷ്യപ്പെടാതെ മുന്നില് നിന്നും പ്ലേറ്റ് മാറ്റാം.\nഭക്ഷണസമയത്ത് കുഞ്ഞിനെക്കുറിച്ച് സംസാരിക്കുകയും പുകഴ്ത്തിപ്പറയുകയുമാകാം. അത് ആസ്വദിച്ച് അവന് പ്ലേറ്റ്കാലിയാക്കും.\nഭക്ഷണസമയത്തോടടുത്ത് ലഘുഭക്ഷണങ്ങളും പാനീയങ്ങളും മറ്റും കുഞ്ഞിന് കൊടുക്കാതിരിക്കുക. അത് കുട്ടിക്കുള്ള വിശപ്പില്ലാതാക്കും.\nപോഷകസമ്പുഷ്ടമായ പുതിയ രുചികള് കുഞ്ഞിന് പരിചയപ്പെടുത്താം.അത് അവര്‍ക്ക് നന്നായി ഇഷ്ടപ്പെടും.\nഇഷ്ടമില്ലാത്ത വിഭവം കുറച്ച്\nഭക്ഷണത്തില് കുട്ടിക്ക് വളരെ ഇഷ്ടപ്പെട്ട ഏതെങ്കിലും ഒരു വിഭവം ഉള്‍പ്പെടുത്താന് മറക്കരുത്.മേശമേല് കൊണ്ടുവയ്ക്കുന്ന ഭക്ഷണത്തില് എല്ലാ വിഭവങ്ങളും എല്ലാവരും നിര്‍ബന്ധമായി കഴിച്ചിരിക്കണമെന് നിയമം വയ്ക്കാം.എല്ലാവരും കഴിക്കുമ്പോള് ഇഷ്ടമില്ലാത്തതാണെങ്കിലുംകുട്ടി കഴിക്കാന് നിര്‍ബന്ധിതനാകും.അതേസമയം ഇഷ്ടമില്ലാത്ത വിഭവം കുട്ടിക്ക് കഴിക്കാനാവുന്നത്ര മാത്രം കൊടുക്കുക.\nഭക്ഷണം കഴിയ്ക്കാനുള്ള ഒരുക്കം\nഭക്ഷണം കഴിക്കാനുള്ള ഒരുക്കത്തില് വീട്ടിലെ എല്ലാവരും പങ്കു ചേരണം.അത് കുഞ്ഞിനും ഭക്ഷണത്തോട് ഇഷ്ടമുണ്ടാക്കും.\nഹൈപ്പര്‍ടെന്‍ഷനില്ലാത്ത കുട്ടികള്‍ക്കുള്ള ഭക്ഷണത്തില് ഉപ്പ്കുറയ്ക്കേണ്ടതില്ല. അതേസമയം സോസുകളുടേയും ഫാസ്റ്റ്\nഫുഡുകളുടേയും കൃത്രിമരുചികളുടേയും അളവ് കുറയ്ക്കാം.\nആരോഗ്യപ്രദമായ ലഘുഭക്ഷണങ്ങള് മാത്രം വീട്ടില് സൂക്ഷിക്കുക.\nഭക്ഷണത്തിന് മുന്‍പ് കുഞ്ഞിന് വിശന്നാല് പോഷകമില്ലാത്ത ജങ്ക് ഫുഡിന് പകരം പഴങ്ങള് കൊടുക്കാം.\nഭക്ഷണങ്ങള് കലോറി കുറഞ്ഞത്\nഇടനേരങ്ങളില് കൊറിക്കാന് കൊടുക്കുന്ന ഭക്ഷണങ്ങള് കലോറി കുറഞ്ഞത് കൊടുത്താല് മതിയാകും. ആവിയില് വച്ച ചോളം,ചോളപ്പൊരി,പനീര് സാന്‍വിച്ച് പച്ചക്കറികള്,കടല,മോര് തൈര് എന്നിവയെല്ലാം കൊടുക്കാം.\nകുട്ടിക്ക് സ്കൂളിലേക്ക് കൊണ്ടുപോകാനുള്ള ഉച്ചഭക്ഷണം നേരത്തേ ഒരുക്കി വയ്ക്കാം. രാവിലത്തെ തിരക്ക് ഒഴിവാക്കാന് ഇത് സഹായിക്കും.\nഭക്ഷണസമയം ഒരു നേരംപോക്കാക്കാന് ശ്രദ്ധിക്കണം. അതിനായി ഭക്ഷണത്തിനിടെ തമാശകള് പറയാം.ആരോഗ്യപ്രദമായ ഭക്ഷണം നിങ്ങളും ശീലിക്കുക.ഓര്‍ക്കുക നിങ്ങളെ കണ്ടാണ് കുഞ്ഞ് പഠിക്കുന്നത്.\nഭക്ഷണത്തിനു പകരം പാല് കൊടുക്കരുത്\nകുടുംബമൊന്നിച്ച് കുട്ടികളേയും കൂട്ടി നടക്കാന് പോകാം. അതുപോലെ ദീര്‍ഘദൂരയാത്രകളും നടത്താം.ടെലിവിഷനും കംപ്യൂട്ടര് ഗെയിമുകള്‍ക്കും മുന്നില് കുട്ടികള് ചടച്ചിരിക്കുന്നത് ഒഴിവാക്കാന് ഇതിലൂടെ കഴിയും. ജീവിതക്രമത്തില് നിങ്ങള് വരുത്തുന്ന ഈ കൊച്ചു കൊച്ചു മാറ്റങ്ങള്. നിങ്ങളുടെ കുഞ്ഞിനെ ആരോഗ്യവാനും ഉത്സാഹിയുമാക്കുമെന്ന കാര്യം എപ്പോഴും മനസ്സില് വയ്ക്കുക.\nBasic Healthy Eating Guidlines For Kids


Steps to apply for EPF advance online - Malayalam Gizbot\nഇപിഎഫ് മുന്‍കൂര് ആയി ഓണ്‍ലൈനില് എങ്ങനെ അപേക്ഷിക്കാം?\n| Published: Wednesday, November 8, 2017, 17:46 [IST]\nഇപിഎഫ് അല്ലെങ്കില് എംപ്ലോയിമെന്റ് പൊവിഡന്റ് ഫണ്ട് അഡ്വന്‍സ് ആയി അപേക്ഷിക്കാന് കഴിയുന്ന ഒരു ഓണ്‍ലൈന് സംവിധാനം ലഭ്യമാക്കുന്നു. ഇപിഎഫ് അഡ്വാന്‍സ് ആയി ഓണ്‍ലൈനില് അപേക്ഷിക്കുന്നതിന് ജീവനക്കാരന്റെ ആധാര്, ബാങ്ക് അക്കൗണ്ട്, പാന് നമ്പര് എന്നിവ അത്യാവശ്യമാണ്.\nഡ്രൈവിങ്ങ് ലൈസന്‍സ് ഇല്ലാതെ എങ്ങനെ ഇന്ത്യയില് വാഹനം ഓട്ടിക്കാം?\nഇപിഎഫ് അഡ്വാന്‍സ് ആയി ഓണ്‍ലൈനില് എങ്ങനെ അപേക്ഷിക്കാം എന്നു നോക്കാം. അതിനായി താഴെ പറയുന്ന ഘട്ടങ്ങള് പാലിക്കുക.\nEPFO അംഗങ്ങള് യുഎഎന് ഉും പാസ്‌വേഡും ഉപയോഗിച്ച് പോര്‍ട്ടലില് കടക്കുക.\nഹോം പേജിന്റെ പ്രധാന മെനുവിലെ 'Online Services' ടാബിലേക്ക് പോവുക. മുന്‍കൂര് ഓണ്‍ലൈന് അപേക്ഷകള് സൃഷ്ടിക്കുന്നതിന് 'Claim' എത്തത് തിരഞ്ഞെടുക്കുക.\nആപ്പിള് ഐഫോണ് X, വേഗത്തില് പൊട്ടുന്ന ഫോണ്: വീഡിയോ കാണാം!\nഇപ്പോള് ഒരു പുതിയ പേജ് തുറന്നു വരുകയും അതില് നിങ്ങളുടെ പേര്, അച്ഛന്റെ പേര്, മൊബൈല് നമ്പര്, ആധാര് നമ്പര്, പാന് നമ്പര്, ബാങ്ക് അക്കൗണ്ട്, നിങ്ങള് കമ്പനിയില് ചേര്‍ന്ന തീയതി എന്നീ എല്ലാ വ്യക്തിഗത വിവരങ്ങളും ചേര്‍ക്കുക. എല്ലാ വിവരങ്ങളും ശരിയാണ് എങ്കില് 'Proceed for online Claim' എന്നതില് ക്ലിക്ക് ചെയ്യുക.\n'Proceed For Online Claim' എന്നതില് ക്ലിക്കു ചെയ്തതിനു ശേഷം നിങ്ങള്‍ക്ക് ഒരു പുതിയ പേജ് തുറന്നു വരുന്നതാണ്. അവിടെ 'ഡ്രോപ്പ് ഡൗണ് മെനുവില്' 'I want to apply for' 'PF ADVANCE (FORM-31)' തിരഞ്ഞെടുക്കുക.\nമുന്‍കൂര് ആയി എന്തു കൊണ്ടു ഫോം പൂരിപ്പിക്കുന്നു എന്നുളളതിനുളള വിശദാംശങ്ങള് നല്‍കുക. അങ്ങനെ അതില് ചോദിച്ചിരിക്കുന്ന എല്ലാം തന്നെ പൂര്‍ണ്ണമായും പൂരിപ്പിക്കുക. അടുത്ത ഫീല്‍ഡില് നിങ്ങള് മുന് കൂട്ടി ആഗ്രഹിക്കുന്ന തുക പൂരിപ്പിക്കുകയും നിങ്ങളുടെ നിലവിലെ മേല്‍വിലാസം നല്‍കുകയും ചെയ്യുക.\nനിങ്ങള് വിലാസ വിശദാംശങ്ങള് പൂരിപ്പിച്ചതിനു ശേഷം ബോക്‌സിന്റെ ചുവടെ ഉളള ഇടതു വശത്തുളള ബോക്‌സില് ക്ലിക്ക് ചെയ്തു കൊണ്ട് വെളിപ്പെടുത്തല് ഒപ്പു വയ്‌ക്കേണ്ടതാണ്. ക്ലിക്ക് ചെയ്തു കഴിഞ്ഞാല് 'Get Aadhaar OTP' എന്ന് സ്‌കീനില് കാണാം. അതില് ക്ലിക്ക് ചെയ്ത് OTP ജനറേറ്റ് ചെയ്യുക. ചുവടെ കൊടുത്തിരിക്കുന്ന ബോക്‌സില് OTP എന്റര് ചെയ്യുക. അതിനു ശേഷം 'Valid OTP and submit Claim form' ക്ലിക്ക് ചെയ്ത് ഈ പ്രക്രിയ പൂര്‍ത്തീകരിക്കുക.\nസോണി എക്‌സ്പീരിയ R1, R1 പ്ലസ് എന്നിവയോടൊപ്പം 60ജിബി 4ജി ഡാറ്റ സൗജന്യം!\nജെഫ് ബോസോസിനെ മോദി സർക്കാരിന് ഇഷ്ടമില്ലാത്തതിന്റെ കാരണങ്ങൾ ഇതാണ്\nറിയൽ‌മി 5i ഇന്ത്യയിൽ ഓപ്പൺ സെയിലിൽ ലഭ്യമാണ്: വില, ഓഫറുകൾ, സവിശേഷതകൾ\nThe EPFO or Employees' Provident Fund Organisation provides an online facility wherein employees can apply for EPF advance for various purposes.\nStory first published: Wednesday, November 8, 2017, 17:46 [IST]


മനോരോഗങ്ങള് ജ്യോതിഷത്തിലൂടെ കണ്ടെത്താം | Mental disorder can find out through astrology\nമനോരോഗങ്ങള് ജ്യോതിഷത്തിലൂടെ കണ്ടെത്താം\nശ്രീകുമാർ പെരിനാട് July 26, 2018 03:35 PM IST\nജ്യോതിഷത്തിന്റെ പ്രാമാണിക ഗ്രന്ഥങ്ങളിൽ മനോരോഗ യോഗങ്ങളെ പറ്റി പ്രതിപാദിക്കുന്നുണ്ട്\nശ്രീമദ് ഭഗവദ്ഗീതയിലെ ‘ധ്യായതോവിഷയാൻ പുംസാഃ............. ബുദ്ധിനാശാത് പ്രണശൃതി’ എന്നീ ശ്ലോകങ്ങൾ മനോരോഗത്തിന്റെ ചില സൂചനകൾ നൽകുന്നു. ‘വിഷയങ്ങളെ ധ്യാനിച്ച് കൊണ്ടിരിക്കുന്ന മനുഷ്യന് അവയിൽ ആസക്തി ഉണ്ടാകുന്നു. ആസക്തിയിൽ നിന്ന് കാമം ജനിക്കുന്നു. കാമത്തിൽ നിന്ന് ക്രോധം ഉത്ഭവിക്കുന്നു. ക്രോധത്തിൽ നിന്ന് ബുദ്ധിഭ്രമം സംഭവിക്കുന്നു. ബുദ്ധിഭ്രമത്തിൽ നിന്ന് ഓർമ്മക്കേട് ഉണ്ടാകുന്നു. ഓർമ്മക്കേടിൽ നിന്ന് വിവേകം നശിക്കുന്നു. വിവേകം നശിക്കുന്നതോടെ സർവ്വം നശിക്കുന്നു.’ വിഷയ ധ്യാനത്തിന്റെ അന്ത്യത്തെക്കുറിച്ച് അതായത് ആ പതനക്രമത്തെ കുറിച്ച് വളരെ കൃത്യമായി ഇവിടെ രേഖപ്പെടുത്തിയിരിക്കുന്നു.\nജ്യോതിഷത്തിലൂടെ മനോരോഗങ്ങൾ വ്യക്തമായി കണ്ടെത്താൻ കഴിയും. ജ്യോതിഷത്തിന്റെ പ്രാമാണിക ഗ്രന്ഥങ്ങളിൽ മനോരോഗയോഗങ്ങളെ പറ്റി പ്രതിപാദിക്കുന്നുണ്ട്. ശനി ലഗ്നത്തിൽ നിൽക്കുക. കുജൻ അഞ്ചിലോ ഏഴിലോ ഒമ്പതിലോ നിൽക്കുക; ശനി ലഗ്നത്തിൽ നിൽക്കുക. സൂര്യൻ പന്ത്രണ്ടിൽ നിൽക്കുക. ത്രികോണത്തിൽ കുജനോ ചന്ദ്രനോ നിൽക്കുക; വ്യാഴം ലഗ്നത്തിൽ നിൽക്കുകയും കുജൻ ഏഴിൽ നിൽക്കുകയും ചെയ്യുക തുടങ്ങി നിരവധി യോഗങ്ങൾ ഗ്രന്ഥങ്ങളിൽ കാണാം.\nഒരു ജാതകത്തിൽ ചന്ദ്രനും, ബുധനും, വ്യാഴത്തിനും പാപയോഗം, പാപദൃഷ്ടി, അനിഷ്ട സ്ഥാനസ്ഥിതി എന്നിവയുണ്ടായാൽ മനോരോഗവും തദ്വാരാ തീരുമാനങ്ങൾ എടുക്കാൻ കഴിയാത്ത അവസ്ഥയും ഉണ്ടാകും. അതുപോലെ കാലപുരുഷന്റെ ശിരസ്സായ മേടം രാശിയും ലഗ്നഭാവവും അഞ്ചാംഭാവവും പ്രത്യേകം ചിന്തിക്കുന്നതും ഉചിതമാണ്.\nമനോരോഗങ്ങൾ പ്രായഭേദമന്യേ വർദ്ധിച്ചുകൊണ്ടിരിക്കുന്ന ഒരു കാലഘട്ടത്തിലൂടെയാണ് നാം കടന്നുപൊയ്ക്കൊണ്ടിരിക്കുന്നത്. മനോരോഗങ്ങളെ നിസ്സാരമായി കാണാതെ മുൻകൂട്ടി മനസ്സിലാക്കി ചികിത്സാവിധികൾ തുടർന്ന് വന്നാല് ഒരുപരിധിവരെ നിയന്ത്രണ വിധേയമാക്കാം. ഇല്ലെങ്കിൽ അത് ആ വ്യക്തിയുടെയും കുടുംബത്തിന്റെയും സർവ്വനാശത്തിലേക്ക് വഴി തെളിക്കുമെന്നതിൽ സംശയമില്ല.\nകൃഷ്ണകൃപ, വട്ടിയൂർക്കാവ് പി.ഒ.\nതിരുവനന്തപുരം – 695013\nRead more: Weekly prediction, Download yearly horoscope, Download soul mate